
VII 


F  O  R  O  R  D. 


Efter  den  livlige  Tilslutning  at  dømme,  som.  den  i  Sommer 
afholdte  Udstilling  f  andt ,  vil  et  Minde  om  den  næppe  være  uvelkom¬ 
ment,  og  denne  Tanke  har  ladet  nærværende  lille  Skrift  blive  til. 
Som  Læseren  vil  se,  er  det  kun  nogle  faa  Erindringsblade  og  det  for¬ 
søger  ikke  en  Gang  tilnærmelsesvis  nogen  udtømmende  Redegjørelse. 
Bogen  samler  simpelhen  nogle  lejlighedsvis  skrevne  vlrtikler ,  og  da 
mit  Maal  er  en  Gang  at  kunne  give  en  samlet  dansk  Industri-  og 
Lavshistorie ,  vil  man,  som  jeg  tor  haabe,  kunne  forstaa,  at  det 
væsentlig  er  fra  det  herved  givne  Standpunkt ,  at  jeg  har  set  paa 
Udstillingen.  —  Artiklen  om  nogle  af  Portrætsamlingens  Dame¬ 
dragter  er  ikke  af  mig ,  og  at  jeg  her  kan  meddele  den ,  skyldes  For¬ 
fatterens,  Hr.  R.  Mejborgs,  forekommende  Velvillie.  Den  har  tid¬ 
ligere  været  trykt  i  Ude  og  Hjemme  ligesom  g  af  Bogens  andre 
Artikler ,  nemlig  IV,  V  og  Vil ;  I,  III  og  VIII  have  tidligere  været 
optagne  i  Berlingskc  Tidende  og  VI  i  Industriforeningens  Maaneds- 
skriff. 

Bogens  Billeder  ere  Ude  og  Hjemmes  fortræffelige  Træ¬ 
snit;  kun  nogle  faa  ere  laante  andensteds  fra ,  Skabet  S.  71  fra 
lllustr.  lidende  og  Møblerne  S.  74  og  75  fra  Industriforeningens 
Maa  nedsskrift. 

December  1879. 


C.  NY  ROT. 


Direktøren  for  Sévres,  Champfleury,  har  for  to  Aar  siden  ud¬ 
givet  en  Bog:  „ Le  violon  de  faience ",  der  gaar  ud  paa  at  latterlig¬ 
gøre  Manien  for  at  samle.  Helten,  en  livsglad  Mand,  gribes  af 


Manien  for  at  samle  paa  gammel  Fajance  og  omdannes  ved  den 
til  en  sær,  egoistisk  og  misundelig  Person,  der,  indtil  han  helbredes, 
forbitrer  Livet  for  sig  selv  og  Andre,  og  Læseren  indføres  i  en 
Fajanceklub,  af  hvis  Medlemmer  ethvert  har  sin  Specialitet,  —  -et 
Medlem  ejer  endog  17,000  Fade  med  forskjellige  Hane -Afbild¬ 
ninger  !  Han  har  Haner  med  røde  Kamme  og  gule  Kamme, 
Haner  paa  to  Ben  og  Haner  paa  et  Ben  osv.  i  rig  Uendelighed 
paa  sine  Tallerkener.  Det  er  latterligt.  Men  samtidig  er  Champ- 
fleurys  Bog  et  smukt  Bevis  paa  ihærdig  Samlerflid  og  smagfuld 
Samlerkundskab.  Ethvert  Kapitel  i  den  pragtfuldt  udstyrede  Bog 
begynder  og  ender  med  et  i  Farvetryk  udført  Fajanceornament, 
hentet  fra  karakteristiske  Stykker  fra  forskjellige  franske  og  hol¬ 
landske  Fabriker,  og  hvor  godt  Forfatteren  forstaar  sig  paa  at 
samle,  fremgaar  ogsaa  af  et  andet  af  hans  Skrifter :  „Les  faiences 
patriotiques  sotis  la  revolution1,1 ,  der  viser  Revolutionens  skiftende 
Karakter  i.  Billeder  og  Indskrifter,  hentede  fra  alle  Slags  Lervarer, 
der  fremkom  og  brugtes  i  hin  Tid.  Herimellem  turde  der  dog 
ikke  være  nogen  Modstrid;  ti  at  samle  og  samle  er  to  Ting.  De, 
der  samle  af  underligt  Liebhaberi  for  en  enkelt  forvreden  Form 
eller  kun  bryde  sig  om  hensigtsløse  Bagateller,  f.  Ex.  den  engelske 
Lady,  der  samler  paa  Alverdens  Fremstillinger  og  Gjengivelser  af 
visse  Arter  af  Hunde ,  staa  værgeløse  overfor  Latteren  og  hæve 
sig  ikke  over  dem_,  der  kritikløse  samle  alt  Slags  gammelt  Skrim- 
mel-Skrammel  blot  for  at  samle.  Det  er  aandløst  og  uforstaaeligt. 


Men  i  Modsætning  hertil  staa  de  efter  klare  Principer  anlagte 
Samlinger,  der  ikke.  skylde  sære  Liebhaberier  deres  Fremkomst, 
men  virkelig  Interesse  for  Fortidens  og  Nutidens  Aandsliv  og 
Kulturhistorie,  eller  som  ere  anlagte  for  af  belyse  bestemte  kunst¬ 
neriske  eller  tekniske  Spørgsmaal,  og  som  altsaa  kunne  vejlede  og 
udvikle  Kunsten  og  Industrien,  Smagen  og  lekmken. 

Naar  imorgen1  den  kunstindustrielle  Udstilling  aabnes  i 
Industriforeningens  Ejendom  paa  Vesterbrogade,  og  Besøgeren 
gaar  op  ad  Trappen  tilhøjre  i  Vestibulen,  befinder  han  sig  i  det 
første  Værelse  i  Tiden  før  Renæssancen  ,  den  sidste  katolske  Tid 
her  i  Landet,  og  derefter  kommer  et  Værelse,  hvis  Indhold  væsentlig 
er  fra  Kristian  III’s  Tid.  Renæssancen  viser  sig  her  fyldigt  i  for- 
skj ellige  Møbler,  for  en  Del  vistnok  efter  italienske  Forbilleder.  I 
dette  Værelse  findes  over  en  af  Dørene  et  Fajancefad  (Katal. 
Nr.  38)  med  Aarstallet  1544  og  med  den  plattyske  Indskrift: 
.,  Synt  dat  onse  heere  op  den  esel  reet,  soe  is  de  vier  elt  seere  verkeei  t  , 
men  af  denne  misantropiske  Sentens  maa  Besøgeren  ikke  lade  sig 
forlede  til  at  tro,  at  det  ogsaa  er  forkert  med  Udstillingen,  og  at 
dens  Samlinger  kun  ere  et  forvirret,  hensigtsløst  Kaos  af  alskens 
Skramleri.  Tværtimod,  her  er  klare  Principer  og  formentlig  be¬ 
stemte  Hensigter.  Den  Alverdens  Kunstindustri  løftende  Bølge, 
som  kan  føres  tilbage  til  den  første  Verdensudstilling  i  London 
(1851),  har  efter  snart  en  Menneskealders  Forløb  naaet  Danmark 
og  giver  sig  Udtryk  i  den  her  nævnte  Udstilling. 

For  at  kunne  udrette  Noget  paa  Kunstindustriens  Omraade 
gjælder  det  bl.  A.  om  at  have  grundige,  kunsthistoriske  Kund¬ 
skaber,  men  det  er  ikke  nok  blot  at  kjende  den  rene  Kunsts  Ud¬ 
vikling,  man  maa  ogsaa  kjende  Stilarterne,  saaledes  som  de  til  de 
forskjellige  Tider  have  givet  sig  tilkjende  i  de  almindelige  Brugs- 
gjenstande,  d.  v.  s.  i  Industriens  Frembringelser,  og  den  Udstilling, 
som  aabnes  imorgen  ,  giver  rig  Lejlighed  til  at  erhverve  saadan 
Kundskab  for  Danmarks  Vedkommende.  I  det  betydelige  Lokale, 
som  strækker  sig  gjennem  Udstillingsbygningens  første  Etage  fra 
Tivoli  til  Stadsgraven,  vil  man  Værelse  for  Værelse  finde  de  for¬ 
skjellige  danske  Kongers  Tid  repræsenteret  i  Bohave,  Tæpper, 
Klædningsstykker,  Smykker  m.  m.,  saaledes  som  de  fra  Frederik II’s 
1  Det  er  Torsdag  den  17de  Juli  1879. 


3 


til  Frederik  VII’s  Tid  have  været  brugte  her  i  Landet,  og  ikke 
nok  hermed.  Ogsaa  med  de  Personer,  som  have  levet  og  virket 
under  Kongerne,  vil  man  kunne  gjøre  Bekjendtskab ,  idet  en  rig 
Samling  Portrætter  er  ophængt  i  Værelserne,  ordnede  paa  samme 
Maade  som  Brugsgjenstandene.  Udstillingen  frembyder  i  det  Hele 
et  rigt  Materiale  til  kulturhistoriske  Studier.  Selvfølgelig  volder 
Klassifikationen  efter  Kongerne  nogle  Vanskeligheder,  flere  Mænd 
have  virket  under  endog  flere  Konger,  saaledes  f.  Ex.  Hærføreren 
Johan  Rantmu ,  der  repræsenteres  ved  et  interessant  Sølvkrus,  i 
hvis  Laag  man  ser  hans  Portræt.  Det  er  henført  til  Kristian  III, 
men  han  virkede  ogsaa  under  baade  Frederik  I  og  Frederik  II. 
Og  hvem  kan  om  de  saa  ofte  forekommende  Malmlysestager, 
Messingfade  og  lignende  Gjenstande,  naar  de  ikke  bære  nogen 
Indskrift,  med  Sikkerhed  sige,  til  hvilken  Konge  de  skulle  hen¬ 
føres?  Men  slige  Smaating,  om  hvilke  der  kan  strides,  have  ikke 
Stor  Betydning,  naar  den  lagte  Plan  forøvrigt  er  gjennemført  saa 
konsekvent,  som  muligt  er,  og  for  at  den  er  det,  borger  Udstillings- 
komiteens  Formand,  Kammerherre  J.  J.  y] .  JVoTsaae,  hvis  interes¬ 
sante  Ordning  af  Samlingen  paa  Rosenborg  er  almindelig  bekjendt. 

Med  udelt  Interesse  gaar  man  fra  Renæssancen  til  Rokokoen 
og  fra  Rokokoen  til  Kejserstilen.  Man  ser  Portrætter  af  Konger, 
Adelige  og  Borgerfolk,  af  Militære,  Kunstnere  og  Nærmgsdrivende, 
og  træffer  her  imellem  paa  sande  Perler,  hvis  Tilværelse  tidligere 
næppe  kjendtes,  f.  Ex.  Karl  van  Manderns  herlige  Billede  af  Kri¬ 
stian  den  Fjerde,  der  har  hjemme  paa  Valdemars  Slot  (Katal. 
Nr.  106).  Man  gjør  imidlertid  ofte  den  Erfaring,  at  et  Billedes  kultur¬ 
historiske  Betydning  ikke  sjældent  staar  i  afgjort  Modsætning-  til 
dets  kunstneriske  Værd;  dette  sidste  kan  være  saa  godt  som  ingen, 
medens  den  første  kan  være  betydelig.  Her  kan  saaledes  hen¬ 
vises  til  det  interessante  Vedel-Jarlsbergske  Familiebillede  (Katal. 
Nr.  1132),  hvorpaa  man  ser  Gehejmeraad  K  V.  Vedel- Jarlsberg 
(1"  179°)  med  Hustru  og  fem  Børn,  alle  i  den  fornøjeligste  Parykstil. 

Foruden  de  nævnte  Afdelinger  tæller  Udstillingen  imidlertid 
een  endnu,  nemlig  de  Værelser,  hvorigjennem  man  naar  den 
1  rappe ,  der  er  modsat  den,  ad  hvilken  vi  gik  op  fra  Vestibulen. 
Iler  findes  en  bornholmsk  Stue,  et  Værelse  med  navnlig  norske 
Smykker ,  en  Stue  fra  Amager ,  en  Stue  fra  Roskilde-Egnen ,  et 

,  saakaldt  Kammers,  og  endelig  selve  Trappegangen ,  hvis  Vægge 
ere  dragne  med  Prøver  af  sjællandsk  Lærredsbroderi,  dels  fra 
Hedeboegnen,  dels  fra  Nord-  og  Sydsjælland.  Ogsaa  det  danske 
Bondeliv  er  altsaa  repræsenteret  og  det  paa  en  usædvanlig  fyldig 
Maade ,  ti  ikke  alene  ser  man  her  Gjenstande,  som  brugtes  og 
bruges  af  Bønder,  men  Værelserne  ere  for  en  væsentlig  Del  vir¬ 
kelige  Værelser  fra  sjællandske  Bondehuse,  og  Alt  i  dem  er  paa 
en  beundringsværdig  Maade  gjennemført  til  den  yderste  Detail. 
Det  er  Løjtnant  Bernh.  Olsen,  der  udelukkende  har  indrettet  denne 
Afdeling,  som  fortsættes  i  den  store  Sal,  og  den  vil  utvivlsomt  blive 
set  med  levende  Interesse. 

Udstillingen  er  bragt  i  Stand  ved  velvillig  Imødekommen  at 
Mange.  Kongehuset  er  gaaet  i  Spidsen  med  at  indsende  kostbare 
og  interessante  Gjenstande,  og  Danmarks  Godsejerstand  har  ikke 
svigtet.  Fra  Voergaard,  Rygaard,  Frijsenborg,  Holstejnborg,  Val¬ 
demars  Slot,  Gaunø,  Rosenholm  og  en  Række  andre -Gaarde  er 
der  sendt  fortrinlige  og  karakteristiske  Sager,  og  en  stor  Mængde 
private  Samlere  baade  her  i  Landet  og  i  Norge  har  med  Bered¬ 
villighed  stillet  deres  Samlinger  til  Disposition,  ikke  at  tale  om  de 
Gaardmænd,  der  med  stor  Interesse  have  medvirket  til  Bonde¬ 
afdelingens  stilfulde  Gjennemførelse.  Der  er  derimod  med  beraad  Hu 
Intet  laant  fra  vore  Museer ;  kun  et  Stykke,  en  Kopi  af  en  samtidig 
Freske  i  Rom,  paa  hvilken  Kristiern  I  knælende  modtager  en 
Medaille  af  Pave  Sixtus  IV  (Katal.  Nr.  i)  ejes  af  et  dansk  Museum, 
men  det  er  det  vordende  Frederiksborg  Museum.  Det  herved  frem¬ 
komne  Resultat  er  for  Mange  en  stor  Overraskelse.  Ti  i  hvor  lille 
Danmark  end  er,  har  man  dog  aldrig  ret  vidst,  hvad  og  hvormeget 
Landet  ejede  af  interessante  Gjenstande  til  den  danske  Kultur¬ 
histories  Oplysning.  Herregaardenes  rige  Inventariegjenstande 
kjendtes  kun  i  en  snevrere  Kreds,  og  de  helt  private  Samlinger 
havde  man  ingen  Anelse  om,  selv  ikke  naar  de  havde  hjemme  i 
Kjøbenhavn.  Indtil  for  ikke  lang  Tid  siden  har  jeg  f.  Ex.  ingen 
Kundskab  haft  om  en  saadan  Samling  som  Murmester  J.  W.  Frohnes 
rige  Samling  af  navnlig  rhinske  Kruse,  i  hvilken  man  grundig  kan 
studere  Fortidens  forskjellige  Fabriker  i  Siegburg,  Frechen,  Raeren, 
Grenzhausen  o.  s.  v.  Udstillingen  vil  som  Ved  et  Trylleslag  sprede 
Kundskaben  om  denne  og  en  Række  andre  Samlinger,  og  den 

med  Styrke  vise  sig,  at  der  er  langt  større  Interesse  for  forskjel- 
ligé  af  de  Maal,  Udstillingen  vist  uvilkaarlig  vil  komme  til  at  ar¬ 


vil  ikke  forsvinde  med  Udstillingen;  Kataloget  vil  bevare  den. 
Danmark  har  ikke  faa  virkelige  Samlere,  og  det  vil  formentlig 

bejde  for,  end  man  tidligere  turde  haabe.  De  forskjellige  Samlere 
ville  lære  hverandre  at  kjende,  Forbindelser  ville  blive  knyttede, 
og  et  virkeligt  Nationalmuseum  og  et  kunstindustrielt  Museum 
ville  komme  til  at  staa  som  de  Maal,  hvortil  der  maa  stræbes. 
Ti  paa  rette  Maade  kan  der  i  sidste  Instans  kun  samles  i  offent¬ 
lige  Samlinger,  der  raade  over  store  Lokaler  og  offentlig  frem¬ 
lægge  deres  Resultater.  I  saadanne  Samlinger  miste  de  private 
Liebhaberier  deres  ofte  noget  bizare  Karakter,  og  Videnskabens 
klare  Lys  anskueliggjør  de  samlede  Gjenstandes  Betydning. 

At  et  Nationalmuseum  med  Interiører  som  dem ,  Løjtnant 
Olsen  har  skabt  paa  Udstillingen,  og  med  Portræter  af  enhver 
Tids  Mænd,  udstillede  sammen  med  Brugsgjenstande,  kan  gjøre 
Nytte,  vil  næppe  blive  bestridt  af  Nogen,  og  den  Interesse,  hvor¬ 
med  som  bekjendt  Kammerherre  Worsaae  omfatter  Fremkaldelsen 
af  et  saadant  Museum,  sikrer  det  en  Fremtid;  men  nu  et  kunst¬ 
industrielt  Museum?  Dannelsen  af  et  saadant  er  en  endnu  kun  ny 
og  derfor  fremmed  Tanke  i  Danmark,  men  dens  Berettigelse  synes 
dog  saa  ligefrem  og  simpel.  Ovenfor  er  den  F'rohneske  Samling 
af  rhinske  Kruse  nævnt,  og  man  kunde  spørge:  hvad  har  den  at 
gjøre  med  en  Udstilling,  der  skal  give  en  Fremstilling  af  Dan¬ 
marks  Kulturhistorie?  Svaret  herpaa  er  imidlertid  ikke  vanske¬ 
ligt,  ti  disse  Kruse  vare  endog  meget  almindelige  i  Danmark, 
navnlig  i  det  17de  Aarhundrede,  Hr.  Frohne  har  fundet. ikke  faa 
af  sine  bedste  Stykker  i  danske  Bønderhuse.  Danmark  kan  ikke 
staa  alene,  det  maa  støtte  sig  til  Udlandet,  og  hvor  gavnligt  vilde 
det  nu  ikke  kunne  være  i  et  særligt  Museum  at  have  saadanne 
fra  Udlandet  hentede  ypperlige  Stykker,  der  kunde  tjene  til  For¬ 
billeder  i  Kunstindustriens  forskjellige  Brancher.  Arkitekt  V.  Klein 
har  i  sin  nylig  udkomne  Bog  „ Den  nyere  Kxmstindustri ,  Indtryk 
fra  Pariserudstillingen “  vist,  hvilke  Brancher  det  er,  vi  særlig 
skulle  lægge  Vind  paa.  Disse  Forbilleder  skulle  selvfølgelig  ordnes 
efter  de  forskjellige  industrielle  Fag  og  paa  bedste  og  mest  prak¬ 
tiske  Maade  gjøres  frugtbringende  for  Industrien,  og  allerede  i 
den  ydre  Ordning  fremkommer  der  herved  en  Forskjel  mellem  det 
kunstindustrielle  Museum  og  Nationalmuseet.  Hint  ordnes  efter 
de  industrielle  Brancher,  dette  efter  de  kulturhistoriske  Vende¬ 
punkter  og  store  Tidsafsnit.  Hint  søger  at  give  Nutiden  vækkende 

Impulser  i  en  enkelt  bestemt  Retning,  dette  ordner  det  fra  For¬ 
tiden  i  alle  Retninger  haandgribeligt  Overleverede  og  søger  at 
bevare  den  rette  Forstaaelse  af  de  svundne  Tider.  Nationalmuseet 
kan  kun  optage  saadanne  Gjenstande,  der  paa  en  eller  anden 
Maade  staa  i  Forbindelse  med  Nationens  Kulturliv,  det  kunst¬ 
industrielle  Museum  strækker  begjærlige  Arme  ud  efter  i  Udlandet 
fremkommende  fortrinlige '  Frembringelser  for  at  lade  dem  have 
Indflydelse  paa  den  altid  stedfindende  Udvikling  i  vort  eget  Land. 

Med  disse  to  forskjelligartede  Museer  for  Øje  er  det  ikke 
uden  Interesse  at  se,  at  Udstillingen  er  kaldt  tillive  af  de  to  For¬ 
eninger  Fremtiden  og  Industriforeningen.  Den  første  repræsenterer 
særlig  Kunst  og  Videnskab,  som  utvivlsomt  navnlig  tør  sigés  at 
have  Interesse  for  et  fyldigt  Nationalmuseum,  Industriforeningens 
Virksomhed  ligger  i  dens  Navn ,  og  i  denne  Forening  har  da 
Tanken  om  et  Industrimuseum  allerede  i  en  Række  af  Aar  haft 
et  Hjem.  Ved  Juletid  1876  gav  den  sig  Udtryk  i  en  lille  kunst¬ 
industriel  Forevisning,  der  samlede  et  ikke  ringe  Publikum  og 
gav  Ønsket  om  en  større  Udstilling  et  stærkt  Stød  fremad.  Nu 
er  en  saadan  virkeliggjort.  En  smagfuld  og  indholdsrig  kunst¬ 
industriel  Udstilling  staar  fatrdig  til  at  aabnes,  og  Takken  for,  at 
den  er  bleven  saa  fyldig  og  smuk,  tilkommer  væsentlig  Dhrr. 
Kammerherre  IVorsaaes  og  Etatsraad  Heinr.  Hansens  dygtige  Virk¬ 
somhed;  de  have  med  Dhrr.  Kunstnere  Aagaard  og  Libert  ordnet 
og  arrangeret,  støttende  sig  til  Industriforeningen,  der  har  over¬ 
taget  hele  Foretagendets  Risiko,  og  da  nu  Pengene,  denne  nervus 
rerum ,  altid  spiller  en  væsentlig  Rolle,  skal  det  ogsaa  med  Tak 
nævnes,  at  denne  Forening  ikke  har  troet  at  kunne  finde  nogen 
smukkere  Maade  at  højtideligholde  sin  Overtagelse  af  Udstillings¬ 
bygningen  paa.  Æren  herfor  tilkommer  i  rigt  Maal  Foreningens 
virksomme  Formand,  Rustmester  G.  Christensen.  Industriforeningen 
i  Kjøbenhavn  vil  sikkert  ikke  svigte,  naar  Tanken  om  Dannelsen 
af  et  kunstindustrielt  Museum  skal  iklædes  virkelige  Former. 

Aarets  store  Fester  begynde  Aftenen  forud,  den  ligesom 
forbereder  Højtiden.  Imorgen  vil  den  første  danske  kunstindu¬ 
strielle  Udstillings  Aabning sikkert  vække  festlig  Glæde  hos  Mange; 
for  mit  eget  Vedkommende  ved  jeg  det,  og  jeg  har  derfor  troet 
det  rigtigt  just  iaften  at  offentliggjøre  disse  Linier.  De  kunne 

muligvis  bringe  nogen  Belysning  og  Forklaring.  Den  første  danske 
Kunstindustriudstilling,  der  nu  skal  underkastes  baade  Studium  og 
Kritik,  kan  faa  en  endog  forholdsvis  stor  Betydning,  naar  den 
forstaas  og  benyttes  paa  rette  Maade,  og  at  den  vil  blive  det, 
haaber  jeg,  men  just  derfor  er  Dagen  imorgen  en  betydningsfuld 
Dag,  der  fortjener  en  alvorlig,  indledende  Tanke. 


1 


II. 

Den  Kj ærlighed  og  Omhu,  der  i  en  Aarrække  har  beriget 
vore  offentlige  Samlinger  og  ordnet  dem  saaledes,  at  de  ere  en 
Hæder  for  Fædrelandet,  har  faaet  et  nyt  Udslag  i  Udstillingen; 
midlertidig  som  den  er,  er  det  dog  en  Selvfølge,  at  den  ikke  paa 
nogen  Maade  kan  maale  sig  med  Museerne;  men  den  vil  sikkert 
aabne  Manges  Øjne  for  den  ingenlunde  tilstrækkelig  paaskjønnede 
Rigdom,  disse  gjemme,  og  være  en  Drivfjer  for  Kunstindustrien, 
saa  denne  benytter  baade  det ,  her  findes ,  og  de  finere ,  rigere, 
renere  Former  paa  oldnordisk  Museum  og  Rosenborg.  Udstillingen 
har  desuden  stor  Betydning  derved,  at  den  omfatter  Rækker  af 
Gjenstande,  som  ikke  kunne  søges  i  de  offentlige  Samlinger.  Der 
er  Bønderstuerne,  som  med  deres  simple,  let  forstaaelige  Sprog 
tale  for  sig  selv,  og  vi  skulle  derfor  kun  bemærke,  at  ligesom  det 
andensteds  er  paavist,  at  Folkedragterne  ere  Levninger  af  tidligere 
Tiders  Kjøbstadmoder,  saaledes  ere  ogsaa  disse  Værelser  Billeder 
af  de  Moder,  der  fandtes  i  Byerne  i  længst  forsvunden  Tid.  En 
Inventarieliste  fra  sidste  Halvdel  af  det  16de  Aarhundrede  beskriver 
Salen  i  en  af  Professorresidenserne  i  Kjøbenhavn:  Væggene  ere 
panelede  og  malede  grønne  med  røde  Rammer  og  med  Blomster 
paa  Fyldingerne;  en  fast  Bænk  løber  rundt  om  Salen,  og  mange 
andre  Forhold  passe  nøje  med  dem,  der  findes  i  Hedebostuen. 
Nok  saa  interessant  er  det  imidlertid  at  dvæle  ved  den  Del  af 
Udstillingen,  der  omfatter  Portrætterne  og  da  særlig  de  gamle 
Portrætter. 

Alle  have  hørt  om  den  Pragt  og  Overdaadighed,  Fortidens 
Adel  udfoldede,  og  Erindringen  herom  staar  maaske  mere  levende 
for  mange  end  Mindet  om  den  Djærvhed,  der  kom  til  Syne,  og 

clen  Dygtighed,  der  udvikledes,  men  dette  maa  ikke  vildlede.  Vi 
vide  vel,  at  der  kom  en  Tid,  da  det  saa  ud,  som  var  al  ædel 
Stræben  slumret  ind  og  alle  Lidenskaber  tøjlesløse;  men  Dommen 
over  den  Tid  har  ogsaa  været  stræng  og  ofte  urimelig  stræng, 
fordi  den  har  ramt  baade  Forfædrene  og  Efterkommerne.  Vi  ind¬ 
rømme,  at  mangt  et  Portræt  fra  den  Tid  er  præget  af  Hovmod 
og  Overfladiskhed;  men  Billederne  fra  den  ældre  Tid,  da  Navnene 
Brahe ,  Jul,  Rud,  Kaas ,  Trolle,  Ranlmu,  Rosenkrands,  Hvidtfeld, 
W alkendorf  og  mange  flere  straale  fra  hvert  Blad  i  Danmarks 
Historie ,  fra  den  Tid,  der  gjemmer  Svaret  paa:  „Hvorfor  ere  vi 
Adelsmænd?“  og  da  det  patriarkalske  Forhold  havde  hjemme  paa 
Herregaardene,  hvor  Kunst  og  Videnskab  blev  dyrket  og  beskyttet, 
hvor  Fruer  og  Jomfruer  vævede,  spandt,  skreve  latinske  Breve  og 
samlede  danske  Kæmpeviser;  da  man  kappedes  om  at  gjøre  de 
store  Navne  Ære  —  de  ere  prægede  af  Jævnhed  og  Paalidelighed, 
og  de  vilde  sikkert  være  endnu  mere  tiltalende,  dersom  Personerne 
vare  fremstillede  i  deres  daglige  Dragt  og  ikke  i  den  Pynt ,  der 
kun  kommer  frem  ved  højtidelige  1  .ejligheder  og'  gjør  Indtryk  af 
at  have  været  i  høj  Grad  generende. 

Naar  man  gjennemblader  Værkerne  over  Udlandets  Moder 
i  Middelalderen  og  er  træt  af  al  den  Extravagance ,  der  synes  at 
være  en  Væddekamp  om ,  hvem  der  kan  skabe  de  urimeligste, 
uklædeligste,  mest  upraktiske  Dragter,  bliver  man  behagelig  over¬ 
rasket  ved  at  finde  en  yndefuld,  naturlig  Dragt,  som  Katrine  af 
Medici  indførte  ved  det  franske  Hof:  Nederdelen  er  af  passende 
Længde  og  falder  i  frie  Folder;  det  glatte  Kjoleliv,  som  naar  til 
Bæltestedet,  fremhæver  Figuren;  Ærmerne  ere  af  Middelvidde, 
lukkede  og  forsynede  med  en  lille  kruset  Manchette;  om  Midien 
er  fæstet  en  fin  Kjæde,  hvis  ene  Finde  hænger  frit  ned,  naar  om¬ 
trent  til  Fødderne  og  ender  med  et  kvastformet  Smykke;  over 
Bryst  og  Skuldre  er  slynget  en  lignende  Kjæde ;  Haaret  er  op¬ 
bundef  med  Perlesnore,  og  Halsen  er  omgivet  af  en  Krans  af  fint 
klart  Tøj,  som  er  kantet  med  en  smal  Knipling  og  lagt  i  frie  Læg, 
saa  den  ved  enhver  Bevægelse  vugger  let  og  elegant  og  kaster 
flatterende  Reflexer.  —  Denne  Mode  vækker  Opmærksomhed;  man 
kan  følge  den  Landene  rundt;  men  man  følger  den  ikke  længe 
med  Glæde.  Ved  det  spanske  Hof  stivne  alle  Enkeltheder  i  Dragten. 


I  I  yskland  bliver  den  saa  tung1  og  klodset,  at  den  ser  ud,  som  var 
den  drejet  i  Træ,  og  som  en  Karikatur  af  sit  Forbillede  naar  den 
derfra  til  Danmark.  Hvor  den  er  skejet  videst  ud,  er  Nederdelen 
spændt  stramt  —  uden  et  foldekast,  uden  en  eneste  Rynke  — 
over  et  Underskjørt  af  Filt  og  Metaltraade,  der  har  Form  som  en 
Filtrerhat  eller  en  Klokke  —  herfra  Benævnelsen  paa  endnu  bruge¬ 
lige  Understykker —  og  skjuler  enhver  Bevægelse  af  Underkroppen. 


Hr.  Gregers  Krabbe  og  Fru  Helvig  Rud;  Fru  Bilde  Rud  og  Hr.  Kristen  Skeel. 
Jomfru  Margrete  Rosenkrands.  Omtr.  1630. 

Kjolelivet  bliver  stift;  Ærmegabet  omgives  af  en  udstoppet  Vulst, 
Ærmet  selv  faar  stift  Underfor;  den  lette,  klare  Krave  ombyttes 
med  en  Lærreds  dito  med  store,  stive,  brede  Piber;  Haaret  dækkes 
af  en  Hue,  der  er  oversaaet  med  Perler.  Hele  Dragten  er  stram¬ 
met  og  stiv;  den  er  et  Foderal,  som  nærmest  ligner  en  Skild¬ 
paddeskal. 

Pak  Billedet  af  Sofie  Brahe  (Katal.  Nr.  123)  er  Kjolen  af 
sort  Klæde  med  sort  Besætning.  Kniplingsmanchetterne  ^frem¬ 
hæves  af  et  rødt  Klædes  Underlag.  Perlehuen  er  kantet  med  en 
Knipling.  De  røde  Kravehandsker  ere  baldyrede  med  Guld  og 
Perler.  Fruerne,  Helvig  Rud  og  Birte  Rud  (af  Familiebilledet 
Katal.  Nr.  165)  have  Ærmer  af  en  anden  Farve  end  Kjolen,  lige¬ 
som  Fru  Margrete  Brahe  (Katal.  Nr.  40),  hvis  Ærmer  ere  af  rødt 


Fru  Sofie  Brahe,  Hr.  Jørgen  Lunges  til  Odden, 
i  hendes  14de  Aar.  1602. 

Gyldenstykke.  Som  Skik  og  Brug  var  under  Dansen,  er  Neder¬ 
delen  løftet,  saa  Underkjolen  kommer  til  Syne. 

Blandt  de  højrøstede  Klager  over  Datidens  Pragt  er  der  en, 
der  gaar  ud  paa,  at  Dragten  er  bleven  helt  forandret  i  Løbet  af 
en  Menneskealder;  et  Klædningsstykke,  der  er  anskaffet  i  Mands 
Minde,  kan  være  helt  ubrugeligt.  Moden  vejlede  altsaa  ikke 
hyppigt;  men  til  Gjengjæld  gik  den  til  Yderligheder,  og  Mændene 


vare  foran  til  al  mulig  Galskab.  Det  er  navnlig  deres  Dragt,  som 
er  urimelig  overlæsset  med  Flitter  og  unaturlig,  medens  Kvinde¬ 
dragten,  hvor  stærkt  den  end  skejer  ud,  altid  holder  sig  indenfor 
rimeligere  Grænser.  Naar  Forholdet  i  vor  Tid  synes  at  være 
anderledes,  naar  der  nutildags  altid  gjøres  Ophævelser  over  de 
unge  Pigers  Stads,  er  det  dog  maaske  værdt  at  bemærke,  at  ogsaa 
vor  Tids  unge  Herrer  ere  tilbøjelige  til  at  gaa  saa  yderligt,  som 

hjemlige  Sagn  og  Sange,  i  den  klassiske  Literatur  og  i  Folkets 
Tilbøjelighed  for  det  Solide  og  Værdifulde.1 

Et  af  de  interessanteste  Kostumer,  Udstillingen  frembyder, 
findes  paa  Billedet  af  Fru  Beate  Rosenkrands  (Katal.  Nr.  148).  Dragten 
er  Type  for  den  Brask  og  Bram,  Datidens  Mode  førte  med  sig, 
og  det  rolige  værdige  Udtryk,  der  hviler  over  Ansigtstrækkene, 
tyder  paa,  at  den  ikke  er  valgt  af  Forfængelighedshensyn,  men 
at  Portrættet  forestiller  en  fornem  Dame,  som  klæder  sig  med  den 
Pragt,  der  blev  fordret  af  dem,  som  indtog  de  fornemste  Pladser 
i  Landet.  Over  en  Underkjole  af  hvidt  Atlask  med  stærkt  iøjne- 


Fru  Mette  Rosenkrands,  gift  med  Kansleren  Kristen 
Thomæsen  Seliested.  1638. 

faldende  brogede  Blomster  bæres  en  skinnende  højrød  Overkjole 
af  storblomstret  Silketøj.  Denne  bestaar  af  Skjørt  og  Skjødtrøje. 

1  De  lavere  Stænder  stræbte  saa  vidt  muligt  at  efterligne  de  linjere,  og  som  et 
Exempel  paa,  hvorledes  Klagerne  over  Samtidens  Brøst  ere  ensartede  gjennem  alle 
Tider,  anføre  vi  en  Udtalelse  af  en  tysk  Forfatter  fra  Midten  af  det  16de  Aar- 
hundrede:  „Tjenestepigerne  klæde  sig  som  vare  de  rige  Borgermænds  Døtre,  og 
naar  de  skulle  giftes,  have  de  hverken  Dyner  eller  Lagen. “ 

Skjørtet,  som  i  høj  Grad  minder  om  det,  der  opbevares  paa  Old¬ 
nordisk  Museum,  er  vatteret,  for  at  det  rigtig  kan  strutte,  og  langs 
Siderne  omsat  med  6  Rader  Guld-  og  Sølv-Galoner,  der,  efter  hvad 
man  kjender  andenstedsfra,  maa  have  været  fortsatte  nedenom 
det.  Trøjen  er  bræmmet  med  samme  Slags  Galioner,  og  alle  dens 
Sømme  ere  besatte  med  dem.  Ærmerne  ere  af  Middelvidde  og 
naa  omtrent  til  Midten  af  Underarmen;  de  ere  vatterede  og  forede 
med  fint,  hvidt,  klart  Tøj,  der  er  bøjet  op  om  deres  Kant  ligesom 
en  Manchette  og  kantet  med  en  bred  Knipling.  Trøjen  er  ud- 
skaaren  i  Halsen  og  forsynet  med  en  bred,  udfaldende  Krave,  der 


?  HX\.  ^ 


Kr.  Albertsen  Skels  Børn.  1651. 

svarer  til  Manchetterne.  Om  Halsen  er  knappet  en  kort,  klar, 
hvid  Modest,  og  langs  med  dennes  nederste  Rand  er  fæstet  en 
tyk  Guldkjæde,  som  følger  Brystets  Kontur  og  bærer  et  stort 

Hængesmykke  af  -Ædelstene ,  Guld  og  Emalje.  Om  Midien  gr 
spændt  en  firdobbelt  Guldkjæde.  Om  Armene,  som  omsluttes  af 
snævre,  klare  Underærmer,  bæres  tykke  Slangeringe.  Ringen  paa 
højre  Arm  er  rigt  besat  med  Ædelstene,  den  paa  venstre  Arm  er 
glat.  Haandledene  smykkes  af  Perlesnore  samlede  med  fine 
Guldled.  Venstre  Haand  har  Ringe  paa  fjerde  og  femte  Finger; 
højre  Haancl  har  rimeligvis  en  Ring  paa  Tommelfingeren.  Haaret 
er  strøget  tilbage  og  tildels  dækket  af  en  hjælmformet  Hue  af 
Metal,  som  har  Ørevinger  og  Pandefløj,  er  overtrukken  med  blaat 
Atlask,  baldyret  med  Guld  og  bræmmet  med  en  Rad  ægte  Perler 
og  en  Række  Rosetter  af  Koraller  eller  Rubiner. 

Paa  de  øvrige  Damedragter,  der  følge  denne  Mode,  er 
Overkjolen  lukket,  se  f.  Ex.  Billedet  af  Fru  Mette  Rosenkrands 
(Katal.  Nr.  146);  de  ere  alle  sorte  og  kun  forskjellige  ved  Besæt¬ 
ning  og  Smykker.  Disse  sidste  vexle  i  rig  Mangfoldighed,  og  naar 
de  efter  vor  Tids  Maalestok  anvendes  i  saa  stor  Mængde,  at  de 
næsten  ophøre  at  være  Prydelser,  maa  det  erindres,  at  de  i  urolige 
Tider  var  den  eneste  fredlyste  Ejendom,  .  hvorfor  Datiden  Adel 
ogsaa  betragtede  det  som  et  uhørt  Indgreb  i  deres  Rettigheder 
og  vægrede  sig  til  det  Yderste,  da  Grev  Kristoffer  paa  Herredagen 
i  Kjøbenhavn  1534  forlangte  deres  Hustruers  og  Børns  Smykker 
for  dermed  at  dække  Krigs-Omkostningerne.  —  Blandt  de  forskjel¬ 
lige  Zirater,  som  Juvelererne  anvendte,  er  der  en  Form,  der  idelig 
kommer  frem,  vi  sigte  til  det  bekjendte  Tegn,  som  Kejser  Kon¬ 
stantin  saa  paa  Himmelen,  det  sammenslyngede  I.  H.  S.  —  In  hoc 
salvus  —  hvor  Korset  dannes  af  I  og  Tværstregen  af  H.  Det 
findes  overalt,  snart  som  Plade  paa  Fingerringene  og  snart  som 
Hængesmykke,  ja  paa  Billedet  af  Sofie  Brahe  ser  man  endogsaa, 
at  saavel  Brystkjæden  som  Livkjæden  udelukkende  dannes  af  dette 
Symbol,  der,  idelig  gjentaget,  sammenhæftes  med  smalle,  korte 
Mellemled.  Det  er  det  sextende  Aarhundredes  stærke  religiøse 
Rørelse,  der  krævede,  at  alle  daglige  Omgivelser  skulde  være  en 
Bibel  i  Billeder,  som  atter  her  træder  os  imøde.  —  Billedet  af  Skels 
Børn  (Katal.  Nr.  356)  viser,  at  Børnenes  Paaklædning  i  Et  og  Alt 
stemmer  overens  med  de  Voxnes.  —  Dragten  synes  at  skrive  sig 
fra  Holland,  hvor  Bønderpigernes  Huer  endnu  ere  af  en  lignende 
Form  som  de,  der  her  ere  afbildede. 

aa  længe  Kristian  den  Fjerde 
levede,  bevaredes  Dragterne 
fra  Begyndelsen  af  hans  Re¬ 
geringstid,;  og  den  ny  franske 
Mode,  som  af  og  til  blev  set 
ved  Hoffet,  trængte  først  igjen- 
nem,  da  Frederik  den  Tredje 
kom  paa  Tronen. 1 

Paa  omstaaende  Bil¬ 
lede  af  Tronfølgeren  ,  Prins 
Kristians  Fæstemø,  Prinsesse 
Magdalene  Sibylle  (Kat.  Nr. 
1 1 2)  er  Damedragten  i  Over- 
ensstemmmelse  med  den  fran¬ 
ske  Hofdragt.  Kjolen  er  af 
svært  staalblaat  Silketøj  med 
Besætning  af  Sølvkniplinger. 
Nederdelen  er  sid.  Kjolelivet 
er  et  stærkt  nedringet  Korset- 
Liv,  der  er  smykket  med  et 


Livbaand,  som  følger  Korsettets  Rand  og  prydes  af  tre  røde 
Baandrosetter.  De  aabne  Ærmer,  som  naa  til  Midten  af  Under¬ 
armen,  ere  af  Middelvidde  og  forsynede  med  et  kort  Overærme. 
Manchetterne  ere  af  brede,  ægte  Kniplinger  ligesom  Kraven,  der 
smykkes  af  en  stor  Ædelstens  Brystnaal.  Hals  og  Bryst  dækkes 
af  en  klar  Modest.  Kravehandskerne  ere  af  fint,  hvidt  Skind,  og 
paa  den  venstre  bæres  et  Armbaand  af  Perler.  —  Forhaaret  er 
kreppet,  frithængende  og  samlet  forneden  med  en  Baandrosette, 
som  stemmer  overens  med  dem,  der  findes  paa  Livbaandet.  Bag- 
haaret  danner  en  Fletning,  der  er  lagt  om  Nakken.  Issen  dækkes 
af  en  Barette  af  samme  Stof  som  Kjolen,  den  er  kantet  med  en 


1  Initialet  viser  to  fornemme  Damer:  Fru  Regitse  Grubbe,  gift  med  Hans  Ulrik 
Gyldenløve  til  Vindinge  (Katal.  Nr.  129)  og  Frøken  Kristiane  (Kristian  IV’s 
Datter),  gift  med  Hannibal  Sehested  (Katal.  Nr.  152). 

Kjæde  af  Guld  og  Ædelstene  og  smykket  med  hvide  Strudsfjer, 
der  ere  fæstede  med  en  Agraffe  af  Ædelstene. 

Denne  Dragt,  hvis  Lethed  og  Simpelhed  danner  en  be¬ 
hagelig  Modsætning  til  den  overdrevne  Pragt  og  Stivhed,  der  var 
ejendommelig  for  de  foregaaende,  er  et  Vidnesbyrd  om  den  Evne, 
som  Damerne  have  paa  det  formelle  Omraade  til  at  forvandle 
Mændenes  Misgreb  til  Elegance.  —  Det  er  allerede  sagt,  at  den 
skriver  sig  fra  Frankrig,  hvor  Ludvig  den  Trettende  kom  paa 
Tronen  i  en  Alder  af  g  Aar.  Ved  Barne-Kongens  Hof  angave 
de  yngste  Hofmænd  Tonen,  og  som  Følge  deraf  blev  der  lagt 
særlig  Vægt  paa  Klædedragten.  Saa  glemte  de,  at  Dragten  er 
til  for  at  fremhæve  Personen,  at  Stadsen  i  Grunden  spiller  samme 
Rolle  som  den  Klokke,  Kineserne  binde  ved  deres  pæneste 
Blomster,  for  at  dens  Klinge-ling  skal  hendrage  Opmærksomheden 
paa  dem. 

De  yngre  Hofmænd  efterabede  Kongens  Dragt,  og  i  Over¬ 
ensstemmelse  hermed  bare  de  Haaret  hængende  frit  om  Hals  og 
Skuldre;  hvem  der  ikke  havde  naturlige  Krøller,  lode  sig  „kreppe11, 
og  for  at  holde  Styr  paa  de  flagrende  Lokker  samlede  man  dem 
med  brogede  Baandsløjfer.  —  De  Ældre  saa  i  Begyndelsen  med 
Uvilje  paa  en  Mode,  som  de  ikke  kunde  følge;  men  da  en  af 
Landets  fornemste  Gejstlige  fandt  Udvej  til  at  efterligne  den,  blev 
dette  snart  almindeligt,  og  den  italienske  Digter  Morin'i,  som  op¬ 
holdt  sig  i  Paris,  skriver  i  1615:  „Mændene  bære  et  falsk  Hoved, 
som  er  lavet  af  Haar,  og  det  kalde  de  Perykke«.  —  Dragtens 
Extravagance  svarede  til  Frisuren.  Damerne  stode  et  Øjeblik 
raadvilde  og  grundede  paa,  hvilke  Forandringer  de  skulde  fore¬ 
tage  i  deres  Toilette,  saa  fremkom  den  ovenfor  beskrevne  maleriske 
Dragt  som  Resultat  af  deres  Gransken,  Overgangen  fra  det 
Gamle  til  det  Ny  var  de  danske  Damer  for  brat,  og  Malerierne 
paa  Udstillingen  vise  en  Række  Forsøg  paa  at  forene  det  for 
begge  Moder  Karakteristiske. 

Paa  Billedet  af  Leonora  Kristine  Ulfeldt  (Katal.  Nr.  114) 
har  Dragten  samme  Snit  som  Magdalene  Sibylles;  men  Under¬ 
kjolen  og  Overkjolen  ere  af  forskjelligfarvet  lyst  og  mørkt  kar¬ 
moisinrødt,  storblomstret  Silketøj  med  en  rig  Besætning  af  Guld- 
og  Sølvkniplinger  og  ditto  Snore ;  Overkjolen  er  vatteret,  saa  den 


ligner  en  Slobrok,  dg  Antallet  af  Smykker  er  omtrent  det  samme 
som  paa  de  tidligere  Dragter;  paa  Korsettet  findes  tre  Rosetter 
af  Rubiner,  indfattede  i  Guld;  Modesten  bærer  tre  Smykker  med 


troloYet  med  Kristian  IV’s  Søn,  den  udvalgte  Prins  Kristian. 

Holstens  Vaaben  af  Ædelstene,  Guld,  Emalje  og  Perler,  to  af  disse 
ere  anbragte  paa  Skuldrene  og  et  paa  Brystet,  de  ere  forbundne 

ved  Rækker  af  ægte  Perler;  Halsen  er  omgiven  af  et  Perlebaand 
og  af  en  Lidse,  fra  hvilken  en  stor  ægte  Perle  hænger  ned  paa 
Brystet;  Haandleddene  omsluttes  af  mange  Rækker  ægte  Perler; 


Leonora  Kristine  Ulfeldt. 


venstre  Haands  lillefinger  bærer  en  Ring  med  en  stor,  rød  Ædel¬ 
sten;  Haaret  samles  med  blaa  Baandsløjfer,  hvori  der  er  anbragt 
store  Perler;  Hatten  er  omgiven  af  et  Baand  af  Perler  og  Ru- 


biner,  clens  Skygge  er  opkrampet  med  en  Agraffe  af  Perler  og 
Guld  og  smykket  med  hvide  Strudsfjer. 


I  Middelalderen  kjehdte  man  hverken  regelbundne  Sørge¬ 
farver  eller  Sørgedragter;  disse  kom  først  frem  i  det  sextende 
Aarhundrede,  og  efterat  der  ved  det  spanske  Hof  var  tagen  Be¬ 
stemmelse  om  de  mindste  Enkeltheder  i  Ceremoniellet  under  de 
forskjellige  horhold,  bredte  Skikkene  sig  derfra  Landene  rundt 
og  hvilede  trykkende  tungt  paa  hele  Evropa  i  mere  end  hun¬ 
drede  Aar. 

Det  ældste  Sørgeceremoniel  gjaldt  kun  for  Mændene,  me¬ 
dens  Kvinderne  derimod  vare  saa  ubundne,  at  Enkerne  kunde 
klæde  sig,  som  de  vilde,  og  danse  saa  meget  de  lystede.  —  lov¬ 
rigt  havde  de  forskjellige  Hoffer  forskjellige  Sørgefarver,  og  da 
den  franske  Konge  Frants  II.  1559  fulgte  sin  Faders  Lig  var  han 
klædt  i  Rødt  og  Violet.  Da  hans  „Kjæreste",  Marie  von  Kleve, 
døde,  iførte  han  sig  en  sort  Dragt,  som  var  besat  med  Taarer  og 
Dødningehoveder  af  Sølv,  samt  med  Flammer  af  Tin.  —  Denne 
Dragt  synes  at  være  Oprindelsen  til  den  Uhygge,  der  endte  med, 
at  man  betrak  hele  Huset :  Vægge,  Lofter  og  Gulve  med  Sort, 
hyllede  Stolene  og  Skabene  ind  i  sorte  Betræk,  lagde  sorte  Tæp¬ 
per  paa  Bordene,  forsynede  Sengene  med  sorte  Omhæng  og  sorte 
Dyner,  anlagde  Sørgedragter  af  saadan  Form,  at  den,  der  bar 
dem,  næsten  Intet  kunde  foretage  sig,  overlæssede  dem  med  Taa¬ 
rer,  Dødningeben  og  deslige,  suplerede  dem  med  Halsbaand  og 
Armspange,  som  vare  „smykkede"  med  de  samme  Attributer,  der, 
naar  en  Del  af  Sørgetiden  var  forløben,  bleve  ombyttede  med  den 
Afdødes  Billede,  indfattet  i  Taarer.  —  Mindet  om  disse  Taare- 
smykker  synes  at  være  bevaret  i  Folkesangene,  hvor  der  tales  om 
røde,  grønne  og  blegblaa  Taarer.  —  Sørgedragterne  vare  saa 
uskjønne,  at  selv  de  smukkeste  Kvinder  fik  et  frastødende  Ydre, 
og  Sørgeaaret  rundt  maatte  Alt,  hvad  der  omgav  den  Afdødes 
Slægt,  stemme  til  Mismod;  det  ser  ud,  som  var  der  lagt  an  paa 
at  fængsle  hver  Tanke  til  Graven,  medens  Intet  pegede  fremad 
paa  Evigheden. 


Damernes  ældste  Sørgefarver  vare  Brunt,  Hvidt,  Sort, 
Blaat,  Violet  og  Graat,  og  til  Sørgedragten  hørte  ofte  nonneagtige 
Lin.  Paa  sine  Steder  var  det  Skik,  at  Enken,  naar  hun  var  til¬ 
bøjelig  til  at  gifte  sig  igjen,  averterede  dette  ved  at  bære  Guld¬ 
smykker  og  ved  at  lade  en  Del  af  Haaret  være  ubedækket.  — 
Da  Frants  den  II.  døde,  klædte  hans  Enke,  Marie  Stuart,  sig  i 
Sort  og  Hvidt  og  hyllede  Hovedet  ind  i  et  hvidt  Slør.  Denne 
Dragt,  der  var  fri  for  det  ovenomtalte  Dingel-Dangel,  og  ved  sin 
dybe  Alvor  tiltalte  Folkene  i  de  nordlige  Lande,  blev  almindelig 
her  og  er  bleven  repræsenteret  paa  Udstillingen  ved  Billedet  af 


Fru  Ellen  Marsvin  i  Sergedragt  for  Kristian  IV. 


Admiral  Jørgen  Vinds  Enke,  Ingeborg  Ulfstand  (Katal.  Nr.  159). 
Underkjolen  er  sort,  Overkjolen  hvid,  og  om  Hovedet  er  hyllet  et 
Lin,  hvis  ene  Side  er  lagt  i  et  Bind,  som  dækker  Panden  og  er 
fæstet  ved  Ørene;  dets  frie  Ender  hænge  helt  ned  til  Fødderne  og 
ere  saa  brede,  at  de  kunne  svøbes  om  hele  Kroppen. 

Dette  Lin  eller  Enkeslør  synes  iøvrigt  ligesom  Brudesløret 
at  være  af  ældgammel  Oprindelse  og  ligesom  dette  at  være  frem- 
staaet  af  den  naturlige  Tilbøjelighed  til  at  skjule  stærke  Sindsbe¬ 
vægelser  for  nysgjerrige  Blikke.  Vi  have  paavist,  at  Mands¬ 
dragten  paavirker  Kvindedragten;  men  det  omvendte  Forhold 

finder  ogsaa  Sted,  og  Sørgefloret,  som  Mændene  nutildags  bære 
om  Hattene,  er  vistnok  en  Reminiscens  af  de  gamle  Enkeslør. 

Saavel  paa  Udstillingen  som  paa  Rosenborg  findes  Billeder 
af  hru  Ellen  Marsvin  til  Vallø,  Taasinge,  Holkenhavn,  Boller  og 
Rosenvold  —  Moder  til  Kristian  den  Fjerdes  Gemalinde,  Kirsten 


Fru  Ingeborg  Ulfstand  (død  1652)  i  Enkedragt. 


Munk  —  i  Sørgedragt  for  Kristian  den  Fjerde.  Paa  Billedet 
(Katal.  Nr.  137)  er  hun  iført  sort  Kjole  og  Trøje,  Manchetter, 
Krave  og  Modest  af  klart,  hvidt  Tøj  og  smykket  med  Perler, 
Ædelstene  og  Guld.  Paa  Hovedet  bærer  hun  et  lille  kort,  klart 
Lin  og  over  dette  en  Hat  med  en  Række  Perler. 

Sørgedragten  afveg  altsaa  i  høj  Grad  fra  de  sædvanlige 
Dragter,  og  da  de  nye  Moder  lidt  efter  lidt  trængte  igjennem, 
benyttedes  samtidig  vidt  forskj  ellige  Kostumer,  hvorved  der  frem¬ 
kom  stor  malerisk  Virkning,  medens  de  enkelte  Dragter  i  og  for 
sig  hverken  vare  smukkere  eller  bekvemmere  end  Nutidens. 


III. 

Baade  i  det  store  Publikum  og  hos  vore  Haandværkere 
hører  man  ofte  navnlig  Møbler,  som  ikke  ere  nymodens,  blive  kaldte 
antike,  ja  undertiden  „ gammel  antike“.  Er  hint  galt,  er  dette 
værre;  men  der  aabenbarer  sig  dog  heri  ligesom  en  Trang  til  at 
sondre.  Det  „Antikes“  Rige  bliver  saa  stort,  at  man  skiller  en 
Del  ud  som  „gammel  antikt11,  hvad  der  kun  kunde  betragtes  som 
et  Fremskridt,  naar  Betegnelserne  blot  overhovedet  vare  brugelige; 
men  det  Hele  er  —  Nonsens.  Hvad  er  paa  Udstillingen  „antikt11 
og  hvad  „gammelt  antikt11?  Ingen  Dødelig  vil  kunne  sige  det. 
Skulle  de  udstillede  Gjenstande  bestemmes  efter  Stil,  maa  man 
selvfølgelig  indordne  dem  under  de  historisk  givne  Rammer:  Gotik, 
Renæssance,  Rokoko  og  Kejserstil,  og  det  skulde  være  en  af  Ud¬ 
stillingens  store  og  gode  Følger,  at  den  gav  den  almindelige  Be¬ 
vidsthed  et  Stød  frem  i  Kjendskab  til  og  Interesse  for  disse 
Begreber. 

Skal  en  Gjenstand  bestemmes,  vil  det  imidlertid  ikke  altid 
være  nok  at  fastslaa,  i  hvilken  Stil  den  er  udført.  Herved  hen¬ 
føres  den  kun  til  et  vist  større  Tidsrum,  indenfor  hvis  Grænser 
vedkommende  Stil  har  hersket;  men  f.  Ex.  fra  hvilken  Mesters 
Værksted  den  er  udgaaet,  faar  man  ikke  at  vide.  Vil  man  have 
Kundskab  herom,  maa  det  undersøges,  om  Gjenstanden  bærer 
noget  Navn  eller  Mærke,  om  dens  Historie  kan  forfølges  tilbage  i 
Tiden,  om  der  knytter  sig  nogen  Tradition  til  den  osv.,  og  herved 
kan  det  ofte  lykkes  at  fremkalde  endog  meget  nøjagtige  Bestem¬ 
melser.  Den  Luth,  der  er  udstillet  som  Nr.  104,  er  der  saaledes 
en  Del  at  fortælle  om.  Den  er  forarbejdet  1578  i  Hamborg  af 
Instrumentmager  Johan  Tolcke,  og  den  har  tilhørt  den  paa  Kri- 

stian  IV’s  Tid  bekjendte  Biskop  Jersin  i  Ribe,  i  hvis  Slægt  den 
endnu  opbevares.  Hermed  er  vor  Viden  om  den  dog  ikke  udtømt. 
Luthen  var  Jersins  Ledsager  fra  hans  Ungdom,  og  paa  den  spil¬ 
lede  han  formentlig  hin  Aften  ved  Absalons  Grav  i  Sorø  Kirke, 
da  han  efter  Sagnet  saa  et  Syn,  der  lod  hans  tidligere  lette  Sind 
vige  for  dyb,  religiøs  Alvor.  De  i  en  Familie  opbevarede  Tradi¬ 
tioner  ere  ofte  af  Betydning,  og  derfor  maa  man  være  de  Samlere 
taknemlig,  der  samvittighedsfuldt  vaage  over  deres  Bevarelse.  Det 
er  saaledes,  for  endnu  at  tage  nogle  Exempler,  af  Interesse  at  høre, 
at  Gjenstandene  Nr.  610,  634  og  660  ere  Gaver  til  den  nuværende 
Besidderindes  Oldemoder  fra  Dronning  Anna  Sofie,  ligesom  at  de 
forgyldte  Broncekandelabre  Nr.  1209  ere  kjøbte  1807  paa  en  Stran¬ 
dingsauktion  i  Helsingør;  de  hørte  til  et  Skib,  der  fra  Frankrig 
skulde  have  ført  dem  til  St.  Petersborg  som  Gave  fra  Kejser  Na- 
poleon  til  Kejser  Alexander. 

Mærker  og  Traditioner  ere  af  Betydning,  men  ofte  spille 
ogsaa  Tilfældigheder  en  Rolle.  Da  Karl  van  Manderns  store  Bil¬ 
lede  af  Kristian  IV  tilhest  (Nr.  106)  fremkom,  troede  man  i  den 
Rustning,  han  er  iført  paa  det,  at  gjenkjende  en  i  Kjøbenhavns 
Tøjhus  opbevaret  Rustning,  den,  der  paa  Udstillingen  er  anbragt 
ved  Siden  af  Billedet.  Om  man  her  har  med  den  afmalede  Rust¬ 
ning  atgjøre,  turde  dog  være  tvivlsomt;  mit  Øje  er  i  alt  Fald  ikke 
overbevist.  Skulde  det  ikke  destomindre  være  den  heromhandlede 
Rustning,  som  Kristian  IV  bærer  paa  Billedet,  maa  man  sige,  at 
Kunstneren  har  benyttet  sig  af  stor  licentia  poetica.  Anderledes 
stiller  det  sig  med  Hensyn  til  Kongens  Sværd  og  Pistoler.  Ved 
denne  Undersøgelse  skulle  vi  dog  ikke  dvæle.  Udstillingen  gjem- 
mer  andre  vanskelige  Spørgsmaal,  og  flere  af  disse  tør  muligvis 
betragtes  som  nok  saa  vigtige. 

Et  af  disse  er  det,  om  Udstillingen  viser  flere  efter  G.  F. 
Hetsck’s  Tegninger  udførte  Gjenstande  end  Nr.  1545,  et  af  ham 
tegnet  Bronce-Taffeluhr,  der  er  udført  i  Paris,  og  som  i  sin  Tid 
overraktes  Arkitekten,  Konferensraad  Chr.  Hansen  som  en  Gave 
fra  Byen  Kjøbenhavn,  vistnok  for  hans  Arbejde  ved  Opførelsen  af 
Raad-  og  Domhuset  paa  Nytorv.  Hetsch’s  Virksomhed  har  været 
det  Grundlag,  som  den  danske  Kunstindustri  i  over  en  Menneske¬ 
alder  har  bygget  paa,  og  det  vilde  derfor  ikke  være  uden  Interesse, 

om  Udstillingen  i  større  Udstrækning  kunde  illustrere  denne  Virk¬ 
somhed.  Dette  kan  den  dog  næppe.  To  Hds.  kgl.  Højhed  Arve¬ 
prinsessen  tilhørende  Sølvterriner  med  Fade  (Nr.  1746)  ere  lige¬ 
som  en  Del  af  de  Gjenstande  af  kjøbenhavnsk  Porcellæn,  som  ere 
henførte  til  Prederik  VI  og  Kristian  VIII,  sikkert  udførte  efter 
hans  Tegninger,  men  de  vise  alle  kun  hans  første  Tid.  Til  disse 
Gjenstande  tør  ogsaa  de  to  Porcellænsvaser  regnes,  som  høre  til 
Hds.  kgl.  Højheds  store,  pragtfulde  Bordopsats  (Nr.  1743),  men  nu 
selve  denne  Opsats?  —  og  her  staa  vi  ved  Sagens  Knudepunkt. 
Det  er  blevet  sagt,  at  Hetsch  muligvis  har  tegnet  den,  og  at  hans 
legning  derpaa  er  bleven  udført  i  Paris  ligesom  hans  Tegning  til 
det  ovenfor  nævnte  Uhr.  Om  dette  er  rigtigt,  tør  jeg  imidlertid 
ikke  afgjøre.  Hds.  kgl.  Højheds  Bryllup,  til  hvilken  den  forment¬ 
lig  er  udført,  fandt  Sted  i  1829,  og  forsaavidt  er  der  Intet  til  Hin¬ 
der  for,  at  Hetsch,  der  kom  hertil  i  1815,  kan  have  tegnet  den, 
ligesom  det  tør  antages,  at  han  endnu  paa  den  Tid  havde  mange 
Forbindelser  i  Paris,  hvor  han  tidligere  havde  opholdt  sig  i  4  Aar, 
men  dermed  er  endnu  Intet  bevist.  Nogle  af  de  til  Opsatsen  hø¬ 
rende  Gjenstande,  f.  Ex.  Kandelabrene,  synes  efter  deres  Tegning 
godt  at  kunne  tilskrives  Hetsch,  men  sammenligner  man  Ornamen¬ 
terne  paa  de  to  Porcellænsvaser  og  Opsatsens  øvrige  Tilbehør, 
stemme  de  ikke  overens.  De  ere  næppe  tegnede  samtidigt  af 
den  Samme. 

Der  er,  som  man  ser,  Vanskeligheder  ved  at  bestemme 
endog  Gjenstande,  der  grænse  op  til  Nutiden,  og  det  er  derfor 
naturligt,  at  Vanskelighederne  voxe,  naar  de  Gjenstande,  der  skulle 
bestemmes,  skrive  sig  fra  svundne  Aarhundreder.  For  det  18de 
Aar  hundredes  Vedkommende  volde  flere  af  de  udstillede  keramiske 
Gjenstande  Ulejlighed,  naar  vi  betragte  dem  med  det  Spørgsmaal 
for  Øje:  Ere  de  mon  gjorte  her  i  Landet?  Herpaa  skal  jeg  dog 
ikke  komme  ind,  nedenfor  vil  der  blive  givet  en  Del  Meddelelser 
herom,  og  jeg  skal  derfor  gaa  over  til  at  gjøre  opmærksom  paa* 
at  de  samme  Vanskeligheder,  som  en  Del  af  de  udstillede  Fajan¬ 
cer  volde  for  det  18de  Aarhundredes  Vedkommende,  volde  de  ud¬ 
stillede  Metalfade  og  Skabe  fra  det  16de  og  17de  Aarhundrede. 
At  flere  af  Skabene  vistnok  ere  sammenstykkede,  ser  jeg  her  alde¬ 
les  bort  fra;  men  trods  denne  fra  min  Side  viste  Høflighed  hører 

jeg  allerede  forskjellige  undrende  Udraab:  Skulde  Skabene,  som 
der  findes  saa  mange  af  her  i  Landet,  ikke  være  udførte  her? 
enhver  Tvivl  er  umulig!  —  Men  saaledes  er  det  dog  næppe,  her 
er  endog  stor  Tvivl.  For  Norges  Vedkommende  oplyses  det  saa¬ 
ledes  i  Professor  L.  Dietrichsons  Bog  om  den  norske  Træskærer¬ 
kunst,  at  dette  Land  i  Kristian  IV’s  Tid  fik  endog  stor  Tilførsel 
fra  Llolland  af  udskaarne  Prædikestole,  Skabe,  Borde  og  Kister. 
Allerede  heraf  tør  vistnok  sluttes,  at  Danmark,  der  aldrig  har  haft 
en  saadan  Træskærerkunst  som  Norge,  var  endnu  nærmere  til  at 
faa  en  saadan  Tilførsel,  og  hertil  kommer  endnu  den  slaaende 
Kjendsgjerning  ,  at  Kjøbenhavns  Snedkere  under  hrederik  II  ikke 
med  Hensyn  til  den  udenlandske  Konkurrence  kunde  sætte  mere 
igjennem,  end  der  allerede  var  indrømmet  dem  under  Kristian  III 
(1554):  det  forbødes  Fremmede  at  indføre  Møbler  til  Salg  „uden  i 
Herredagene  og  om  Høsten11,  hvilket  ikke  var  meget;  paa  de 
Tider  af  Aaret,  da  Pengene  kurserede  stærkest,  vedblev  Indførslen 
at  være  tilladt,  og  dette  taler  stærkt  imod  de  kjøbenhavnske  Sned¬ 
keres  Duelighed.  Fra  Frederik  II’s  til  Kristian  den  IV’s  lid  har 
der  i  denne  Henseende  sikkert  været  en  ikke  ringe  Udvikling,  men 
det  tør  dog  vistnok  siges,  at  ligesom  de  hamrede  Kobberfade  for 
en  stor  Del  kom  hertil  fra  Tyskland,  saaledes  kom  Skabene  for  en 
stor  Del  fra  Nederlandene. 

Selvfølgelig  er  enhver  Tvivl  ikke  berettiget,  men  har  den 
Skygge  af  Ret,  er  det  formentlig  altid  sikrest  at  gaa  ud  fra  den  og 
først  efterhaanden  at  lade  den  vige  for  fremkommende  Beviser. 
Gaar  man  en  modsat  Vej,  udsætter  man  sig  for  saadanne  Fejl¬ 
tagelser  som  den,  der  er  bleven  saa  sørgelig  berømt  i  det  gamle 
Kunstkammers  Historie.  I  dette  foreviste  man  en  stor  Del  Ting, 
dér  udgaves  for  at  skrive  sig  fra  Absalon,  ja  man  troede  at  have 
hans  Kranie,  men  da  man  i  1827  aabnede  hans  Grav  i  Sorø,  fandt 
man  ham  ikke  hovedløs,  og  som  det  gik  med  Kraniet,  gik  det 
med  de  fleste  andre  til  Absalon  henførte  Ting. 

Fordi  jeg  ovenfor  har  udtalt  en  almindelig  Tvivl  om,  hvor¬ 
vidt  alle  de  udstillede  Skabe  ere  udførte  her  i  Landet,  undervur¬ 
derer  jeg  dog  langtfra  Fortidens  danske  Snedker-Industri,  neden¬ 
for  vil  den  nærmere  blive  omtalt,  og  til  Slutning  skal  jeg  hen¬ 
vise  til  Noget,  der  formentlig  taler  til  Fordel  for  en  ikke  ringe 

Industri  i  forskjellig  Retning  her  i  Landet  just  paa  den  Tid,  vi 
her  have  omtalt;  jeg  mener  Udstillingens  Landboafdeling,  der  maa 
siges  at  være  særdeles  interessant,  og  af  hvilken  der  kan  læres 
saa  meget. 


Den  bornholmske  Stue. 

Det  har  allerede  i  lang  Tid  været  en  Kjendsgjerning,  at 
Bondestanden  paa  en  vis  Maade  er  den  bedste  af  alle  Samlere. 
Borgenes  og  Ilerregaardenés  Inventariegjenstande  vandrede  efter- 

haanden  som  Moderne  skiftede,  over  i  Bøndergaardene,  hvor  de  be¬ 
varedes,  og  dette  illustreres  ogsaa  ved  Udstillingen.  Denudskaarne 
Egetræskiste  Nr.  373,  der  stammer  fra  Schelenborg,  er  omtrent 
for  100  Aar  siden  kjøbt  til  en  Bondegaard  paa  Hindsholm,  og 
Spejlet  Nr.  223,  der  er  kjøbt  i  en  Kro  ved  Horsens,  stammer  efter 
Sagnet  fra  Boller.  De  udstillede  Bondestuer  lære  os  dog  endnu  mere. 
Den  fra  Fortiden  nedarvede  Skik  væsentlig  kun  at  have  faste 
Møbler:  faste  Skabe  og  Bænke,  et  tungt  Bord  og  saa  godt  som 
ingen  Stole,  møder  os  her,  og  se  vi  nøjere  paa  Møblerne,  da  træffe 
vi  ikke  alene  saadanne,  der  ere  arvede  fra  Fortiden,  men  ogsaa 
saadanne,  der  ere  gjorte  med  de  gamle  som  Forbillede,  og  her 
staa  vi  ved  en  Industri,  der  formentlig  peger  langt  tilbage.  Endnu 
kraftigere  faa  vi  imidlertid  Indtrykket  af  noget  Saadant,  naar  vi 
betragte  de  udstillede  syede  og  broderede  Husflidsgjenstande.  Det 
er  en  Kjendsgjerning,  at  Knipleriet  ved  Vadstena  i  Sverrig  er  en 
Arv  fra  den  hellige  Birgittas  Kloster,  og  skulde  det  nu  ikke  kunne 
være  muligt,  at  Hedebosyningen  paa  lignende  Maade  stammer  fra 
et  Kloster  eller  en  gammel  Herregaard.  Vi  have  Efterretning  om, 
at  der  omtrent  1530  udførtes  Broderier  i  Mariager  Kloster.  At  op¬ 
lyse  dette  Forhold  er  en  Opgave,  der  nok  er  værd  at  løse,  og  naar  vi 
se  de  udstillede  brogede  Skaaningetæpper,  hvis  Teknik  efter  Si¬ 
gende  er  en  Ejendommelighed  for  Danmarks  gamle  Provins  hin¬ 
sides  Sundet,  skulde  der  saa  mon  ikke  trods  al  tilsyneladende 
Uensartethed  kunne  paavises  nogen  Forbindelse  mellem  dem  og 
et  Udsagn  hos  Henrik  Smith  fra  Malmø  (f  1563)?  Han  siger,  at 
1522  „kom  den  flamske  weffnet  ind  y  landet  Danmark  med  Jørgen 
Mønters  hustru  Alhed“. 

Udstillingen  giver  mange  Oplysninger,  men  samtidig  stiller 
den  mange  Spørgsmaal,  som  ofte,  i  alt  Fald  foreløbigt,  maa  lades 
ubesvarede.  Vor  Kulturhistorie  er  endnu  ikke  skreven.  Men  just 
derfor  har  Udstillingen  Betydning;  i  dens  mange  Spørgsmaal  lyder 
en  manende  Røst,  og  jeg  skal  her  endnu  antyde  et  Par.  For¬ 
tælle  de  talrig  udstillede  Sølvkruse,  der  i  mange  Tilfælde  have 
været  i  Bondeeje,  mon  Noget  om,  at  den  danske  Bondestands  Stil¬ 
ling  ikke  altid  har  været  saa  ulykkelig,  som  man  i  Almindelighed 
antager?  Findes  der  mon  mange  saadanne  naive  Malerier  i  vort 
Lands  Bondestuer  som  det,  der  ses  paa  Panelfyldingen  fra  Grim- 

strup  (Nr.  1785)?  Vor  Bondestands  Sæder  og  Tænkemaade  kunde 
utvivlsomt,  hvis  saa  var,  blive  belyst  paa  en  interessant  Maade. 
Paa  Svensk  foreligger  der  et  af  G.  L.  Bosdus  besørget  7 afvel- 
G  aller  i  från  stugor  i  Dalom. 

Udstillingens  Brudstykke  af  en  Stue  fra  Bornholm  viser 
som  Modsætning  en  Dekoration,  der  langtfra  er  naiv;  den  er  holdt 
i  kjæk  og  bevidst  Renæssancestil.  De  paa  Stuens  Døre  malede 
Vers  ere  afskrevne  i  Ude  og  Hjemme  Nr.  102  for  14.  Sep¬ 
tember  1879. 

havde  været  til  Frokost  hos  Kristian  IV,  og  vi  kunne  være  over¬ 
beviste  om,  at  det  var  sandt,  ti  i  det  16.  og  17.  Aarhundrede 


Egregie  bibimus  —  vi  drak  til  Udmærkelse!  udbryder 
Sigvard  Grubbe,  da  han,  Eske  Brok  og  nogle  Andre  i  Juni  1616 

drak  man  uhyre  i  Danmark.  En  Forfatter  fra  den  Tid  beretter, 
at  den,  der  var  afholdende  i  Drik,  blev  foragtet,  ja  holdtes  for 
en  Kujon  og  Døgenigt.  Man  drak  for  at  drikke,  med  Rusen 
som  Maal,  og  for  saa  vidt  bliver  der  intet  Skjønt  ved  Datidens 
Drikkelag,  men  samtidig  høre  vi  dog,  at  man  satte  Pris  paa 
kostbare  og  smukke  Bægere,  og  at  dette  er  sandt,  er  blevet  be¬ 
kræftet  ved  den  kunstindustrielle  Udstilling,  af  hvis  uhyre  Sam¬ 
ling  Drikkekar  vi  her  skulle  fremdrage  nogle. 

Et  af  de  skjønneste  er  utvivlsomt  det  her  gjengivne,  slanke 
sølvforgyldte  Bæger  med  rige  Renæssanceornamenter.  Det  ejes 
af  Kjøbmand  P.  Simonsen  i  Kristiania,  men  har  tidligere  tilhørt  baade 
Kristian  VIII  og  Frederik  VII,  og  den  nuværende  Ejer  vil  have 
hørt,  at  det  oprindelig  har  tilhørt  Kristian  IV ;  i  og  for  sig  er  der 
heller  Intet  til  Hinder  for  at  antage  dette,  ti  Bægerets  hele  Orna¬ 
mentik  henfører  det  til  denne  Konges  Tid.  Et  andet  "Spørgsmaal 
er  det,  om  Bægeret  nogensinde  har  været  benyttet  som  Drikke¬ 
bæger,  muligvis  har  det  kun  været  brugt  som  Pynt ;  paa  det  Rud- 
ske  Familiebillede  (Katal.  Nr.  165),  hvor  man  ser  Korfits  Rud  til 
Sandholt  med  sin  Hustru  sidde  ved  et  bægerbesat  Bord,  medens  tre 
Døtre  træde  Dansen  med  deres  Ægtemænd  og  Jomfru  Rosenkrands, 
hvis  Trolovede  er  død,  staar  som  Askepot  i  Skammekrogen,  er  der 
som  Staffage  malet  et  Skab,  og  paa  det  staa  forskjellige  Pokaler 
til  Pynt.  Datiden  har  altsaa  kjendt  en  saadan  Skik.  Et  andet, 
ogsaa  i  Renæssancestil  udført  Bæger,  er  det  saakaldte  Rantzauske 
Sølvkrus  (s.  næste  Side),  og  hvad  dets  Bestemmelse  angaar  er  Alt  klart, 
mellem  de  rige  (støbte  og  ciselerede)  Ornamenter  ses  et  Bakkusoptog 
med  kaade  og  drukne  Skikkelser.  Naar  Kruset  benævnes  det  Rant¬ 
zauske,  er  det,  fordi  Laaget  er  gjenembrudt  af  en  til  Minde  om 
Hærføreren  Johan  Rankau  og  hans  Hustru  Anna  Walstorp  præ¬ 
get  Skuepenge.  D.  IOAES.  RANTZOV.  EQ.  AVR.  staar  der 
paa  den  ene  Side  af  Medaljen  ved  hans  Hoved,  cg  paa  den  anden 
læses  ved  hendes  Hoved  ANA.  VXOR.  EIVS.  Men  trods  denne 
Skuepenge  og  trods  det  paa  Bægerets  øverste  Mellemstykke  indrid¬ 
sede  Navn  er  det  selvfølgelig  ikke  afgjort,  at  Kruset  har  tilhørt  Johan 
Rantzau ;  Skuepengen  viser  ham  paa  en  Tid.  da  han  næppe  har  anskaf¬ 
fet  sig  nye  Kruse,  Ansigtet  er  en  gammel,  næsten  affældig  Mands 
Ansigt;  han  var  noget  over  73  Aar  gammel,  da  han  døde  (1565). 

Datiden  drak  imidlertid  af  Andet  end  Sølvkar,  den  tog  ogsaa 
til  Takke  med  Kruse  af  Træ,  og  Udstillingen  viser  dem  i  Mængde.  Et 
af  dem  (Katal.  Nr.  534)  er  det  paa  næste  Side  gjengivne,  og  det  er, 
som  man  ser,  prydet  med  Humleranker,  Øllet  var  en  nok  saa 
hyppig  Drik  som  Vinen.  Det  her  afbildede  Krus  bærer  Aars- 
tallet  1671  paa  sit  Laag,  og  over  Aarstallet  ses  to  Bomærker  (Vaa- 
bener?),  et  Dødningehoved  og  en  Due,  ved  hvilke  man  hen¬ 
holdsvis  læser  Bogstaverne  PM  og  DMD.  Kruset  er  fra  Norge. 


—  Hvad  enten  man  drak  øl  eller  Vin,  drak  man  imidlertid  lige 
umaadeligt,  og  Rusen,  med  hvad  dermed  staar  i  Forbindelse, 
udeblev  ikke.  Tiden  peger  da  ogsaa  selv  derpaa.  Der  gaar  en 
Gris  ved  Siden  af  Bakkusvognen  paa  det  Rantzauske  Krus,  og 
paa  Laaget  af  det  udskaarne  Trækrus  Katal.  Nr.  90  ses  en  med 
Bæger  og  Strængeleg  forsynet  Havfrue  under  Indskriften :  Formosa 
snfierne.  Som  Havfruen  kun  er  skjøn  foroven,  men  nedentil  ender 
i  den  skjællede  Fiskehale,  saaledes  gj emmer  Bægerets  Bund  Andet 

end  Jubel  og-  Fryd.  Naar  man  hører,  at  Frederik  II’s  Glasbæger 
paa  Rosenborg  rummer  noget  over  3  Potter,  illustrerer  det  godt 
Anders  Sørensen  Vedels  Ligtale  over  ham.  Han  sagde,  at  hvis 
„Hans  Naade  kunde  haft  Aarsag  for  fremmede  Fyrsters  og  Lega¬ 
ters  og  andre  gode  Mænds  daglige  Omgængelse  at  holde  sig  fra 
den  skadelige  Drik11,  kunde  Hans  Naade  vist  have  levet  mangen 
god  Dag  længere. 

Man  drak  vældigt,  men  derfor  drak  man  sig  dog  ikke  strax 
fra  Vid  og  Samling;  man  har  sikkert  ofte  haft  forskjellig  Moro 


ved  Drikkelagene,  og  paa  Forhaand  kan  man  gaa  ud  fra,  at  Spø¬ 
gen  ikke  altid  har  været  meget  fin.  Datiden  var  mere  grovkornet 
end  Nutiden,  hvad  man  bl.  A.  kan  se  af  Legen  „at  ride  Fejlemar- 
ked“,  der  forøvrigt  forbydes  af  Frederik  II  1562.  Man  stak  en 
Daggert  op  i  Loftet,  og  saa  længe  den  blev  siddende,  havde  En¬ 
hver  i  Selskabet  Lov  til  at  frabytte  de  Øvrige  Klæder,  Støvler, 
Sporer,  Handsker,  Hat  o.  s.  v.,  saa  at  den,  der  ikke  forstod  sit 
Snit,  kunde  komme  til  at  gaa  næsten  nøgen  eller  med  Pjalter  i 
Stedet  for  med  sine  gode  Klæder  derfra,  ja  „undertiden  med  store 
Hug  til,  fordi  Ingen  maatte  nægte  noget  Bytte,  som  for!angtes“. 

Er  dette  kun  en  Spøg,  kan  Meget  finde  Sted,  og  vi  høre  da  og- 
saa,  at  Kristian  IV  1638  skriver  til  Biskopperne,  at  de  skulle  holde 
Præsterne  fra  „den  Vane  at  drikke  Sundheder  paa  Knæerne  og 
at  danse  med  Glas  i  Haanden.11  At  drikke  Sundheder  er  utvivl¬ 
somt  det  Samme  som  at  drikke  Skaaler,  og  til  hvilket  Overmaal 
dette  brugtes,  kan  formentlig  ses  deraf,  at  Kristian  IV  en  Gang 
ved  et  Gilde  udbragte  endog  35,  han  gik  „alle  Konger  og  Dron¬ 
ninger  i  Kristenheden  rundt11,  men  Kongen  blev  da  ogsaa  til  sidst 
„baaren  bort  i  sin  Stol11.  Man  har  imidlertid  ogsaa  moret  sig  med 
Andet  end  med  at  drikke  Skaaler;  man  „pælede11,  d.  v.  s.  man 
kappedes  om  i  een  Slurk  at  drikke  just  saa  meget,  at  Bægeret 
tømtes  fra  en  af  de  indvendig  i  det  anbragte  Pæle  (Knapper)  til 
en  anden,  og  man  har,  vistnok  efter  en  bestemt  Orden,  forsøgt 
at  tømme  en  Række  Glas,  „hvert  meden  Drik11.  Yderligere  har  man 
sikkert  ogsaa  moret  sig  med  at  give  Novicer  Fixerglas  i  Hænderne 
og  kostelig  let  ad  deres  Forsøg  paa  at  drikke  af  dem;  de  fik  In¬ 
tet,  men  af  uanede  Aabninger  strømmede  Indholdet  ud  over  dem. 
En  Række  saadanne  Fixerbægere  fandtes  i  forrige  Aarhundrede 
i  den  smaalandske  Præstegaard  Wislanda,  hvis  „Kyrkoherde11  havde 
den  Passion,  at  han  ikke  tillod  Nogen  at  gaa  „oknåckt11  fra  sin  Bolig, 
de  maatte  Allebesejres  eller  med  andre  Ord  drikkes  under  Bordet.  Her 
er  der  imidlertid  ingen  Grund  til  nærmere  at  omtale  disse  Fixer¬ 
bægere,  ti  Udstillingen  er  i  saa  Henseende  kun  sparsomt  forsynet. 
Det  eneste,  den  i  denne  Retning  har  at  opvise,  er  hosstaaende 
gultglaserede  Lerkrus  i  Bogform  (Katal.  Nr.  201 1)  med  Aarstallet 


1734  paa  Snittet.  Oldnordisk  Museum  har  to  lignende  (det  ene 
fra  1615),  og  de  ere  utvivlsomt  alle  af  dansk  Oprindelse.  Kruset 

bestaar  af  to  ved  en  Væg  adskilte  Rum,  det  ene  (fra  Bogens 
Ryg  til  dens  Midte)  er  aabent,  og  det  andet  (fra  Midten  til  Snittet) 
er  lukket.  Dette  sidste  staar  ved  et  lille  Hul  helt  nede  ved 
Bunden  i  Forbindelse  med  det  aabne  Rum  og  foroven  ved  et 
andet  lille  Hul  i  Forbindelse  med  den  omgivende  Luft.  Fyldes 
nu  det  lukkede  Rum,  vil  man  ved  at  aabne  eller  lukke  det 
sidste  Hul  for  Luftens  Tilgang,  f.  Ex.  ved  en  Finger,  kunne  faa 
dets  Indhold  til  at  strømme  over  i  det  aabne  Rum  eller  ej,  og  i 
det  lukkede  Rum  kan  altsaa  gjemmes  en  Beholdning,  som  No¬ 
vicen  ikke  aner.  —  Naar  der  om  Udstillingens  Krus  paa  en  ved- 
føjet  Seddel  sagdes,  at  „Tyven,  der  havde  bødet  for  sin  Brøde 
ved  at  give  Tyvetønden,  fik  dette  Krus  at  drikke  af“;  ved  jeg 
ikke,  hvorpaa  dette  grundes,  og  jeg  skal  derfor  her  kun  oplyse, 
hvad  der  forstaas  ved  at  „give  Tyvetønden11.  Naar  Bønderne  i 
en  By  havde  En  mistænkt  for  at  stjæle  men  ikke  kunde  faa  ham 
straffet,  kjøbte  de  01  eller  anden  Drik,  som  de  drak  for  hans  Reg¬ 
ning,  dette  kaldtes  at  „drikke  Tyvetønde  paa  En“,  og  den  Mistænkte 
maatte  selv  være  tilstede.  Naar  en  af  Bønderne  drak,  skulde  han 
paa  Spørgsmaaalet :  hvem  drikker?  svare:  en  ærlig  Mand,  og 
drak  han  selv,  skulde  han  paa  samme  Spørgsmaal  svare:  Tyven. 
Vilde  han  sluttelig  ikke  betale  Gildet,  blev  Beløbet  pantet  hos  ham. 

Er  Udstillingen  saaledes  kun  sparsomt  forsynet  med  Fixer- 
kruse  —  en  Lavskande,  der  kaldes  „Fixerkande11,  skal  senere  blive 
omtalt  —  har  den  derimod  de  i  omstaaende  Afbildninger  gjengivne  to 
sølvforgyldte  Bægere  at  opvise,  et  Møllebæger  (Katal.  Nr.  450)  og  et 
Jomfrubæger.  Naar  det  første  af  disse  er  fyldt,  sættes  Vingerne  i 
Bevægelse  derved,  at  man  blæser  gjennem  det  paa  Møllen  an¬ 
bragte  Rør,  og  nu  skal  den,  hvem  det  rækkes  til,  tømme  det, 
inden  Vingerne  stanse.  Gjør  han  ikke  det,  skal  han  til  Straf 
drikke  ligesaa  mange  Bægere,  som  det  Tal  angiver,  Viseren,  der 
staar  i  Forbindelse  med  Vingerne,  er  stanset  ved  paa  den  paa 
Møllen  anbragte  Skive.  Oldnordisk  Museum  ejer  et  Møllebæger. 
Naar  Jomfrubægeret  skal  benyttes,  maa  man  —  ligesom  ved 
Møllebægeret  —  vende  op  og  ned  paa  det,  og  det  viser  sig  da, 
at  de  stive  Skjørter  danne  et  Bæger.  Nu  har  man  to  Bægere, 
Skjørtebægeret  og  det  lille  paa  en  Axe  bevægelige  Bæger,  der 
paa  Tegningen  ses  over  Jomfruens  Hoved.  Begge  Bægrene  fyldes, 

og  en  af  Bordets  Damer  rækker  dem  til  sin  Kavaler,  for  hvem  det  nu 
gjælder  helt  at  tømme  det  store  Bæger  uden  at  spilde  en  Draabe 
af  det  lille.  Lykkes  dette  ikke,  fyldes  Bægrene  paa  ny,  og  han 
maa  vedblive  paa  denne  Maade,  til  Maalet  naas ,  ti  først  saa  maa 
hans  Dame  tømme  det  lille  Bæger.  Udstillingens  Jomfrubæger, 
der  tilhører  Kjøbmand  Simonsen  i  Kristiania,  er  utvivlsomt  fra  det 
17de  Aarhundrede,  men  i  Grimes  Gezvolbe  i  Dresden  findes  Jomfru¬ 
bægere  fra  det  16de  Aarhundrede,  og  saadanne  have  derfor  nok 
været  kjendte  ogsaa  her  paa  den  Tid.  I  Grimes  Gewolbe  findes 
ogsaa  nogle  saakaldte  „Trink-uhre“ ,  d.  v.  s.  ved  Urværk  bevæge¬ 


lige  Figurer  eller  Grupper,  der  brugtes  til  ved  Drikkelag  at  be¬ 
stemme,  hvem  der  skal  tømme  et  iskjænket  Bæger ;  et  af  de  bety¬ 
deligste  er  en  Centaur,  der  bærer  en  Kvinde.  Naar  Værket  trækkes 
op,  gaa  begge  Personers  Øjne,  nogle  Jagthunde  bevæge  sig,  og 
Centauren  afskyder  en  Pil;  den,  hvem  Pilen  rammer,  er  Manden. 
Saadanne  Kunstværker  har  Udstillingen  ingen  af,  men  paa  Rosen¬ 
borg  haves  Frederik  III  til  Hest  som  Ringrender,  og  Fodstykket, 
hvorpaa  Hesten  er  anbragt,  er  forsynet  med  Urværk,  der  kan 
bevæge  Figuren  frem.  Her  er  altsaa  muligvis  noget  Lignende, 
hvorimod  den  store  Gruppe  af  Kristian  IV  som  Ringrender  er 

noget  ganske  Andet.  Allerede  dens  Vægt  viser  det,  den  er  lige¬ 
som  Frederik  III  af  Sølv,  men  vejer  med  alt  Tilbehør  omtrent 
2,000  Lod.  Hesten,  der  er  hul,  og  hvis  Hoved  kan  tages  af  som 
et  Laag,  betegnes  i  Almindelighed  som  Drikkekar,  Forbenene 
danne  en  Hank,  men  fyldt  rummer  den  8V2  Pot,  saa  noget  almin¬ 
deligt  Drikkekar  er  den  ikke. 

Men  tilbage  til  Udstillingen.  Et  af  dens  Drikkekar,  der  ogsaa 
har  tjent  til  Moro,  er  Katal.  Nr.  ion.  Som  man  af  omstaaende  Af¬ 


bildning  ser,  hviler  det  egentlige  Bæger  paa  en  med  Bue  og  Pile  ud¬ 
rustet  Amor,  hvorfor  det  vækker  nogen  Forundring,  at  det  ejes  af  et 
Liglav,  nemlig  det  ældre  Kjøbmands  liglav  i  Randers,  der  er  stiftet 
den  28de  April  1693.  Omkring  Bægeret  læses  følgende  indridsede 
Indskrift:  „Velkomst  Pokal  til  brug  ved  nye  indtrædende  Medlem¬ 
mers  Daab  i  det  ældre  Kjøbmands  Liglaug11.  Bægeret  er  imidlertid 
næppe  oprindelig  gjort  til  Liglavet,  ti  paa  Foden  staar  indridset: 
„Christian  Kallager  til  Williamsborg.  Vog  27  Lod  2'!%  Qt.  fecit 
J.  Friis  i  Randers  1 783“.  Herved  skulle  vi  imidlertid  ikke  dvæle. 

Her  gjælder  clet  Bægerets  indvendige  Mekanisme.  Den  nederste 
smalle  Del  af  det  er  overhvælvet  af  et  gjennemliullet  Laag,  og  i 
dettes  Midte  er  der  en  Klap,  der  aabner  sig  opad.  Naar  man 
skjænker  Vin  i  Bægeret,  fyldes  selvfølgelig  ogsaa  denne  over- 
hvælvede  Del,  og  en  her  paa  en  tom  Kugle  anbragt  Figur  hæves 
derved  lidt  efter  lidt ,  til  den  tilsidst  støder  Klappen  op  og  viser 


sig  for  Drikkelag'et.  Den  er  alt  andet  end  høvisk,  og  det  er  for¬ 
mentlig  Sagens  Pointe,  det  Lav,  hvis  Medlemmer,  naar  de  op¬ 
toges,  maatte  love  at  være 

Tro  i  Æde,  tro  i  Drik, 

Indtil  Maven  siger  Hik! 

er  næppe  blevet  forarget. 

Man  maa  nu  imidlertid  ikke  tro,  at  det  kun  var  i  det  16de 
og  17de  Aarhundrede,  man  drak  tappert  her  i  Landet.  Rahbek 
fortæller  i  sine  Erindringer  om  et  Selskab  hos  hans  Fader,  hvor 
Gjæsterne  beværtedes  med  Punsch,  og  det  saa  rigeligt,  at  nogle  af 
dem  bleve  „tilpakkede“,  men  det  var  ikke  til  Hinder  for,  at  Værten 
og  dennes  Morbroder,  da  Selskabet  var  gaaet,  i  god  Ro  satte  sig 
til  at  ryge  en  Pibe  og  hertil  drak  —  4  Flasker  Vin!  Nu  var  det 
imidlertid  mere  Blandingsdrikkens  Tid  end  den  rene  Vins  Tid. 
Punschen  florerede  og  ved  Siden  af  den  baade  Biskop  og  Kardinal, 
og  paa  Udstillingen  er  Biskoppen  foreviget  ved  Indskriften  paa 

den  her  afbildede  Fajancebolle  (Katal.  Nr.  832)  i  Form  af  en  Bispe¬ 
hue.  Indskriften, 'der  fører  Drikken  Biskop  tilbage  til  Katolicismens 
sidste  Dage  her  i  Norden,  og  som  lader  selve  Paven  i  Rom  op¬ 


træde,  lyder  saaledes  (det  ene  Vers  paa  den  ene  Side  af  Bollen, 
det  andet  paa  den  anden): 

Da  Oluf  sidste  Ærke  Bisp  fra  Thrundhiem  maatte  rømme, 

Blev  Bispe  Hatten  af  ham  blest  paa  Byens  Fiord  og  Strømme. 

Dend  Hatt  war  beder  wandt  til  Win,  hvorfor  du  dend  seer 
Til  Drikke  Kar  paa  denne  Gaard  forvandlet  udi  Leer. 

Du  Cl  emmens,  Øvnes  Ey  ermand,  jeg  Pave  Clemmens  sender 
Dig  denne  rare  Bispe  Hat,  for  Normand  mig  ey  kiender, 

Der  af  dend  gode  røde  Bisp  I  drikker,  mens  I  taaler, 

Dog  glemmer  ikke  Pavens  og  ey  heller  Bispens  Skaaler, 

Øvne  er  en  Gaard  ved  Trondhjem,  og  der  er  nogen  Sand¬ 
synlighed  for,  at  Bollen  er  gjort  i  Norge,  men  af  dens  Mærke,  der 
er  meget  utydeligt,  kan  Intet  sluttes,  og  paa  Bollen  Katal.  Nr.  83^5, 
der  i  sin  Form  er  overensstemmende  med  den  her  nævnte,  findes 
slet  intet  Mærke.  Bollen  Nr.  833  har  som  Dekoration  et  Drikkelag 
med  Indskriften:  „Vivates!  Leben  der  Konig  Christian  der  Septe 
und  das  gantze  konigliche  Haus!“ 

Rahbeks  Tid  var,  som  man  ser,  en  patriarkalsk  Tid. 
Man  følte  sig  som  en  stor  Familie,  og  Rahbelc  var  i  saa  Hen- 

seende  et  lysende  Exempel,  han  var  Broder  og  Dus  med  næsten 
Alle.  Et  særligt  Bæger  til  at  drikke  Dus  af  har  derfor  været  i 
Tidens  Aand,  men  derfor  er  det  dog  et  Spørgsmaal,  om  den  har 
haft  et  saadant,  ti  jeg  ved  ikke,  om  det  her  afbildede  just  er 
fra  denne  Tid.  Kataloget  kalder  det  et  Dobbeltglas  til  at  drikke 
Dus  af  (Katal.  Nr.  1032),  men  fra  ånden  Side  paastaas,  at  Glasset 
er  en  sydlandsk  Plat-de-menage,  Beholder  for  Olie  og  Eddike, 
og  dette  er  maaske  det  Rigtige,  men  sikkert  er  det,  at  naar  det 
i  fyldt  Tilstand  efterhaanden  vendes  nedad,  kunne  to  Personer 
samtidig  tømme  hver  sin  af  de  to  Beholdere.  —  Tiden  tør  dog 
ikke  helt  igjennem  betragtes  som  en  stille  Hyrdetime.  Ogsaa  dens 


Symposier  have  sikkert  kunnet  udarte  til  Orgier,  saadanne  som  Carl 
Bagger  skildrer  i  „Min  Broders  Le  vnet“,  hvor  Løjtnant  Harring  sætter 
Bollen  med  den  brændende  Punsch  som  en  Paryk  ned  over  en 
skaldet  holstensk  Skippers  Hoved,  men  til  Gjengjæld  strækkes 
til  Jorden,  truffen  af  en  Flaske  i  Hovedet;  Alt  opløses  i  vildt 
Slagsmaal.  I  saadanne  Lag  kunde  det  være  nyttigt  at  bruge  de 
gamle  Thelebønders  saakaldte  Vareskaale,  af  hvilke  den  her  afbil¬ 
dede  findes  paa  Udstillingen  (Katal.  Nr.  92). 

De  haarde  og  stridbare  norske  Bønder,  som  altid  havde 
Kniv  og  Øxe  hos  sig,  kunde  ikke  altid  med  Ro  sætte  den 

store  Ølbolle  for  Munden,  ti  den  skyggede  for  Øjet,  der  derved 
hindredes  i  at  bemærke  et  muligvis  truende  Angreb.  Med 
Vareskaalen  kunde  man  derimod  „vare  sig“ ,  ti  gjennem  den 
havde  Øjet  fri  Passage;  Ingen  kunde  ubemærket  nærme  sig  den 


Drikkende,  naar  han  havde  Væggen  i  Ryggen.  Skaalen  gaar  da 
ogsaa  under  Navnet  Aabryskaal  —  Aabry  betyder  Skinsyge  —  ti 
den  er  god  for  skinsyge  Ægtemænd. 

Som  en  Kuriositet  skal  her  endnu  hidsættes  et  saakaldet 
Skjæggebæger  (Katal.  Nr.  1018).  Det  er  af  Guld  og  formet,  som 


det  er,  i  den  Hensigt  at  beskytte  den  Drikkendes  Skjæg  mod  at 
blive  vaadt.  Det  er  en  Finesse,  som  kun  en  forfinet  Tid  kan  op¬ 
finde,  og  da  der  paa  Rosenborg  findes  flere  lignende  Bægere  fra 
Frederik  IV’s  Tid,  tør  dette  vistnok  henføres  til  den  samme  Tid. 

V. 

De  Læsere,  der  have  haft  Lejlighed  til  at  besøg'e  Udlan¬ 
dets  større  kunstindustrielle  Samling'er,  ville  utvivlsomt  have  beun¬ 
dret  den  Finhed  og  Skjønhed,  der  bedaarende  hviler  over  saa 
mange  af  de  der  udstillede  Poreellæns-  og  Fajancegjenstande,  og 
samtidig  ville  de  vistnok  have  moret  sig  over  de  gamle  Lerdrikke- 
kars  ofte  barokke  Former.  At  der  for  Tiden  hersker  en  sand 
Mani  for  at  samle  paa  saadanne  Sager,  er  derfor  ikke  aldeles  ufor¬ 
klarligt,  skjøndt  det  selvfølgelig  er  at  drive  Lidenskaben  vidt,  naar 
man,  saaledes  som  jeg  ved,  at  en  Samler  har  gjort,  betaler  tre 
Par,  rigtignok  skjønt  dekorerede  Sévres-Kopper,  der  have  tilhørt 
Marie  Antoinette,  med  —  1800  Kr.!  Et  saadant  Tilfælde  er  dog 
næppe  hyppigt,  og  en  omhyggelig  valgt  keramisk  Samling  er  af 
ikke  ringe  Interesse.  Det  kinesiske  Porcellæn  minder  om  hine 
Tider,  da  Evropa  med  .Forundring  undersøgte  denne  gaadefulde 
Fremtoning  fra  Østens  fjærne  Rige;  de  italienske  Maj olikaer  frem¬ 
mane  Renæssancens  frodige  Liv;  de  rigt  dekorerede  Frembrin¬ 
gelser  fra  Fabrikerne  i  Meissen  og  Sévres  vise  Rokokoens  Pragt, 
og  Wedgwood- Arbejdernes  skjønne  Former  godtgjøre  den  klas¬ 
siske  Oldtids  evigt  foryngende  Kraft.  Det  bliver  naturligt,  at  der 
samles  paa  Porcellæn  og  Fajance,  ligesom  at  der  er  opstaaet  en 
rig  og  pragtfuld  udstyret  Litteratur  om  denne  Del  af  Verdens 
Kunstindustri.  Alverdens  Frembringelser  ere  med  næsten  smaalig 
Iver  undersøgte,  alle  trufne  Mærker  ere  afbildede  og  registrerede, 
Alt  synes  gjennemgaaet,  og  dog  er  den  omfattende  Litteratur 
endnu  langt  fra  fuldstændig.  Betydningsfulde  Fabriker  savne 
endnu  deres  Historieskriver,  men  derfor  er  det  dog  stadig  kjede- 
ligt,  at  de  store  Haandbøger  saa  godt  som  Intet  have  at  fortælle 

om  dansk  Keramik.  I  og  for  sig  er  dette  dog  ikke  saa  forunder¬ 
ligt,  ti  indtil  for  kort  siden  vidste  vi  selv  Intet  om  den.  Vi 
kjendte  vore  Jydepotter,  vort  bornholmske  Lertøj  og  vort  blaa- 
malede  kjøbenhavnske  Porcellæn,  men  heller  ikke  mere,  men  at 
der  gaves  andre  danske  keramiske  Mærker  fra  forrige  Aarhundrede 
end  den  kgl.  Porcellænsfabriks  tre  blaa  Streger,  anedes  kun  af  Faa. 

I  et  af  mig  ifjor  udgivet  lille  Skrift  fremdrog  jeg  to  danske 
Mærker,  et  fra  1726  fra  en  Fajancefabrik,  der  har  ligget  paa 
Hjørnet  af  nuværende  Fredericiagade  og  St.  Kongensgade  (Hjørnet 
nærmest  ved  Marmorkirken),  og  et  fra  omtr.  1760,  hidrørende  fra 
en  Porcellænsfabrik  ved  „Blaa  Taarn“  (d.  v.  s.  den  har  ligget, 
hvor  nu  Badeanstalten  Ryssensten  ligger).  Men  foruden  disse 
Mærker  er  der  utvivlsomt  flere,  naar  de  blot  en  Gang  blive  fundne, 
og  jeg  var  derfor,  da  Udstillingen  aabnedes,  nysgjerrig  efter  at 
se,  hvad  den  i  denne  Henseende  vilde  bringe.  Hvad  den  har 
bragt,  er  ikke  stort,  men  helt  tomhændet  er  den  dog  ikke. 

Fabriken  i  St.  Kongensgade  grundlagdes  1722;  den  skulde 
særlig  tilvirke  „Delfs  Porcelin  eller  Hollandsk  Stentøj",  og  1755 
høre  vi,  at  dens  Tilvirkninger  vare  „enten  ganske  hvide,  ganske 
blaa  eller  blaa  og  hvide11.  Det  er  altsaa  særlig  Gjenstande  i  blaa 
Delftermønstre,  som  man  maa  være  opmærksom  paa,  og  da  jeg 
paa  Udstillingen  første  Gang  saa  den  blaadekorerede  Terrin  med 
Inskriptionen  „ Cornelius  Theisem  Palm  Gier  tru  Rasmus  D  otter  “ , 
greb  jeg  den  med  Glæde;  men  ak!  indvendig  læstes  Mærket  J.  v. 
Duyn,  Navnet  paa  en  Fabrikant  i  Delft  omtr.  1760.  I  den  anden 
Terrin  i  den  samme  Opstilling  ses  et  andet  Delftermærke,  en  Øxe, 
der  peger  paa  Fabrikanten  Jushis  Brotmer,  der  ogsaa  levede  midt 
i  det  forrige  Aarhundrede.  Hine  Terriner  ere  maaske  ogsaa  for 
smukke,  til  at  kunne  være  udgaaede  fra  Fabriken  i  St.  Kongens¬ 
gade;  man  lærer  efterhaanden  at  blive  beskeden,  og  nu  er  der 
paa  Udstillingen  kun  eet  Fad,  som  jeg  tør  antage  for  dansk  Fa¬ 
brikat,  det,  der  hænger  mellem  de  to  ovenfor  nævnte  Terrinen 
Det  har  intet  Mærke  paa  sig  og  minder  i  sin  Tegning  om  dé 
naive  Blomster,  som  ses  paa  det  Fad  i  Samlingen  paa  Rosenborg, 
fra  hvilket  Mærket  fra  1726  er  hentet.  Dette  Stykke  er  og 
bliver  indtil  videre  det  eneste  faste  Udgangspunkt,  og  da  det 
derfor  er  af  Betydning  nøje  at  kjende  det,  er  det  her  afbildet 

(Vs  Størrelse).  Jeg  vilde  ønske,  at  Mange  vilde  studere  det  og 
med  Kjendskab  til  det  søge  at  paavise  andre  danske  Fajancer. 
Det  er  i  ingen  Henseende  et  Kunstværk,  tværtimod,  men  det  er 


efter  Omstændighederne  et  værdifuldt  Stykke.  Dets  Mærke  be- 
staar  (i  tre  Linier)  af  et  W,  Ordet  Kopenhagen  og  Aarstallet 
1 726,  saaledes  som  nedenstaaende  Træsnit  viser;  W’et  hentyder  vist¬ 
nok  til  Fabrikens  første  Mester  Johan  Wolff. 


Naar  jeg  ovenfor  sagde,  at  der  paa  Udstillingen  kun  er 
eet  Fad,  som  jeg  turde  tilskrive  Fabriken  i  St.  Kongensgade,  maa 

dette  tages  bogstaveligt  med  Hensyn  til  Fade,  ti  Udstillingen 
ejer  en  Tallerken  (Kat.  Nr.  740),  som  vistnok  ogsaa  maa 
henføres  til  den  nævnte  Fabrik;  det  er  den  her  afbildede 
Tallerken  med  Frederik  IV’s  Navnetræk  paa.  Ganske  vist  er  der 
intet  bestemmende  Mærke  paa  den,  men  hvilken  anden  Fabrik  i 
Verden  skulde  have  fundet  paa  at  gjøre  en  saa  grim  Ting,  der 
kommer  naturlig  ved  den  nylig  anlagte  danske,  der  ikke  staar 
højt  i  Henseende  til  Kunst,  men  som  føler  dyb  Trang  til  paa 
undersaatlig  Vis  at  takke  Monarken,  som  har  skjænket  den  be¬ 
tydelige  Privilegier.  Som  yderligere  Bevis  for,  at  saadanne 


„Kongetallerkener“  ere  danske,  kan  endnu  anføres,  at  Sam¬ 
lingen  paa  Rosenborg  har  erhvervet  to  med  Frederik  V’s  Nav¬ 
netræk  paa,  og  at  Casati  i  sin  iaar  i  Paris  udkomne  Bog  om 
Rosenborg  i  Afsnittet  ‘ Fajences  danoises  inédites  afbilder  to  ham 
tilhørende  (danske)  Tallerkener,  af  hvilke  den  ene  er  dekoreret 
med  Kristian  VII’s  Navnetræk.  Det  synes  altsaa,  som  om  Fa¬ 
briken  i  en  lang  Aarrække  har  tilvirket  saadanne  Tallerkener ;  men 
er  dette  Tilfældet,  saa  maa  der  være  spredt  mange  saadanne 
rundt  omkring  i  Danmark  og  Norge.  Forhaabentlig  vil  en  Del 
af  dem  komme  frem  igjen,  og  en  eller  flere  muligvis  med  Mærker, 
der  kunne  vejlede. 

Rosenborg  ejer  allerede  en  lille  Samling  Gjenstande,  som 
formentlig  ere  udgaaede  fra  den  her  nævnte  danske  Fajancefabrik, 


48 


nemlig  foruden  de  allerede  nævnte  bl.  A.  en  stor,  omtrent  i  Alen 
høj,  ottekantet  Urtepotte,  der  er  mærkeløs,  og  dernæst  et  Par 
Gjenstande,  der  ere  forsynede  med  Mærker.  Hvad  Urtepotten, 
der  er  kommen  fra  Frederiksberg  Slot,  angaar,  da  ligger  Kriteriet 
for  dens  danske  Oprindelse  deri,  at  det  vides,  at  Fabriken  i  1726 
leverede  30  saadanne  Urtepotter  til  Fredensborg.  De  andre  Gjen¬ 
stande  ere  et  Fad  og  en  Apotekerkrukke.  Hvad  Fadet  angaar, 


da  har  det  som  Centrum  i  sin  rige  blaa  Dekoration  et 
dobbelt  sammenslynget  C  6  (Christian  VI)  og  paa  Bagsiden 
ovenstaaende  Mærke;  ogsaa  Apotekerkrukken  bærer  Kristian  VI’s 
Navneciffer  som  øverste  Midtpunkt  i  sin  Dekoration,  dens  Mærke 
er  imidlertid  et  andet,  nemlig  nedenstaaeride,  og  Spørgsmaalet  er  nu, 
om  Tiden  vil  bekræfte,  at  disse  Mærker  ere  danske.  Foreløbigt 


kan  det  bemærkes,  at  Hr.  Murmester  Frohne  ejer  en  Apoteker¬ 
krukke,  fuldstændig  som  den  her  nævnte  og  med  det  samme 
Mærke  (Katal.  Nr.  2044),  og  at  han  om  den  kan  oplyse,  at  den 
stammer  fra  Kallundborg  Apotek. 

Fabriken  i  Store  Kongensgade ,  der  anlagdes  af  et  Inter¬ 
essentskab,  gik  1749  over  til  en  enkelt  Mand,  Chr.  Gierlow ,  og 
fortsattes  vistnok  til  hen  imod  Aarhundredets  Slutning.  Fra  1755 
havde  den  en  Konkurrent  i  en  af  Hof-Stenhugger  Jacob  Fortling. 
i  Kastrup  paa  Amager  oprettet  Fabrik. 

Forlade  vi  nu  de  to  Opstillinger  med  blaamalet,  væsentlig 
Delfter-Fajance  ved  Overgangen  fra  Kristian  IV’s  Afdeling  til  den 

nyere  lid  og  gaa  ned  til  den  store  Porcellænsopstilling  i  Fre¬ 
derik  VI’s  Værelse,  træffe  vi  der  den  Tallerken  (Katal.  Nr.  1052), 


som  her  er  gjengivet.  Den  skriver  sig  fra  den  ovenfor  nævnte 
af  Frederik  V  ved  Blaa  Taarn  anlagte  Porcellænsfabrik,  der  til 
forskjellig  Tid  forestodes  af  Forskjellige.  Fra  1756  til  1760  sty¬ 
redes  den  af  Tyskeren  Johann  Gottlieb  Meklhorn  og  fra  1760  til  1766 
af  Franskmanden  Louis  Fournier.  Under  denne  Sidste  synes  den 

at  have  præsteret  det  Bedste,  som  den  nogensinde  har  frembragt. 
Rosenborg  ejer  7  Stykker  dekoreret  Fourniersk  Porcellæn  og  2  Bas¬ 
relieffer,  der  ogsaa  tilskrives  ham,  men  det  ejer  intet  saa  elegant 
og  vel  konserveret  Stykke  som  den  her  afbildede  Tallerken,  skjønt 
et  af  dens  Stykker  utvivlsomt  hører  til  samme  Stel  som  den. 
Kanten  er  i  Massen  formet,  som  om  den  var  kurveflettet,  og  er 
derpaa  malet  grøn,  dog  ikke  over  det  Hele,  den  hvide  Grund  er 
nogle  Steder  bleven  staaende  for  at  prydes  med  paamalede  Blom¬ 
ster,  ligesom  der  midt  paa  Tallerkenen  ses  en  Buket. 

Denne  Tallerken  har  paa  Undersiden  ovenstaaende  Mærke, 
et  forgyldt  F  5 ,  der  ganske  simpelt  siger  Frederik  V,  men  tid- 


4 


50 


ligere  i  Udlandet  er  blevet  anset  for  et  af  den  brunsvigske  Fabrik 
Fiirstenbergs  Mærker.  Stykkerne  paa  Rosenborg  bære  det  samme 
Mærke.  Vi  vide  imidlertid  ikke,  om  dette  Mærke  kun  er  blevet  brugt  i 
Fabrikens  Fournierske  Periode  og  ikke  f.  Ex.  ogsaa  af  Mehlhorn. 
Dette  kan  dog  næppe  for  Tiden  oplyses,  vi  savne  nemlig  tilstrækkeligt 
Materiale;  men  just  derfor  vilde  det  være  interessant  at  faa  oplyst, 
om  der  ikke  i  flere  af  de  Familier,  som  stod  Frederik  V  nær  (den 
Moltkeske,  Schulinske,  Rosenkrandske  o.  s.  v.)  skulde  findes  end- 
ogsaa  hele  Servicer  af  dansk  Porcellæn  fra  Fabriken  ved  „Blaa 
Taarn“.  Den  her  afbildede  Tallerken  er,  som  Kataloget  oplyser, 
en  kongelig  Gave  til  Gehejmestatsminister  J.  S.  Schulin  og  ejes 
af  Fru  Lensgrevinde  Dannemand ,  der  tidligere  har  foræret  afd. 
Kong  Karl  XV  og  Samlingen  paa  Rosenborg  nogle  Stykker 
Fourniersk  Porcellæn. 

Fabriken  ved  „Blaa  Taarn“  nedlagdes  1766,  og  dens  Inven¬ 
tar  blev  overladt  til  Frantz  Heinrich  Muller,  Grundlæggeren  af 
den  Fabrik  (1775),  som  1779  blev  overtagen  af  Kristian  VII  som 
den  kgl.  danske  Porcellænsfabrik  med  det  bekjendte  Mærke:  de 
|  tre  bølgende  I.inier,  et  Mærke,  der  ikke  tilhører  Fabriken  alene 
som  kongelig,  men  er  brugt  af  den  lige  fra  dens  første  Oprin¬ 


delse,  hvad  man  kan  se  bl.  A.  af  de  paa  Rosenborg  opbevarede 
Kopper  med  Datoen  den  29de  April  1775  °8f  me(i  Indskriften. 

5  „Gud  giver  Lykken  til  Porselins-Fabrikken11.  I  Almindelighed  er 
Mærket  blaat,  men  i  Hr.  Kjøbmand  P.  Simonsen  rige  Samlinger 
i  Kristiania  findes  to  firkantede  Urtepotter,  med  brudte  Hjørner, 
der  ere  signerede  med  tre  røde  Streger  (vistnok  ovenpaa  Glasuren) 
og  Ordene :  „  Ondriip  mahlt ligeledes  i  Rødt.  Dette  er  forunderligt, 
men  Fr.  Jaennickes  iaar  i  Stuttgart  udkomne  store  Bog  Grund- 
riss  der  Keramik  omtaler,  at  en  Porcellænsmaler  H.  Ondrijp  skal 
have  virket  i  Kjøbenhavn;  vi  staa  da  her  ved  et  Arbejde  af  ham, 
og  til  nærmere  Bestemmelse  af  Tiden  kan  det  erindres,  at  Urte¬ 
potterne  ere  en  Gave  fra  den  norske  Stormand  Bernt  Anker 


(f  1805)  til  den  ældre  Generalinde  Mansbach.  De  ere  prydede 
med  Billeder  af  Melpomene  og  Polyhymnia,  Euterpe  og  Thalia. 

Som  et  paa  Udstillingen  værende  Stykke,  der  vedrører  den 
kgl.  Porcellænsfabrik,  skal  her  endnu  nævnes  Nr.  1434,  en  Over¬ 
kop  med  de  i  Blomster  malede  Bogstaver  J  G  B;  den  skal  være 
malet  af  en  af  Fabrikens  første  fra  Udlandet  indforskrevne  Malere 
Johan  Gotfred  Bayer. 

Foruden  Virksomheden  i  de  større  Fabriker  har  Danmark 
selvfølgelig  rundt  om  paa  Landet  udfoldet  en  ikke  ringe  keramisk 
Virksomhed.  Jydepotterne  og  det  bornholmske  Lertøj  ere  gode 
Exempler.  Er  det  vanskeligt  at  holde  Regnskab  med  de  egent¬ 
lige  Fabriker,  er  det  imidlertid  endnu  vanskeligere  at  gjøre  det 
med  den  mere  populære  Keramik,  hvis  Frembringelser  kun  ere 
Godtkjøbsvarer  uden  Mærke,  saaledes  som  det  ovenfor  S.  36 
afbildede  Fixerbæger  i  Bogform.  Flere  af  de  i  Bondestuerne  og 
andensteds  udstillede  Lervarer  ere  muligvis  ogsaa  dansk  Fa¬ 
brikat  (s.  f.  Ex.  Katal.  Nr.  2012),  men  det  er  vanskeligt  at  godt- 
gjøre  det.  Et  Stykke,  som  i  denne  Henseende  bærer  et  ydre 
Kjendemærke  paa  sig,  er  den  paa  næste  Side  afbildede  ganske 
barokke  saakaldte  Flødepotte  med  Laag  (Katal.  Nr.  1047),  nærmest 
vistnok  bestemt  til  at  koge  Barnemad  i;  paa  Laaget  af  en  lig¬ 
nende  Potte,  der  ogsaa  findes  paa  Udstillingen  (Katal.  Nr.  2014), 
er  der  anbragt  en  Vugge  med  et  Barn  i.  -  Den  egentlige  Potte 
og  det  egentlige  Laag  ere  begge  omgivne  af  et  Overtræk  med 
gjennembrudte  glasserede  Ornamenter,  der  for  Pottens  Vedkom¬ 
mende  ende  i  tre  med  Maskeronansigter  prydede  Ben  og  for 
Laagets  Vedkommende  i  et  Mandshoved  med  Paryk  og  trekantet 
Hat;  Potten  er  yderligere  forsynet  med  to  Indskrifter,  foroven 
langs  Randen  læses:  „ Hvad  Min  Gud  Vil.  Vil  (?)  ske  Alltid  (?) 
Anno  1759“  og  paa  et  Skjold  paa  Siden:  „Soli  (?)  Deo  gloria 
Holbech  Anno  17 .  .“  Det  er  et  Par  Steder,  som  om  den  Haand, 
der  har  skrevet  Indskriften ,  først  har  skrevet  Et  og  derpaa 
rettet  det  til  noget  Andet.  Det  sidste  Aarstal  er  helt  utydeligt, 
men  skal  vel  være  1759  som  det  ovenfor  staaende. 

Naar  jeg  nu  stanser,  er  det  fordi  mit  Æmne  væsentlig  er 
udtømt.  Den  danske  Keramiks  Historie  er  endnu  en  ung  Viden¬ 
skab,  men  en  Gang  vil  den  forhaabentlig  blive  saaledes  oplyst,  at 

den  vil  faa  sit  Kapitel  i  de  store  Verdens -Haandbøger.  Som  et 
sidste  Suplement  skal  jeg  henlede  Opmærksomheden  paa,  at  den 


Stentøjsfabrik  paa  Gudumlund  ved  Aalborg,  som  i  Krigsaarene 
efter  1807  spillede  en  Rolle,  førte  en  Bi  som  Mærke  i  sine  Frem¬ 
bringelser. 


Det  ovenfor  udtalte  Haab,  at  der  efterhaanden  vilde  frem¬ 
komme  liere  „Kongetallerkener11  muligvis  med  Mærker,  er  hurtigt 
gaaet  i  Opfyldelse.  Samlingen  paa  Rosenborg  har  efter  Udstil¬ 
lingens  Lukning  erhvervet  en  Fajancetallerken  med  Frederik  V.’s 
Navnetræk  i  Blaat  paa  Forsiden  og  med  omstaaende  Mærke 
paa  Bagsiden. 

Der  foreligger  altsaa  nu  tre  Mærker,  som  det  gjælder  om 
at  finde  Pendanter  til.  Skulde  det  være  muligt  at  finde  en  Række 
Tallerkener,  Fade  o.  lign.  her  i  Landet  med  just  disse  Mærker,  vil 
det  formentlig  uomtvisteligt  være  afgjort,  at  disse  Mærker  ere 

danske.  —  Samling'en  paa  Rosenborg  har  samtidig  erhvervet  et 
andet  meget  interessant  Stykke,  nemlig  et  hvidmalet  Anretter¬ 


bord  med  forgyldte  Kanter,  hvis  Plade  er  af  Fajance,  og  denne 
bærer  paa  sin  Underside  Mærket: 


Pladen  er  altsaa  formentlig  gjort  i  den  1755  af  Justitsraad 
Rambusch  i  Byen  Slesvig  anlagte  Fajancefabrik,  der  bestod  til 
opimod  1820.  Pladen  er  dekoreret  med  et  blaat  (paatrykt)  Genre¬ 
stykke:  to  legende  Drenge,  omgivne  af  forskj ellige  Vaser,  Obelisker 
og  Træer. 


54 


VI. 

Noget  af  det,  der  næst  Portrætterne  særlig  falder  de  Be¬ 
søgende  i  Øje  paa  Udstillingen  er  de  udstillede  Møbler,  og  navnlig 
synes  da  Møblerne  fra,  hvad  man  plejer  at  kalde  Kristian  IV’s 
Tid,  at  interessere,  hvad  der  ogsaa  er  ganske  naturligt,  ti  der 
findes  næppe  paa  Udstillingen  Noget,  der  tydeligere  fortæller,  at 
denne  Tids  daglige  Liv  har  været  forskjelligt  fra  Nutidens.  Datiden 
synes  kun  at  have  kjendt  faa  Arter  af  Bohave:  Kister  og  Skrin, 
Skabe  og  Senge,  Borde  og  undtagelsesvis  Stole.  Dens  Stuer,  der 
maa  tænkes  af  kun  ringe  Omfang  og  med  kun  dunkelt  Lys  gjen- 
nem  smaa  Vinduer,  have  været  sparsomt,  men  solidt  møblerede. 

Saa  vist  som  imidlertid  flere  af  Møblerne  i  Udstillingens 
første  Halvdel  langtfra  fuldt  ud  kunne  siges  at  repræsentere  hin 
Tid1,  saaledes  kunde  det  jo  tænkes,  at  Udstillingen  ikke  har  faaet 
alle  Tidens  Møbler  med.  Det  givne  Skema  synes  muligvis  bedre 
at  passe  med  Kæmpevisernes  Tidsalder,  da  Kongen  sad  med  sine 
Mænd  „over  breden  Bord11  og  Husfruen  i  Højenloft  „vel  bredte 
sine  Bænke11.  Ikke  at  tale  om,  at  de  nævnte  Visers  Tid  i  meget 
vistnok  bliver  just  det  16de  Aarhundrede,  i  hvilket  en  stor  Del 
af  dem  er  nedskreven,  turde  det  i  og  for  sig  anses  for  sikkert,  at 
Udstillingen  har  givet  et  i  alt  Væsentligt  rigtigt  Begreb  om  Da¬ 
tidens  Møbler,  hvad  formentlig  vil  fremgaa  af  Nedenstaaende, 
hvori  vi  efter  gamle  Inventarielister  skulle  søge  at  give  en  nogen¬ 
lunde  detailleret  Udsigt  over  dem. 

1  Af  Skabet  Nr.  46  er  formentlig  kun  de  udskaarne  Vaabener  fra  1587;  i  Skabet 
Nr.  2054  ses  vistnok  et  Stykke  af  en  uflskaaren  Altertavle;  om  Skabet  Nr.  179 
liedder  det  i  Kataloget:  „bar  oprindelig  været  et  Hængeskab,  Benene  ere  tilsatte  “ 
o.  s.  fr.  I  Almindelighed  kan  det  erindres,  at  enhver  „Restaurering14  langtfra  altid 
er  heldig  for  vedkommende  Møbels  Karakter. 

Hvad  der  strax  er  iøjnefaldende,  er  den  store  Rolle,  som 
Kister  og  Bænke  spille,  to  Stykker  Bohave,  der,  som  vi  neden¬ 
for  skulle  se,  i  Meget  nærme  sig  hinanden.  Hvilken  Rolle  Bæn¬ 
kene  med  Husbondens  Højsæde  spillede  i  Oldtiden,  skulle  vi  ikke 
her  komme  ind  paa,  men  det  er  utvivlsomt  et  fra  Fortiden  bevaret 
Træk,  at  den,  der  gjorde  Indførsel  i  et.  Hus,  skulde  tage  Plads 
paa  Gavlbænken,  der  altsaa  særlig  repræsenterede  Huset;  1493 
blev  denne  Skik  overholdt  ved  en  Indførsel  i  Slagelsekanten;  „vi 
satte  fornævnte  Hr.  Hendrik  Meyenstrop  paa  Gavlbænken  i  for¬ 
nævnte  Hus,  og  overantvordede  vi  ham  der  Huset11.  Allerede 
heraf  fremgaar  det  formentlig,  at  Datidens  Huse  vare  udrustede 
med  faste  Bænke,  hvad  der  yderligere  bekræftes  af  en  Forteg¬ 
nelse  fra  1563  over  en  Del  Gods,  som  Mogens  Gyldenstjerne  ejede 
i  Malmø.  Det  fandtes  i  tre  „Bænke11,  der  efter  Beskrivelsen  gjøre 
Indtryk  af  at  være  faste  („den  Bænk  næst  Skorstenen  hos  Skiven11; 
„den  Bænk  paa  den  nordre  Side  op  til  Skorstenen11;  „den  Bænk 
næst  op  til  Slagbænken11).  De  Bænke,  der  her  tales  om,  ere  saa- 
kaldte  Kistebænke,  hvormed  vi  f.  Ex.  se  et  Kammer  blive  ud¬ 
styret  1575  paa  Kronborg,  og  Kistebænken  har  vist  nok  været 
den  almindeligste  Form  for  Datidens  faste  Bænke;  det  gjaldt 
nemlig  om  at  benytte  Værelsernes  sparsomme  Rum  paa  bedste 
Maade.  Bænkene  vare  ikke  blot  til  at  sidde  paa,  men  de  maatte 
ogsaa  gjøre  anden  Nytte.  Vi  træffe  foruden  Kistebænke  baade  Slag¬ 
bænke  og  Foldebænke.  Slagbænkenes  Benyttelse  er  efter  den  endnu 
herskende  Sprogbrug  utvivlsom,  men  den  bekræftes  yderligere  ved,  at 
f.  Ex.  den  forhenværende  Prior  i  Odense,  Kristen  Povlsen,  i  sit  Testa¬ 
mente  1574  nævner  „en  Slavbenck,  som  mine  Drenge  ligge  uti“, 
og  Foldebænkene  have  utvivlsomt  haft  en  lignende  Anvendelse.  I 
Hans  Herolds  Bo  (1524)  forekommer  „en  Foldebænk  og  derudi  en 
Dyne,  et  Par  Lagen  og  en  Hoveddyne11.  Det  er  formentlig  ikke  i 
Uoverensstemmelse  hermed,  at  N.  Jonge  der  (1798)  beskriver  den 
sjællandske  Almue,  forklarer  Foldebænken  som  en  Bænk,  „hvor 
Rygstødet  kan  paa  en  i  Midten  af  hver  Ende  bevægelig  Tap 
drejes,  til  hvad  Side  man  vil11.  —  Endnu  nævnes  ogsaa  Skivebænke, 
d.  v.  s.  Bænke,  særlig  hensatte  ved  Stuens  Skive  eller  Bord. 

Som  vi  have  set,  gjorde  Bænkene  ofte  Tjeneste  som  Kister, 
og  naar  vi  mellem  Tidens  mange  Kister  (jernbundne  Kister, 

Fodkister,  d.  v.  s.  Kister  paa  Fod,  o.  s.  v.)  høre  om  Ryggekister, 
da  bør  herved  utvivlsomt  forstaas  Kistebænke  med  Rygstød;  i 
Frederiksborgs  Inventarium  for  1650  nævnes  „en  Kiste  medRyg“. 
Hvad  Dragkister  angaar,  da  har  jeg  ingen  saadanne  fundet,  men 
det  er  formentlig  kun  Navnet,  der  mangler;  1650  findes  der  paa 
Frederiksborg  „en  stor  Kiste  med  tre  Drageskuffer  under11.  —  En 
særlig  Art  Kister  danne  de  saakaldte  Arke  eller  Ørker.  De 
nævnes  i  Kæmpeviserne,  og  i  Flans  Herolds  Bo  (1524)  var  der  to 
Arke,  ligesom  der  1534  var  Ørker  baade  paa  Vordingborg  Slot 
og  paa  Lindholm.  —  Kister  af  smaa  Dimensioner  kaldtes  Skrin; 
Fær  des  skrin  var,  hvad  vi  nu  nærmest  vilde  kalde  en  Koffert;  men 
selve  dette  Ord  træffe  vi  da  ogsaa;  1456  nævnes  en  confer 
imellem  noget  Gods  i  Bergen. 

Bænkene  og  Kisterne  have  som  Regel  været  anbragte 
langs  Væggene  og  i  Regelen  vistnok  været  fastgjorte  til  dem,  og  i 
et  af  Værelsets  Hjørner  har  da  formentlig  Bordet  eller  Skiven  haft 
Flads,  paa  lignende  Maade  som  det  ses  paa  omstaaende  Billede,  der 
viser  Hjørnepartiet  af  Udstillingens  Amagerstue.  For  os  ere  Udtryk¬ 
kene  Bord  og  Skive  væsentlig  synonyme,  men  muligvis  har  Da¬ 
tiden  kjendt  en  Forskjel;  sikkert  er  det  i  alt  Fald,  at  der  sondres 
mellem  Skiveduge  og  lange  Duge,  og  muligvis  er  det  saa  kun  mindre 
Borde,  der  kaldtes  Skiver.  For  Øvrigt  har  der  været  baade  „trinde11 
og  firkantede  Skiver  ligesom  Udtræksskiver,  Fodskiver,  Skjænke- 
skiver  og"  Diskskiver ;  de  to  sidste  Arter  skulle  vi  nedenfor  komme 
tilbage  til.  Af  Borde  nævnes  Foldeborde  og"  Slagborde,  hvad  der 
muligvis  er  det  Samme.  Saa  vel  Bordene  som  Skiverne  vare  ofte 
forsynede  med  Skuffer,  ja  Peder  Oxe  havde  en  Skive  med  et 
Skab  under. 

Hvad  Datidens  Senge  angaar,  da  have ,  de  sikkert  ofte 
været  faste  i  Huset  eller  med  andre  Ord  en  Slags  Alkover ;  karak- 
terisk  er  det  saaledes,  at  da  Hans  Herolds  Løsøre  i  Kjøbenhavn 
beslaglagtes  1524,  opskrives  „paa  det  Loft,  som  Gjæstesengene 
staa“,  en  Del  Dyner,  men  ingen  Senge,  hvad  der  formentlig  taler 
for,  at  disse  ere  bievne  regnede  til  den  faste  Ejendom1.  Føje  vi 

1  Hermed  kan  jævnføres,  hvad  der  læses  i  Schades  Beskrivelse  over  Øen  Mors 

(1811,  S.  358):  „I  Almindelighed  linder  man  ved  den  nordre  Side  af  Dagligstuen 

tvende  Alkovesenge  med  dobbelte  Døre  for  og  stundom  desuden  en  saakaldet  Vraa- 

nu  hertil  Skamler  og  Skærmbrædter,  have  vi  utvivlsomt  kun  Skabe 
og  Stole  tilbage. 


seng  under  Udskudet  ved  Kjekkenet11.  —  Vraaseng  er  (jvfr.  Vraaskab,  Vraastol) 
en  Seng,  der  skal  staa  i  et  Hjerne  eller  en  Krog;  Udskud  betyder  Udbygning, 

Tilbygning. 


5« 


I  vore  gamle  Provinsiallove  nævnes  Skrin  og  Kister  som 
det  Bohave,  hvori  Befolkningen  gjemte  sine  Ejendele;  Skabe  fore¬ 
komme  ikke,  og  heraf  kunne  vi  muligvs  slutte,  at  Skabet  er  et 
senere  tilkommet  Møbel,  men  sikkert  er  det  igjen,  at  Skabet  er 
tidligere  end  Stolen.  Vi  .  gaa  da  først  til  Skabet.  J492  nævnes 
paa  Kokkedal  i  Jylland  et  „jernbundet11  Skab,  men  i  Prior  Kristen 
Povlsens  Testamente  (1574)  forekommer  ikke  alene  „et  stort  godt 
Egeskab  udi  Muren  med  6  Laag  [o:  Døre]  og  Laase  for“,  men  et 
Kandeskab  „med  fire  Laag  og  en  Laas  for  det  ene  Laag“  og  des¬ 
uden  tre  Bogskabe,  ikke  at  tale  om  et  Iresur  „med  en  Laas  og 
I,aag  for  og  Skuflad  [o:  Skuffe]  under111.  Men  hvad  er  et 
Tresur.  Hans  Herold  ejede  (1524)  et  „treswndher11,  og  Peder  Oxe 
(t  1575)  efterlod  sig  i  det  mindste  to  „tresuor11.  Saa  ganske  sjæl¬ 
dent  har  Møblet  ikke  været,  men  herved  oplyses  vi  ikke  om  dets 
Udseende.  Raadspørge  vi  de  Labord  og  Viollet  le  Duc ,  da  træffe 
vi  paa  et  Slags  (trappeformet)  Etagere,  ofte  forsynet  med  skjønne 
Duge,  til  at  sætte  Glas,  Sølvtøj  og  lign.  paa,  som  kaldes  dressoir, 
hvoraf  Ordet  „Tressor11  muligvis  kan  være  kommet,  men  medens 
Etageren  er  et  aabent  Møbel  uden  Døre,  havde  Kristen  Povlsens 
Tresor  baade  Dør  og  Skuffe,  d.  v.  s.  det  var  et  Skab.  Og  at 
Tresoret  virkelig  var  et  Skab,  fremgaar  t.  Ex.  yderligere  deraf, 
at  der  i  Aaret  1600  paa  Kronborg  fandtes  et  Tresor  med 
Glasvinduer  for.  Under  disse  Forhold  kan  det  godt  være,  at  et 
Tresor  —  som  en  Nutidsforfatter  (Troels  Lund)  vil  —  er  et  stort, 
udskaaret  Skab  paa  høje  Ben  (jeg  for  mit  Vedkommende  har  blot 
Intet  at  støtte  det  paa),  og  jeg  skal  her  endnu  kun  gjøre  den 
Henstilling,  om  Ordet  Tresor  ikke  muligvis  kunde  staa  i  Forbin¬ 
delse  med  et  Ord,  som  forekommer  i  den  halmstadske  Forening 
(1450),  naar  det  hedder,  at  ethvert  af  de  tre  nordiske  Riger  skulde 
have  sin  Jræsel“.  Ordet,  der  senere  bliver  til  „Dressel11,  betyder 
Skatkammer  og  staar  formentlig  i  Forbindelse  med  det  latinske 
thesaurus  (fransk:  trésor,  plattysk:  trezerie).  Overgangen  fra  et 
Skatkammer  til  det  Skab,  hvori  Skatten  gjæmmes,  er  ikke  van¬ 
skelig.  Frankrigs  dressoirs  finde  vi  muligvis  i  vore  Skjænkeskiver 
og  Diskskiver;  1497  tales  der  i  Flensborg  om  Skjænkeskiver  „van 

1  1650  fandtes  i  Sølvkammeret  paa  Frederiksborg  „en  Regade  med  fire  Hylder, 
som  Sølvet  staar  [.aa“.  Hvad  er  en  Regade? 

viff  stucken“,  hvilket  kan  forstaas  som  trappeformede  Etagerer 
med  5  Trin.  1638  var  der  paa  Kjøbenhavns  Slot  „zwei  kleine 
Schenckdische  von  feurenholtz  mit  zwey  decken  von  Roth  vnd 
grime  Laken  darauff11. 

Vi  komme  nu  til  Stolene.  Medens  de  ovenfor  nævnte 
Møbler  kunne  føres  op  til  mindst  det  15.  Aarhundrede,  kan  dette 
ikke  gjøres  for  Stolenes  Vedkommende,  naar  man  tænker  paa  de 
almindelige  Stole  i  Beboelser;  Kirkernes  Kannike-  og  Korstole 
skulle  her  lades  ude  af  Betragtning.  Tidligst  træffe  vi  da  Stole 
omtrent  1530  hos  Kjøbmand  Mathias  Clausen  i  Odense.  I  en  For¬ 
tegnelse  over  hans  Bohave  træffe  vi  4  Bagstole,  hvad  der  vistnok 
vil  sige  det  Samme  som  Rygstole,  d.  e.  Stole  med  Ryg.  Paa 
Bregentved  findes  1545  7  Bagstole  og  en  Foldestol,  Prioren  Kristen 
Povlsen  har  2  Bagstole  (1574),  og  lignende  Stole  finde  vi  1600 
paa  Kronborg,  der  bl.  A.  ogsaa  er  forsynet  med  55  smaa 
„Wandstolle11  (Stole  til  at  stille  mod  Væggen,  med  forholdsvis  raa 
Bagsider?),  men  særlig  karakteristisk  er  det,  at  medens  f.  Ex.  et 
af  dette  Slots  Kamre,  der  kaldes  Dronningen  af  Skotlands  Kam¬ 
mer,  er  møbleret  med  7  Bænke,  har  det  kun  1  Stol  (Bagstol).  I 
de  almindelige  Huse  vare  Stole  sjældne,  endog  langt  ind  i  det  17. 
Aarhundrede,  hvad  vi  specielt  høre  om  fra  Odense,  og  det  er  først 
paa  de  kongelige  Slotte,  at  de  efterhaanden  træde  frem.  1575 
beordres  ‘Jesper  Snedker  til  foruden  Kistebænke  at  gjøre  12  Stole 
til  et  Kammer  paa  Kronborg;  i  Aaret  1600  gjøres  der  51  Stole 
til  „Lysthuset11  ved  Frederiksborg,  og  1634  bestilles  der  ikke  min¬ 
dre  end  300  Stole  til  Kjøbenhavns  Slot  („hvoraf  de  150  skal  være 
med  Ryglæner  og  de  andre  foruden  Ryglæner11),  et  Antal,  der 
synes  at  tale  for,  at  dette  Slot  tidligere  kun  har  haft  faa  Stole, 
navnlig  naar  det  samtidig  hedder,  at  der  skal  bestilles  12  Borde, 
og  at  Slottets  Senge  om  muligt  skulle  repareres.  Det  er  herefter 
noget  overraskende,  at  Udstillingen  har  en  Stol  at  opvise,  der 
formentlig  er  fra  1541  (Katal.  Nr.  27).  Det  er  en  rund  med  8 
Ben  forsynet  Stol  med  Ryglæne,  hvis  Sæde  er  betrukket  med 
Gyldenlæder;  Aarstallet  1541  er  indskaaret  bag  paa  den,  og  om 
dens  Historie  kan  oplyses,  at  den  i  en  meget  ødelagt  Tilstand  er 
funden  paa  I.oftet  i  et  Hus  paa  Nørregade  i  Odense,  der  i  Tegninger 
af  ældre  nordisk  Arkitektur  (3  R.,  1879  Nr.  13)  betegnes  som  det 

ældste  Bindingsværkshus  i  Odense,  og  i  hvis  Portbjælke  er  ind- 
skaaret:  Mester  Thomas  Rab.  154.1.  Sande  Georgii  Dag  ij  Otterne 
By  var  jeg  opreest  af  Ny.  Eiler  Rønnow  h  Som  man  ser,  er  det 
det  samme  Aarstal,  der  læses  paa  Huset  som  paa  Stolen,  og  det 
skal  fremhæves,  at  Stolens  nuværende  Ejer,  der  har  ladet  den 
restaurere  og  nøje  har  undersøgt  den,  er  overbevist  om,  at  Stolens 
1541  ikke  er  en  senere  Tilføjelse. 

Imod  det  Resultat,  vi  ovenfor  ere  komne  til,  at  Stole  navn¬ 
lig  i  det  1 6de  Aarhundrede  vare  sjældne  her  i  Landet,  kan  det 
formentlig  ikke  anføres,  at  Sagaerne  og  Oldskrifterne  kj  ende  Stole, 
ti  „Stol“  i  dem  betyder  nok  saa  ofte  Bord  eller  Bænk  som  det, 
vi  nu  kalde  Stol.  I  Norge  kjendes  de  saakaldte  Kubestole,  runde, 
massive  Stole,  der  med  samt  deres  Ryg  ere  udskaarne  af  eet  Stykke 
Træ;  Tyge  Brahes  Stol  i  oldnordisk  Museum  er  en  saadan,  og 
disse  Stole  have  vistnok  i  Danmark  været  kaldt  Knubstole.  Norge 
kjendte  imidlertid  ogsaa  saakaldte  Brugdestole,  hvorved  forstodes 
Bænke  med  Ryg  (Brugde)  uden  Sidestykker. 

Spørge  vi  nu,  af  hvilket  Stof  Datidens  Møbler  vare  gjorte, 
da  træffe  vi  Fyrretræs  Senge,  Skabe  og  Borde,  en  Skive  afBævre- 
Ask  (Biffuer  Esk),  hvad  dog  vistnok  skal  være  Asp,  Bagstole  af 
Asketræ,  en  Rygstol  af  Æbletræ  o.  s.  v.,  men  først  og  fremmest 
Møbler  af  Egetræ,  og  de  Ting,  om  hvilke  det  hedder,  at  de  ere 
af  „  Vognskud ere  ogsaa  af  Egetræ.  Dette  underlige  Ord  er  det 
engelske  wainscot  og  det  plattyske  wagenschot,  der  bruges  i  Betyd¬ 
ning  af  Panel  (tysk:  Wandschiitz),  og  da  Datidens  Panelværk  altid 
gjordes  af  udsøgte,  knastfri  Egebræder,  kom  Ordet  efterhaanden 
til  at  betyde  (istedenfor  Panel  af  udsøgt  Egetræ)  godt  Egetømmer 
i  Almindelighed.  Vognskud  betyder  dog  vistnok  oprindelig  Vogn- 
fjel  (Vognskodde).  Møbler  af  Bøgetræ  synes  det  vanskeligt  at 
paavise.  Allen  omtaler  nok  saadanne,  men  det  er,  fordi  han  har 
læst  Bagstole  som  Bogstole  og  igjen  forklaret  dette  som  Stole  af 
Bøg.  Derimod  finde  vi  fremmede  Træsorter  anvendte.  Imellem 
Peder  Oxes  Efterladenskaber  findes  saaledes  baade  Skrin  og  Kister 
af  Cyprestræ.  Paa  Frederiksborg  fandtes  1650  en,  „stor  Cipris 
Kiste,  som  skal  være  kommen  af  Candia“,  mange  Møbler  af  Iben- 

1  „Tegninger  af  ældre  nord.  Arkitektur"  har  Madmas,  der  her  er  gjort  til  Tho¬ 
mas,  og  Eier  Reno,  der  her  er  læst  Eiler  Rønnow. 

træ  og  endelig  to  Skabe  af  „sort  og  brunt  indiansk  Træ11,  —  Mær¬ 
kes  kan  det  endnu,  at  Tiden  kjendte  Kurvesenge. 

Vende  vi  os  nu  til  Møblernes  Udstyrelse,  se  vi  fuldstændig 
bort  fra  de  saakaldte  Bænkehynder  eller  Bænkedyner,  som  brugtes 
til  at  lægge  paa  Kister  og  Bænke;  de  falde  ind  under  Textilindu- 
strien.  Stolene  skulle  vi  heller  ikke  dvæle  længe  ved,  og  kun  an¬ 
føre,  at  Kristian  IV  1634  vil  have  de  300  .Stole  til  Kjøbenhavns 
Slot  „forede  med  rødt  Klæde  paa  3  Daler  Alen  istedenfor  Læder, 
som  andre  Stole  fores  med“,  og  desuden  skulde  de  „stikkes11  med 
gul  Silke  og  beslaas  med  Messingsøm ;  forinden  de  beklædtes  med. 
Klædet,  skulde  de  stryges  røde.  Ogsaa  Møblernes  Maling  skal 
kun  nævnes.  Man  synes  at  have  yndet  livlige  Farver.  Hans  He¬ 
rold  har  et  Skab  „med  røde  Laase  og  Hængsler11,  og  vi  træffe 
gule,  grønne  og  blaa,  men  dog  navnlig  røde  Møbler;  1638  finde  vi 
i  Dronningens  Gemak  paa  Kjøbenhavns  Slot  „zwey  rothe  Kisten- 
bencke“  og  „ein  klein  roth  Schapff“,  ikke  at  tale  om  1650  paa 
Frederiksborg  Rygstole  med  Armelæner,  som  ere  „forsølvede,  for¬ 
gyldte  og  med  adskillig  Farve  formalede11.  Hvad  særlig  Kister  og 
Skabe  angaar,  da  vare  de  ofte  forsynede  med  Jernbeslag  („jern- 
bundne“)  —  Peder  Oxe  efterlod  sig  Skrin,  der  vare  beslaaede  dels 
med  „blanke  Jern11,  dels  med  „røde  Jern11  —  og  under  Beslaget  vare 
Kisterne  undertiden  betrukne  med  Læder;  paa  Udstillingen  findes 
en  med  sortmalet  Læder  overtrukken  Egetræskiste  med  Messing¬ 
beslag;  paa  Laaget  ses  det  Sehestedske  Vaaben  i  drevet  Messing 
(Katal.  Nr.  177).  Imellem  Peder  Oxes  Efterladenskaber  fandtes 
endelig  en  stor  Fodkiste  „med  Oxxer  oc  Giøer  wabenn  paa“,  men 
disse  Vaabener  have  vistnok  været  udskaarne  i  Kisten,  muligvis 
paa  lignende  Maade  som  det  paa  Udstillingen  ses  paa  den  pragt¬ 
fulde,  broget  malede  Kiste  Nr.  204,  der  tilhører  Lehnsgreve  Frijs- 
l'rijsenborg.  Paa  den  er  der  paa  Forstykket  indskaaret  de  Bilders 
Frijsers,  Parsbergers  og  Gyldenstjerners  Vaabener.  Den  har  mu¬ 
ligvis  hørt  til  Vibeke  Gyldenstjernes  Udstyr,  da  hun  1574  ægtede 
Niels  Frijs,  og  synes  i  ethvert  Tilfælde  ikke  at  kunne  være  yngre  end 
1611,  da  Niels  Frijs  døde.  Hans  Hustru  døde  først  1613.  Herved 
ere  vi  komne  ind  paa,  hvad  vi  særlig  skulle  dvæle  ved,  Møblernes 
Udstyrelse  fra  Træarbejdernes  Haand  med  Udskæring  og  Lignende, 
og  vi  skulle  her  navnlig  have  Opmærksomheden  henvendt  paa 

Sengene,  der,  efterhaanden  som  Tiden  forlod  Alkovesystemet,  synes 
at  være  bleven  udstyrede  med  særlig  Pragt. 

Dronning  Kristine  faar  1508  to  „Vognskud!l  (eller  med  an¬ 
dre  Ord  to  Egetræs  Paneler)  til  sin  .Seng  paa  sin  Gaard  i  Odense 1. 
Her  kan  der  ved  Seng  være  ment  Alkove,  men  naar  der  mellem 
Peder  Oxes  efterladte  Løsøre  findes  bl.  A.  to  „Panelsenge  i  Rude- 
værk“,  maa  der  her  tænkes  paa  frit  staaende  Senge,  ved  hvilke 
Alkovetraditionen  dog  endnu  synes  at  hænge.  Alkove  er  et  ara¬ 
bisk  Ord,  der  bl.  A.  betyder  lille  Værelse.  De  panelede  Senge, 
der  sikkert  alle  have  været  udstyrede  med  Himmel,  have  dannet 
ligesom  et  Værelse  i  Værelset,  i  hvilken  Henseende  det  er  af 
Interesse  at  høre,  at  der  1653  „til  Hans  Printzl.  Naades  bornøden- 
hed“  gjøres  en  Himmelseng  med  ikke  mindre  end  5  Døre  omkring; 
Dørene  ere  dog  med  „Gadderværk11,  d.  v.  s.  Gitterværk.  Navnlig 
Sengehimlene  anvendtes  der  en  umaadelig  Pragt  paa;  disse,  der 
vare  af  kostbare  Tøjer,  skulle  dog  ikke  nærmere  beskrives  her, 
hvor  vi  kun  have  med  Sengestederne  at  gjøre,  men  ogsaa  disse 
vare  pragtfulde.  Paa  Frederiksborg  fandtes  der  1650  bl.  A.  en 
„indiansk11  Seng  med  „4  store  Stabeler  af  Træ,  udskaarne  med 
Billedsnider- Arbejde,  med  samt  4  Knapper,  overalt  ganske  forgyldt. 
Sammeledes  et  Stykke  ved  Hovedet  til  samme  Seng  udskaaret  og 
ganske  forgyldt  paa  den  ene  Side  og  paa  den  anden  Side  sort 
anstrøget  og  formalet  med  Guld  udi  adskillige  Blomster11.  1638 
fandtes  der  paa  Kjøbenhavns  Slot  flere  „fornitzede11  (d.  e.  forsirede) 
Senge  „auch  etwas  mit  schwartzem  holtz  eingelegt11,  og  mellem 
Peder  Oxes  Efterladenskaber  var  2  store  Herresenge,  „som  ere 
udskaarne11.  Og  som  det  gik  med  Sengene,  gik  det  med  andre 
Møbler.  Mathias  Clausen  ejede  (c.  1530)  et  Skab  med  Panelværk; 
Peder  Oxe  efterlader  bl.  A.  et  Skrin  „i  Rudeværk11;  i  Aaret  1600 
findes  paa  Kronborg  6  store  „parnellede  schaffue,  som  ere  fer- 
nidtzett11,  og  1650  træffe  vi  paa  Frederiksborg  en  „udtrækken  Skive 
af  Vognskud,  fornitset  og  med  fire  Piller  under,  hvilke  ere  indlagt 
med  sort  og  hvidt  Træ  og  med  hvidt  Træ  limet  paa  boden11.  Vi 

1  Det  er  ganske  mærkeligt,  herved  at  se  Yedel  Simonsen  (Odense  Bys  Historie 

II,  1,  S.  1 12)  udtale:  „Ordet  Voghnskod  skal  formodentlig  deriveres  af  „Vaage“, 

vigiliæ,  og  altsaa  betyde  Noget,  der  skydes  for  om  Aftenen  og  Natten,  f.  Ex. 

Sengeskodde  eller  Sengegardin“.  Nu  vide  vi  det  bedre. 

høre  om  panelede  Skjærmbrædter  og  endelig  om  Værelser,  der 
helt  paneles,  baade  paa  Vægge  og  Loft. 

Det  synes  heraf  at  fremgaa,  at  Datiden  maa  have  haft 
en  duelig  Haandværkerstand,  og  da  navnlig  duelige  Snedkere; 


hvor  godt  er  f.  Ex.  ovenstaaende  Skabsfylding,  der  findes  paa  Ud¬ 
stillingen  (Katal.  Nr.  218),  ikke  skaaret.  Det  er  de  hellige  tre 

Kongers  Tilbedelse,  som  ses  paa  den,  et  den  Gang  almindeligt  og 
meget  yndet  Emne.  Som  de  fremdragne  Exempler  formentlig 
vise,  stiger  Pragten  imidlertid,  efterhaanden  som  vi  komme  frem  i 
det  17.  Aarhundrede,  og  der  maa  derfor  selvfølgelig  være  Forskjel 
mellem  Haandværkernes  Dygtighed  tidlig  i  det  16.  Aarhundrede 
og  senere;  ja  meget  lader  ane,  at  navnlig  Snedkerne  her  i  Landet 
1  det  16.  Aarhundrede  langtfra  have  været  særdeles  duelige,  og 
det  bliver  da  et  Spørgsmaal,  hvor  vidt  Tidens  Møbler  ere  gjorte 
her  i  Landet,  hvilket  de  næppe  ere. 

Det  er  selvfølgelig  ikke  afgjørende,  at  der  1534  nævnes  en 
„franzosk11  Kiste  paa  Vordingborg,  at  Peder  Oxe  efterlader  sig 
forskj ellige  „finske11  Æsker,  eller  at  der  paa  Frederiksborg  findes 
to  „engelske11  Senge.  Det  kan  være  Tilfældigheder,  men  naar  vi 
atter  og  atter  høre  om  „pryske11  (preussiske)  Kister  og  Danziger 
Senge,  da  peger  dette  paa  en  bestemt  Indførsel,  ti  det  kan  ikke 
forstaas  som  Kister  efter  preussisk  Mønster  og  Senge  efter  Dan- 
ziger-Mønster ;  herimod  taler  bl.  A.  et  Forbud  af  1508  i  Lubeck 
mod  der  at  sælge  fremmede  Møbler,  idet  der  herfra  gjøres  følgende 
Undtagelse:  „de  prusseschen  kysten,  laden  vnde  schappe  mach 
men  wol  vorkopen  na  older  wanheyt11.  Nogle  fra  Danmark  hen¬ 
tede  Exempler  kunne  ogsaa  vise,  at  vi  her  staa  overfor  en  Ind¬ 
førsel.  1554  heder  det  for  Kjøbenhavns  Vedkommende,  at  ingen 
Fremmed,  som  hid  kommer,  maa  Snedkerne  til  Skade  sælge  Stet- 
tinske  Skiver  m.  m.,  og  1634  forordner  Kristian  IV,  at  der  skal 
bestilles  en  Del  Senge  i  Kjøbenhavn  eller  Danzig.  Uden  Betyd¬ 
ning  i  denne  Sammenhæng  er  det  heller  næppe,  at  der  r  6 1 1  be¬ 
tales  Fragt  for  fire  Kister  farvet  Træ,  som  kom  til  Frederiksborg 
fra  Stettin.  Danmark  fik  mange  Møbler  fra  Nordtyskland,  hvad 
der  yderligere  bekræftes  derved,  at  da  I-Iertug  Magnus  1558  fore¬ 
tog  en  Udenlandsrejse,  kjøbte  han,  som  det  synes  at  fremgaa  af 
Regnskaberne  over  Rejsen,  først  sin  Rejseseng  i  Hamburg.  Et 
andet  Spørgsmaal  er  det  imidlertid,  om  Møblerne  (de  preussiske 
Kister  maaske  undtagne)  ere  bievne  gjorte  i  Nordtyskland,  og  om 
Stettin  og  Danzig  ikke  blot  have  været  Transitstæder.  Meget  ta¬ 
ler  for  denne  Antagelse,  og  sikkert  er  det,  at  Danmark  har  faaet 
en  Mængde  Møbler  fra  Holland.  I  Grevens  Fejde  mister  Knud 
Rud  ikke  mindre  end  6  „ hollandske Senge;  i  Inventarier  fra 

Odense  benævnes  de  forekommende  Stole  i  Regelen  „hollandske11 , 
og  1633  forordner  Kristian  IV,  at  Johan  Braem  „skal  fra  Holland 
lade  komme  ti  store  Stole,  saasom  de  ere,  som  samme  Braem  til 
Frk.  Annas,  salig,  Udfly  fo:  Udstyr]  forskaffet  haver,  hvilke  Stole 
smuk  subtilig  skulle  udskæres  og  forgyldes11.  Navnlig  under  Kristian 
IV  var  der  en  meget  livlig  Forbindelse  med  Holland. 

Efter  saaledes  at  have  søgt  Oplysning  hos  selve  Møblerne, 
skulle  vi  vende  os  til  Haandværkerne,  der  den  Gang  gjorde  Møb¬ 
ler  her  i  Landet,  og  vi  ville  herved  formentlig  faa  det  Resultat 
bekræftet,  som  ovenfor  er  antydet,  at  det  1 6.  Aarhundredes  Møbel- 
haandværkere  i  Danmark  kun  vare  lidet  duelige;  først  i  det  17. 
Aarhundrede  stillede  Forholdene  sig  bedre.  Forinden  skulle  vi 
imidlertid  i  al  Korthed  se  lidt  paa  nogle  tilsvarende  nordtyske 
Haandværkere,  ti  det  er  ikke  uden  Interesse,  at  vi  f.  Ex.  i  Liibeck 
i  det  15.  Aarhundrede,  istedenfor  hvad  vi  kalde  (Møbel-)  Snedker¬ 
professionen,  træffe  to  Professioner;  her  er  Kistemagere  og  Kuntor- 
eller  Panelmagere ,  og  disse  Sidste  kaldes  særlig  Snyddeker,  fordi 
de  forfærdigede  Snitværk  (d.  e.  udskaaret  Værk).  Først  1620 
smeltede  de  to  forskjellige  Lav  i  Liibeck  sammen  til  eet  (Tischler- 
amt).  Hvilken  af  de  to  Professioner  der  er  den  ældste,  kunne  vi 
ikke  historisk  paavise,  men  sandsynligvis  ere  Kistemagerne  ældre 
end  Kuntormagerne.  Kisten  er,  som  ovenfor  paavist,  et  meget 
gammelt  Stykke;  den  kan  bruges  baade  til  Opbevaring  og. som 
Bænk,  ja  som  Bord,  og  hvad  er  et  Skab  egentlig  Andet  end  en 
eller  to  endestillede  Kister?  Vi  hørte  jo  ogsaa  ovenfor,  at  der 
1574  tales  om  Laag,  ikke  om  Døre  paa  Skabe,  og  underligt  er 
det  i  de  lybske  Kistemageres  Skraa  af  1508  at  høre  om  6  Fod  høje 
„Kister11.  Kistemagerne  lavede  navnlig  Kister  og  Skabe,  men 
Kontormagere  foruden  i  alt  Fald  enkelte  Kister  og  Skabe, 
Skjænkeskiver  og  lign.,  „ pannelwerck ,  schniddekermerck  vnnd  kun- 
tliorzverck  vnnd  dartho  poste  mit  basementen  [d.  e.  Piller  med  Fod¬ 
stykke]11  o.  s.  v. 

Forinden  vi  drage  nogen  Slutning  af,  at  dette  Modsæt¬ 
ningsforhold  ikke  findes  i  Danmark,  skulle  vi  imidlertid  stanse  ved 
Ordet  „ kunthorwerck og  det  saa  meget  mere,  som  vi  ogsaa  i 
Danmark  træffe  „Kontorer11.  1524  opbevares  i  Kancelliet  paa  Kjø¬ 
benhavns  Slot  Brevskaber  „wtij  ett  qwmtor11.  Slaa  vi  efter  i 

Moths  Ordbog  (1700),  finde  vi,  at  „Kantor11  betyder  dels  et  Skrive- 
kammer,  dels  et  Skriverskhb,  og  den  sidste  Betydning  er  forment¬ 
lig  den  ældste.  Kontor  (fr.  comptoir,  lat.  computatorium)  er  vist  nok 
oprindelig  et  Møbel  (Bord?),  ved  hvilket  Pengeudtællinger  fandt 
Sted  og  derefter  i  Almindelighed  et  Møbel  til  Brug  ved,  hvad  vi 
nu  kalde  Kontorforretninger.  1661  gjorde  Hofsnedker  Hans  Bnlclie 
„it  Schriff  Cantor  udj  Ko.  Mayt.  Soffue  Cammer  aff  Ostindisch 
welluchtendis  træ,  som  Hans  May.  seiffuer  der  til  ladet  leffuere; 
samme  Cantor  fuld  med  Schufflader  och  en  Klappe  til  at  legge 
ned  paa  2  winger,  som  kand  slaa  ud  fra  foeden“.  Kontoret  har 
ikke  været  noget  højt  Møbel,  det  findes  oftere  angivet  til  en  Højde 
af  5  Kvarter,  og  det  er  derfor  ganske  naturligt,  at  vi  paa  Kron¬ 
borg  (1600)  træffe  en  Fod  til  et  „Cantor"  ;  i  Regelen  har  det  vist 
nok  haft  Plads  paa  et  Bord.  Samtidig  findes  Ordet  imidlertid  i 
den  anden  ovenfor  nævnte  Betydning.  1655  gjør  Henrik  Balchc 
et  Bogskab  til  „Prindsens  Hofmesters  Kontor",  og  samme  Aar  gjør 
han  hos  „Mathis  Kjøkkenskriver  en  Kantor,  oventil  med  gjennem- 
sigtig  Tralværk  og  indentil  med  g  Reoler,  et  Bord"  o.  m.  m.  I 
det  første  Exempel  betyder  Kontor  utvivlsomt  „Skrivekammer11,  og 
i  det  andet  er  der  vistnok  Tale  om  en  afskildret  Del  af  et  Væ¬ 
relse  til  deri  at  føre  Regnskaber.  Nu  er  imidlertid  Spørgsmaalet, 
om  ikke  „ Kunthormerck “  just  er  saadanne  Skillerum,  som  der  her 
sigtes  til.  Det  er  i  en  Strid  mellem  Kontormagerne  og  Tømrerne 
(1503),  at  det  udtales,  at  de  første  maa  gjøre  „pannelwerck,  schnid- 
dekerwerck  vnnd  kunthorwerc.k11. 

Som  ovenfor  nævnt,  findes  Forskjellen  mellem  Kistemagere 
og  Kontormagere  ikke  i  Danmark.  Kun  i  Flensborg  kan  der  i 
det  15de  Aarhundrede  paavises  nogle  Kistemagere ;  1445  faar  Claus 
Kistemager  der  3  Mk.  mindre  end  4  Sk.  „vor  poste  to  makende 
vnde  vor  en  schap  vppe  dat  radhus11.  Om  de  have  udgjort  et  Lav 
for  sig  overfor  Snedkerne,  kan  næppe  oplyses,  men  i  Slutningen 
af  det  15  de  Aarhundrede  og  senere  er  der  formentlig  kun  et  fæl¬ 
les  Lav,  Snedkernes,  og  disses  Mesterstykke  bestaar  (1497)  i  „ene 
schenckeschiue  van  viff  stuckenn  unde  eyn  pannele  mydt  enen 
troch  welffte11.  (Hvad  er  en  „troch  welffte11).  —  I  samtidige  Doku¬ 
menter  gjengives  Snedkere  paa  Latin  ved  sculptores  (Billedhug¬ 
gere  —  Billedskærere). 

At  der  saaledes  kun  nævnes  „Snedkere11  i  Danmark,  synes 
at  tyde  paa,  at  Møbelhaandværkerne  først  optræde  her  paa  et  for¬ 
holdsvis  sent  Tidspunkt,  og  dette  bekræftes  fuldstændigt  ad  anden 
Vej.  Medens  vi  saaledes  langt  tidligere  træffe  t.  Ex.  baade  Bød¬ 
kere  og  Tømmermænd  i  Kjøbenhavn,  blive  Snedkerne  først  nævnte 
i-  det  1 6de  Aarhundrede,  og  medens  der  1510  i  Fortegnelsen  over 
Byens  vaabenføre  Mandskab  findes  20  Tømmermænd,  er  der  kun 
5  Snedkere.  Alle  betydeligere  Snedkerarbejder  indførtes  utvivl¬ 
somt  fra  Udlandet,  ti  man  synes  at  maatte  gaa  ud  fra,  at  Sned¬ 
kerne  vare  sjældne  Fugle,  hvad  der  mærkeligt  bekræftes  ved,  hvad 
der  berettes  fra  Aarhus  1512,  at  Jacob  finedker,  som  lovede  2  Mk. 
i  Borgerskab,  endvidere  paa  Tro,  Love  og  Ære  tilsagde,  at  han 
ikke  vilde  flytte  bort  uden  i  Mindelighed  („i  rnynne11).  Ja  18  Aar 
senere  hedder  det  sammesteds  fra,  at  Knud  Snedker  „har  lovet  at 
komme  her  igjen  inden  Tirsdag  Aften  og  forlige  sig  („tale  mynde11), 
fordi  han  foer  ulovlig  fra  Byen11.  Man  holdt  fast  paa  de  Sned¬ 
kere,  man  havde,  og  Forholdet  illustreres  fortræffeligt  ved  Bestem¬ 
melsen  i  de  lybske  Kistemageres  Skraa  (1508)  om,  at  den  Kiste- 
magersvend,  der  drog  til  Danmark  og  der  arbejdede  paa  sin  Pro¬ 
fession,  ikke  skulde  anses  for  værdig  til  at  blive  Mester  i  Liibeck. 
Man  vilde  ingen  Konkurrence  have  fra  Danmark,  og  det  synes, 
som  om  Bestræbelserne  fuldstændigt  lykkedes. 

Selvfølgelig  var  her  Snedkere  i  Danmark,  vi  have  set  det 
ovenfor  baade  for  Kjøbenhavns  og  Aarhus  Vedkommende,  og 
vi  kunne  tilføje,  at  Dronning  Kristine  1508  betaler  en  Snedker  i 
Odense  2  Gylden  2  Mk.  og  1  Sk.  for  forskjelligt  „Snittkewerck11, 
ligesom  1 5 1 1  Gottke  Snittkere  sammesteds  faar  1  o  Sk.  2  Ffvide 
for  16  Blusstager  (d.  e.  Fakler)  til  hendes  Søns,  Prins  Franciscus’ 
Jordefærd.  Men  deres  Virksomhed  har  næppe  haft  stort  at  be¬ 
tyde,  hvad  man  formentlig  kan  se  af  Indledningen  til  de  kjøben- 
havnske  Snedkeres  Skraa  af  1554.  I  denne  udtaler  Borgermester 
og  Raad,  „at  nu  paa  nogle  Aar  have  Snedkerne  her  udi  Staden 
ofte  været  hos  os  her  paa  vort  Raadhus  og  sig  haardeligen  for  os 
beklaget,  hvorledes  at  dennem  baade  af  Indvaanere  og  Udenlandske 
skete  meget  forkort  mod  deres  Embede  og  Haandværk11.  Hvad 
den  udenlandske  Konkurrence  angaar.  da  have  vi  hørt  om  den 
ovenfor,  og  hvad  den  indenlandske  angaar,  da  er  det  først  og 

fremmest  naturligt,  at  Kjøbenhavns  Indbyggere  have  søgt  at  hjælpe 
sig  selv  ved  Husflid,  men  dernæst  kan  det  tænkes,  at  Haandvær- 
kerne  paa  „de  gode  Mænds  Gaarde11  (d.  v.  s.  Adelens  Gaarde)  have 
gjort  Møbler,  som  Adelen  førte  ind  i  Byen.  At  Adelen  holdt 
Haandværkere  paa  sine  Gaarde,  er  sikkert,  og  endelig  kan  det 
være  muligt,  at  der  fra  de  ophævede  Klostre  er  udgaaet  kon¬ 
kurrerende  Haandværkere.  Der  findes  kirkelige  Møbler  fra  Be¬ 
gyndelsen  af  det  1 6de  Aarhundrede,  paa  hvilke  Præster  nævnes 
som  dem,  der  have  forfærdiget  dem.  Hvad  de  kjøbenhavnske 
Snedkere  bad  om,  var,  at  Konkurrencen  maatte  blive  holdt  nede, 
og  at  de  maatte  faa  en  Lavsvedtægt.  Det  Sidste  fik  de  den  20de 
Juli  1554,  og  i  den  hedder  det  med  Hensyn  til  deres  anden  Bøn 
Konkurrencen,  at  „ingen  Fremmed,  som  hid  kommer,  maa  sælge 
eller  føre  noget  Snedkerværk  Snedkerne  til  Skade  synderligen 
Stettiner  Skiver,  Kuntor,  Tresor  med  noget  andet  Snedkerværk 
uden  i  Herredage  og  om  Høsten,  dog  med  saaSkjel,  at  Snedkerne 
her  i  Byen  have  lige  saa  godt  fal,  saa  vel  gjort  og  for  saadant 
Kjøb,  som  Fremmede  ville  sælge  saadant  beredt  Arbejde  for“, 
Som  man  ser,  er  Borgermester  og  Raad  ikke  meget  imødekom¬ 
mende  mod  Snedkerne;  efter  at  have  søgt  „paa  nogle  Aar“,  op- 
naaede  de  kun  meget  Lidt.  Der  er  ligesom  en  Tvivl  tilstede  om, 
hvor  vidt  de  virkelig  kunne  præstere  saa  godt  Arbejde  som  Ud¬ 
landet,  og  derfor  begrænses  Forbudet  mod  den  udenlandske  Ind¬ 
førsel  saa  stærkt.  —  Store  Værksteder  kjendte  man  ikke  til,  ingen 
Mester  maatte  arbejde  „stærkere  end  selv  fjerde11.  Mesterstykket 
bestod  i  „en  Skive  med  to  Skuflader,  et  Tresor  og  en  Fodkiste. “ 
Den  saaledes  omtalte  Lavsskraa  bekræftedes  1576  i  alle 
Ord  og  Punkter,  og  heraf  tør  man  utvivlsomt  slutte,  at  Forholdene 
ikke  havde  forandret  sig  synderligt  i  de  mellemliggende  Aar. 
Snedkerindustrien  stod  vedvarende  ikke  højt  her  i  Landet,  og  vil 
Nogen  hertil  bemærke,  at  paa  den  Tid  byggede  jo  Frederik  II 
bl.  A.  Kronborg  Slot,  hvortil  der  brugtes  meget  Snedkerarbejde,  ja 
saa  er  Spørgsmaalet,  om  de  her  anvendte  Snedkere  have  været 
danske,  og  til  Oplysning  herom  skulle  vi  efter  F.  R.  Friis  med¬ 
dele  nogle  Fakta.  Den,  der  væsentlig  forestod  Slottets  Snedker¬ 
arbejde,  var  ‘Jesper  Snedker,  som  skrev  sine  Kvitteringer  paa  Plat¬ 
tysk,  og  som  synes  i  høj  Grad  at  faa  Svende  fra  Udlandet.  En 

Lambert  Pandemager  af  „Seyeberch11  (muligvis  Segeberg)  indfører 
1578  5  Svende  hos  ham,  og  strax  efter  sendes  Drejeren  Lef 
Geridsen  til  Nederlandene  efter  nye  Svende  til  Kongens  Tjeneste, 
og  han  antog  6.  Karakteristisk  er  det  ogsaa,  at  da  Lensmanden, 
under  hvem  Arbejdet  paa  Kronborg  foregik,  i  September  1585 
foreslaar  Frederik  II  at  afskedige  Snedkerne,  da  Dagen  nu  kortes 
og  Arbejdet  i  Kirken  er  godt  fremrykket,  er  Kongen  ikke  af 
samme  Mening.  Han  vil,  at  de  skulle  vedblive  at  arbejde,  idet 
han  befrygter,  at  „dersom  de  Snedkere  og  Billedsnidere,  som  nu 
ere  der  udi  Bestilling  og  Tjeneste,  blive  aftakkede,  skulle  de  eller 
deres  Lige  paa  Foraaret  ikke  saa  vel  være  ved  Haanden  at  be¬ 
komme1’.  De  vilde  da  muligvis  have  forladt  Danmark. 

At  i  alt  Fald  de  fremragende  Arbejdere  vare  fra  Udlandet, 
kan  yderligere  ses  af  Navnene  paa  nogle  af  de  Billedsnidere,  som 
arbejdede  paa  Kronborg.  1580  hedder  det  saaledes,  at  der  er 
handlet  med  Billedsnider  Berent  Skotte  von  Rostock  at  skulle  for¬ 
arbejde  40  Stykker  Snedkerværk  udi  Billeder  af  hans  eget  Vognskud 
efter  den  Patron,  som  Jesper  Snedker  havde  overantvordet  ham,  og 
Berent  Skotte  leverer  nu  efterhaanden  alt  det  udskaarne  Panel¬ 
værk,  som  anbragtes  i  Loftet  paa  den  store  Sal.  1586  faa  Billed- 
sniderne  Henrik  Konnemann  og  Albrit  Gysse  Betaling  for  26  runde 
Piller  med  Forsiring  oven  og  neden,  som  de  havde  udskaaret  i 
Kirken  paa  Kronborg,  samt  for  12  Oxehoveder  og  6  „Schortoess11  h 
som  de  havde  udskaaret  og  indsat  i  2 1  Paneler,  ogsaa  i  Kirken, 
og  1588  nævnes  Hans  Gantzow,  der  bl.  A.  faar  Betaling  for  to 
Hjortehoveder,  han  havde  skaaret. 

Disse  Navne  ere  utvivlsomt  alle  fremmede,  og  man  faar 
Indtrykket  af,  at  Danmark  endnu  ikke  var  noget  blivende  Sted  for 
den  Art  Haandværkere ;  de  kom,  naar  Arbejdet  kaldte  dem,  for 
derpaa  at  forsvinde  igjen.  Claus  Berg  ogBriiggemann  havde,  som 
det  synes,  ingen  Skoler  dannet.  Clatis  Berg  blev  fra  Liibeck  kaldt 
til  Odense  af  Dronning  Kristine  omtr.  1500  og  udførte  her  en 
Altertavle  til  Graabrødrekirken  i  denne  By  (nu  er  den  i  Vor  Frue 
Kirke  sammesteds).  Denne  adelige  Kunstner  (Tegner)  satte  Bo  i 
Odense,  men  det  vides  ikke,  om  hans  tolv  Svende,  der  paa  fornem 

1  f.  R.  Friis  forklarer  dette  Ord  som  en  Fordrejelse  af  fransk:  cartouche ,  der  bl. 

A.  betyder  en  sirlig  Indfatning  om  Portrætter  og  lign. 

Vis  „ginge  udi  Silkeklæder11,  og  som  under  hans  Vejledning  skar 
Altertavlen,  ere  bievne  her  i  Landet.  Tidens  Uro  (Kristiern  II’s 
Forjagelse,  Reformationens  Indførelse  o.  s.  v.)  har  næppe  begun¬ 
stiget  mange  store  Arbejders  Udførelse,  og  karakteristisk  er  det, 
at  den  virkelig  store  Billedskærer  Hans  Briiggemann,  saa  vidt 
det  kan  oplyses,  er  død  (før  1547)  i  Nød  og  Fattigdom.  Han  skal 
være  født  i  Husum,  og  mellem  hans  Arbejder  er  det  fortrinligste 
en  Altertavle,  paa  hvilken  han  arbejdede  fra  1514  til  1521,  til  Bor¬ 
desholms  Klosterkirke;  nu  er  den  i  Slesvig  Domkirke.  Claus  Berg' 
kom  fra  Tyskland  og  er  synlig  paavirket  af  Lucas  Cranach.  Hans 
Briiggemann  uddannedes  formentlig  i  Nederlandene  og  Tyskland 
og  har  uomtvisteligt  lært  meget  af  Albrecht  Durers  Træsnit.  De 
vare  begge  dygtige,  men  da  i  Aarhundredets  Midte  den  unge 
Flensborger  Melchior  Lorichs  havde  vist  Anlæg  „zu  dem  mahlen 
und  schneider^  ,  sendtes  han  af  Kristian  III  udenlands  for  at 
lære  „im  Niederlande  und  andern  orthen11.  Man  hører  Intet  om 
Undervisning  her  hjemme  og  det  skjønt  Husum  ikke  ligger  langt 
fra  Flensborg.  Lians  Briiggemann  har  næppe  dannet  nogen  Skole, 
men  det  skal  herved  ikke  forties,  at  man  ved  at  antage  dette, 
bereder  sig  en  Vanskelighed  overfor  Forklaringen  af  Slesvigs 
senere,  som  det  synes,  endog  store  Rigdom  paa  udskaarne  Kister 
og  Skabe.  Man  fortæller,  at  hele  Skibsladninger  af  dem  bleve  for 
snart  en  Menneskealder  siden  sendte  til  England;  de  opkjøbtes  af 
hamburgske  Kjøbmænd,  og  endnu  er  der  ikke  faa  tilbage.  Paa  Ud¬ 
stillingen  ses  et  saa  smukt  Exemplar  som  det  paa  næste  Side  afbildede 
Skab  (Katal.  Nr.  1925),  inden  i  hvilket  Aaret  1583  er  indbrændt. 
Det  her  nævnte  Faktum  er  af  Betydning,  men  derfor  er  det  næppe 
absolut  nødvendigt  at  sætte  det  i  Forbindelse  med  Briiggemann; 
allerede  før  ham  var  der  jo  Sculptores  (som  udførte  Snitværk)  i 
Flensborg,  og  ogsaa  efter  ham  kunne  da  saadanne  tamkes  uden 
Forbindelse  med  ham.  Traditionen  er  ofte  tilbøjelig  til  at  mis¬ 
bruge  store  Navne.  Vi  mangle  endnu  tilstrækkelige  Oplysninger 
til  paa  rette  Maade  at  bedømme  Forholdet. 

Ovenfor  er  det  væsentlig  kun  Udlændinge  og  Udlændinges 
Arbejder,  vi  have  hørt  om,  men  nu  dages  det.  Frederik  II’s 
Byggeforetagender  vare  betydelige,  men  endnu  betydeligere  vare 
Kristian  IV’s.  De  indkaldte  Arbejdere  fandt  saa  godt  som  stedse- 

varende  Sysselsættelse,  de  bosætte  sig  her,  og  lidt  efter  lidt  voxe 
danske  Arbejdere  op  til  deres  Jævnbyrdige.  Billedsnider  Otto  Stats 
von  Luneburg,  der  synes  at  have  taget  Bolig  i  Malmø,  leverer  i  Aar- 
rækken  fra  1607  til  1619  Arbejde  baade  til  Frederiksborg  og  Ro¬ 
senborg,  men  samtidig  gjøres  der  store  Bestillinger  f.  Ex.  hos  Abel 
Schroder  i  Næstved  og  Klaus  Lauridsen  i  Kolding.  Hvad  Abel 
Schroder  angaar,  da  leverer  han  betydelige  Arbejder  til  Frederiks¬ 
borg  i  Aarene  strax  efter  1600,  og  her  er  det  Mærkelige,  at  Ar¬ 
bejdet  udføres  af  ham  i  Næstved,  ti  1603  beordres  der  Vogne  til 
at  føre  det  fra  Næstved  til  Roskilde,  hvor  det  foreløbig  opbevares 
i  et  af  Domkirkens  Kapeller.  I  April  1604  er  han  død,  ti  da 
kontraheres  der  med  hans  Enke,  men  derfor  uddør  hans  Navn  ikke ; 
en  yngre  Billedskærer  Abel  Schroder  (den  Ældres  Søn  eller  Sønne¬ 
søn?),  der  ogsaa  er  bosat  i  Næstved,  udfører  i  Aarene  fra  1660  til 
1665  fire  saa  betydelige  Arbejder  som  Altertavlen  og  Prædike¬ 
stolen  i  Holmens  Kirke  i  Kjøbenhavn  og  til  Kirkerne  i  Næstved 
Prædikestolen  i  St.  Peders  Kirke  og  Altertavlen  i  St.  Mortens 
Kirke.  Her  er,  som  det  synes,  en  til  Næstved  knyttet  Billed¬ 
skærerslægt,  og  den  ovenfor  nævnte  Claus  Lauridsen  i  Kolding 
har  muligvis  dannet  en  Skole.  Han  omtales  i  Aarene  fra  1608 
til  1614,  og  den  udskaarne  Altertavle  i  Jannerup  Kirke  i  Thy  er 
mærket:  „ Peder  Jenssøn  Bildsnider  Colding  Anno  1648“.  Vi 
have  altsaa  her  en  yngre  Billedskærer  fra  samme  By. 

Der  er  absolut  en  ikke  ringe  Fremgang  at  spore.  Rundt 
omkring  i  Provinserne  er  der  talrige  Snedkere,  hvad  man  bl.  A. 
kan  se  af  Eske  Broks  Dagbøger;  han  nævner  saadanne  baade  i 
Aarhus,  Viborg  og  Randers,  og  hvad  de  kjøbenhavnske  angaar, 
kan  det  mærkes,  at  de  i  1622,  da  de  i  Anledning  af  Kristian  I V’s 
Forordning  mod  de  gamle  Lav  søge  Stadfæstelse  paa  en  ny  Skraa, 
tale  om,  at  der  ved  Prøverne  skulde  gjøres  „en  ridzing  (d.  er  Teg¬ 
ning)  paa  it  stocke  arbeid“.  Nu  træffe  vi  ogsaa  en  lang  Række 
Hofsnedkere,  saasom  Gregers  Greus  (f  1616),  Villum  Mohr,  Hans 
Jørgen  Dili,  Anton  Melding,  Bertel  Adøller,  He7irik  Balche  (Be¬ 
stalling  af  1649),  Hans  Balche  (Bestalling  af  1658)  o.  s.  v.  Forhol¬ 
dene  vare  derfor  dog  paa  ingen  Maade  storartede.  I  Snedkernes 
Skraa  af  1653  hedder  det  endnu,  at  Ingen  maa  arbejde  mere  end 
selv  fjerde;  men  herfra  tør  det  dog  antages,  at  Hofsnedkerne' have 

dannet  en  Undtagelse.  [658  og  1661  indskærper  den  suveræne 
Konge,  at  alle  fremmede  Snedkersvende,  som  komme  hertil,  skulle 
melde  sig  for  Hofsnedkeren  og  forhøre,  om  han  „till  woris  arbeids 
fornødenhed1*  har  Brug  for  dem;  først  derefter  maa  de  henvende 
sig  andensteds.  Oplysende  om  de  smaa  Forhold  er  det  ogsaa,  at 
da  den  Bygning,  der  rummer  det  store  kongelige  Bibliotek,  i  1669 
skal  udstyres  indvendig,  afsluttes  en  Kontrakt  med  Kjøbenhavns 
hele  Snedkerlav.  Peter  Wichmand,  Antoni  Majer,  Niels  Jensen  og 
Jockum  Wals  love  „paa  samtlige  Mesternes  i  Snedkerlavets  Vegne 
strax  at  begynde  med  det  Arbejde  paa  Biblioteket,  nemlig:  Loftet 
under  at  beklæde  og  Væggene  rundt  omkring  i  lige  Maade  af  de 
Bræder,  som  os  dertil  bliver  leveret,  saa  at  samme  Beklædning 
bliver  smuk  af  høvlet  og  for  Enderne  net  sammenstødte1*. 

Som  man  heraf  ser,  var  Sondringen  mellem  Møbelsnedkere 
og  Bygningssnedkere  ikke  kjendt  den  Gang,  en  Snedker  arbej¬ 
dede  i  begge  Fag;  men  derimod  synes  det,  som  om  Billed¬ 
skærerne,  efter  først  at  have  været  Eet  med  Snedkerne,  have 
slaaet  sig  op  til  at  nævnes  som  en  særlig  Gren  af  Professionen; 
nogle  mellem  Kjøbenhavns  Snedkermestere  og  Svende  i  1654  ved¬ 
tagne  Artikler  begynde  saaledes:  „Naar  en  Svend,  enten  han  er 
Bildthuger  eller  Snedker,  hid  til  Byen  ankommer  o.  s.  v.“.  Dette 
synes  at  tyde  paa,  at  de  nævnte  Haandværkeres  Dygtighed  er 
stegen.  Det  er  ikke  enhver  Snedker,  der  nu  kan  levere  „Snit- 
værk“,  og  hermed  ere  vi  formentlig  naaede  til  et  Vendepunkt  i 
den  danske  Snedkerindustri,  hvorved  vi  her  ville  blive  staaende. 
Forskjellen  mellem  den  bevidste  og  ubevidste  Kunst  har  gjort  sig 
gjældende. 

Efter  den  saaledes  givne  Udsigt  over  den  danske  Snedker¬ 
industris  Udvikling  vil  det  formentlig  være  indlysende,  at  der  er 
stor  Betænkelighed  ved  udenvidere  at  anse  de  her  i  Landet  op¬ 
bevarede  gamle  Møbler  for  danske,  og  at  Møblerne  i  Udstillingens 
første  Halvdel  selvfølgelig  rammes  af  den  samme  Tvivl.  Derfor 
tør  det  imidlertid  ikke  nægtes,  at  nogle  af  dem  kunne  være  gjorte 
her  og  med  de  to  omstaaende  afbildede  er  det  muligvis  Tilfældet. 
Som  man  vil  se,  er  der  ingen  figurlige  Fremstillinger  paa  dem,  deres 
Ornamenter  ere  jævne  og  ligefremme,  og  der  findes  danske  Inskrip¬ 
tioner  paa  dem.  Paa  det  første  af  dem,  der  ikke  er  en  Kiste, 

saaledes  som  Udstillingens  Katalog  siger  (Nr.  366)  men  et  Skab 
(Buffet)  med  to  Skuffer  over,  læses  (med  Initialer) :  „Naar  Du  beder 
da  tvile  icke  oc  ver  icke  lad  at  give  Almise.  —  Verbum  Domini 
manet  in  ceternum.  Jnm  Jessesdochter.  57“  og  paa  Skabet,  lige¬ 
ledes  med  Initialer  (Katal.  Nr.  367):  „ Der  haf  ver  icke  it  Ord 
feilet  af  alle  de  Herren  Eders  Gud  hafver  talet  for  Eder.  Josvee 
23“,  samt  (paa  Skabsdørene):  „ Niels  Pedersen “  og  „ Maren  Hans¬ 
datter  At  dette  Skab,  der  skriver  sig  fra  Frederiksborg-Kanten. 
er  dansk,  synes  utvivlsomt,  og  det  er  derfor  heldigt  at  vide,  at 
der  kun  er  restaureret  meget  lidt  paa  det,  idet  væsentlig  kun 
Foden  er  tilsat.  Anderledes  stiller  det  sig  med  den  ovenfor  saa- 
kaldte  Buffet,  der  gjør  Indtryk  af  oprindelig  at  have  været  noget 


Andet,  end  den  nu  er,  men  hvilket  er  det  næppe  muligt  nu  at  ud¬ 
granske.  Den  skriver  sig  fra  Nord-Slesvig  og  er  her  medtaget 
for  dens  karakteristiske  Ornamentering.  Den  er  formentlig  fra 
1 65  7,  og  Skabet  er  vist  nok  fra  omtrent  samme  Tid.  Endnu  skal 
her  bemærkes,  at  naar  Inskriptionernes  gudelige  Karakter  kunde 
vække  Formodning  om,  at  Møblerne  oprindelig  vare  gjorte  til 
kirkeligt  Brug,  er  dette  næppe  antageligt.  Datiden  var  meget 
rundhaandet  med  lignende  Inskriptioner  (jfr.  ovfr.  Side  16),  hvad 
tydeligt  oplyses  af  andre  Møbler  paa  Udstillingen.  Kisten  Nr.  1 70  har 
Indskriften :  Min  Hobi  (!)  og  Liid  til  Gud  Altidt.  1627“  ;  paa  Kisten  Nr. 
186  læses:  „Anke  Peter[s]  Dachterfj).  Si  Deus  pro  nobis  qvis  contra 

nos.  Anno  Domini  1619“  og  paa  Kisten  Nr.  212:  „Er  Gud  med 
os,  hvo  kand  wer  mod  os.“  Exemplerne  ere  valgte  mellem 
Møblerne  med  i  alt  Fald  tildels  danske  Indskrifter,  men  hermed 
ere  de  saaledes  udstyrede  Møbler  ogsaa  væsentlig  udtømte.  —  Paa 
den  nordiske  Udstilling  i  1872  var  der  utvivlsomt  ogsaa  et  dansk 
Skab,  nemlig  det  fra  1590  med  Brahernes  og  Gjøernes  Vaaben, 
som  er  afbildet  i  „Illustreret  Tidende11  for  1871 — 72  Nr.  631. 


Endnu  skal  her  kun  gjøres  nogle  spredte  Bemærkninger. 
I  Oktober  1664  gjorde  Hofsnedker  Hans  Balche  „en  Stok  af  Pære¬ 
træ  med  Elfenben  paa  Enderne  til  Prinsessernes  Ir oktafeB  ’,  og 
søger  man  nu  Oplysning  om,  hvad  et  Troktafel  er,  ser  man,  at 

1  Trok  er  formentlig  det  tyske  Trog ,  paa  Dansk  Trug. 

det  fuldstændigt  er  et  Nutidens  Billard;  saadanne  har  man  altsaa 
kjendt  den  Gang,  og  man  har  tillige  haft  et  andet  Spil,  det  saa- 
kaldte  Pilken-  eller  Pirkentafel,  hvorved  forstaas  (efter  Moth),  „en 
lang,  smal  firkantet  Kiste,  hvori  i  Midten  et  langt,  smalt  firkantet 
Bord  bestrøet  med  Sand,  hvorpaa  man  skyder  runde  og  flade 
Kobberbrikker  lige  frem:  hvo  der  kommer  længst  med  sin  Brikke 
paa  Bordet,  uden  at  den  falder  i  Kisten,  den  vinder1.  Tiden 
holdt  af  at  spille,  og  Brædtspil  vare  meget  almindelige.  Allerede  i 
Kæmpeviserne  nævnes  Tavleborde  og  Vortavl;  1492  fandtes  i  en 
jernbunden  Kiste  paa  Kokkedal  i  Jylland  „III  Skaff-Tafle11  (d.  e. 
Skakbrædter)  og  imellem  Mogens  Gyldenstjernes  Gods  1563  i 
Malmø  nævnes  et  „Skafftafl11,  et  Brædt  til  at  lege  „Skaktaffl11  paa 
samt  et  „wortaffl11  og  et  Hus  til  „wortaffl11.  Vartavl  eller  Vortavl 
er  utvivlsomt  et  Tærningspil  og  har  oprindeligt  heddet  Varp-  eller 
Vorptavl  (i  Forbindelse  med  det  oldnordiske  Verbum  verpa,  at 
kaste).  1653  bestaar  de  kjøbenhavnske  Snedkeres  Mesterstykke 
i  at  gjøre  „en  vdtrocken  skiffve  och  et  bretspill11 ;  1671 

gjør  Hans  Balche  til  Dronningen  et  Fyrretræs  Dambrædt, 
„welches  solte  laxiret  werden11;  „laxiret  werden“  betyder  vel 
her  „lakeres11.  Og  hermed  ville  vi  tage  Afsked  med  Møblerne 
fra  „Kristian  IV’s  Tid.11  Efter  Enevoldsmagtens  Indførelse  (1660) 
udvikler  der  sig  en  langt  større  Pragt  end  tidligere  kjendt,  Tiden 
skifter  Karakter,  Alt  fornyes  og  moderniseres.  Renæssancen 
viger  for  Rokokoen,  saaledes  som  Pontoppidan  udmaler  det :  „Iste- 
denfor  de  gammeldags  Skabe  og  Skrin,  som  nu  vare  ganske  utaa- 
lelige  i  en  Stue,  maa  haves  enten  kinesiske  eller  andre  kostbare 
lakerte  Skatolier  med  Spejlglas  i  Dørene,  derhos  saakaldte  Kom¬ 
moder  under  hvert  Spejl,  forgyldte,  indlagte  eller  lakerede.  Videre 
adskillige  smaa  Marmorborde  paa  forgyldte  Løvefødder,  Kana¬ 
peer,  Taburetter  og  Stole,  som  ikke  kunde  faas  subtile  nok,  paa 
det  de  ikke  skulle  vare  for  længe,  og  om  end  saa  var,  bestode  de 
dog  ej  mange  Aar  for  Magten  af  den  herskende  Mode,  hvilken 
bør  adlydes  fremfor  nogen  Lov11.  Disse  Møbler  haaber  jeg  en 
anden  Gang  at  komme  til  enkeltvis  at  omtale  ligesom  Snedkernes 
hele  Lavsliv;  her  skal  det  endnu  kun  oplyses,  at  Ordet  Skatol 
kommer  af  det  latinske  scatida,  en  Æske. 

VII. 

Naar  man  træder  ind  i  Udstillingen,  ses  midt  i  Vestibulen 
en  stor  Opstilling  med  en  rig  Samling  af  Lavsgjenstande;  her  er 
bl.  A.  baade  Faner,  Velkomster  og  Lader.  Selv  et  flygtigt  Øje¬ 
kast  gjør  det  klart,  at  man  ikke  her  staar  overfor  en  Række  Kunst- 
gjenstande,  og  paa  Udstillingens  Tærskel  bliver  det  ligesom  lyde¬ 
lig  udtalt,  at  et  af  dens  Formaal  er  at  vække  Interesse  for  svundne 
Tiders  l  iv.  De  døde  Gjenstande  skulle  ligesom  paany  fremmane 
det  Liv,  de  have  spillet  en  Rolle  i,  og  lade  Beskueren  ane  dets 
Betydning.  Her  gjælder  det  særlig  Livet  i  Haandværkslavene, 
og  Fanerne,  Velkomsterne  og  Laderne  fortælle  da  om  ved  uden¬ 
landsk  Paavirkning  uddannede,  ofte  barokke  Ceremonier  og  om  et 
gjennem  disse  Ceremonier  sammenknyttet  Broderskab,  der  strakte 
sig  over  baade  Indland  og  Udland. 

Der  laa  for  Udenforstaaende  et  hemmelighedsfuldt  Slør 
over  Lavene,  som  disse  kun  ugjærne  saa  løftet;  Smedelavet  i 
Aarhus  holder  1 6 1 1  Dom  over  sin  Oldermand,  fordi  han  havde 
udtaget  Lavets  Bog  og  ladet  Fremmede  se  dets  Rettighed.  Han 
havde  aabnet  Lavets  Skrin  eller  Lade  for  en  Fremmed  og  der¬ 
ved  ligesom  profaneret  en  symbolsk  Handling ;  ti  naar  Ladens  Laag 
aabnedes,  herskede  Ziinften,  da  var  Lavet  eller,  som  det  ogsaa 
hed,  „Amtet“  tilstede  i  sin  hele  Majestæt;  „for  aaben  Lade“  eller 
„vor  offner  Lade“,  ti  den  udenlandske  Indflydelse  var  udelukkende 
tysk,  førtes  Klager,  afhørtes  Vidner,  optoges  Svende  m.  m.,  og  et 
Ukvemsord  for  aaben  Lade  var  særlig  .strafskyldigt.  Laden  var  et 
i  Ære  holdt  Stykke,  som  oftest  et  kunstfærdig  udarbejdet  Skrin, 
saaledes  som  det  f.  Ex.  ses  af  de  kjøbenhavnske  Bundtmageres 
paa  næste  Side  afbildede  Lade  fra  1671  (Katal.  Nr.  2165, 
v4  Størrelse).  Aabne  vi  den,  finde  vi  tre  Protokoller  i  den. 

men  kun  ved  een  af  dem  skulle  vi  dvæle,  „ Der  Gesellen 
sckwårfaes  Bnchu,  der  er  begyndt  1662,  og  hvori,  som  det  hedder, 
de  skulle  opskrives,  „die  Ihre  Ehre  und  Treu  hinten  ansetzen“,  og 
da  navnlig  de,  der  bleve  befundne  i  „Bonhaszerey11  eller  havde 
„mit  Bonhaszen  Gemeinschaft11.  En  Bønhas  er  en  i  vedkommende 
Profession  Oplært,  der  ernærer  sig  af  den  uden  at  være  berettiget 
hertil  efter  Lavsreglerne.  Lavssamfundet  har ,  som  man  ser, 
sine  Grænser.  Det  var  kun  de  til  at  drive  samme  Næring 
Monopoliserede,  som  rakte  hinanden  Haanden  i  det. 


Lavene  ejede  andre  Inventariestykker  end  Laden.  1588 
modtog  en  ny  Oldermand  for  Smedelavet  i  Aarhus  foruden  La¬ 
den  Lavets  „Feder  oc  Bøsse11,  Lavets  Tromme  og  6  Drikkekar 
(Skaale).  Dette  er  i  al  Tarvelighed,  men  navnlig  Drikkekarrene 
voxede  i  baade  Antal  og  Størrelse,  og  Kjøbenhavns  Lygtemagere 
ejede  1688  foruden  et  Straffebæger  paa  en  Pot  og  8  Skjænkekan- 
der,  Alt  af  Tin,  endnu  en  Velkomst  (ogsaa  af  Tin),  der  vejede  10 
Skaalpund,  ja  1788  havde  Blikkenslagersvendene  i  Kjøbenhavn 
paa  en  Velkomst  af  Tin  123  Sølvski'lte,  og  af  dem  lode  de  sig 
gjøre  en  Sølv-Velkomst,  der  vejede  178  Lod.  Nedenfor  er  afbildet 
to  Velkomste,  af  hvilke  den  ene,  den,  der  er  behængt  med  Skilte 
(Katal.  Nr.  2157;  >/B  Størrelse),  tilhører  Tobakspindersvendenes  For¬ 
ening  og  den  anden  Hustømrernes  (Katal.  Nr.  2146;  */s  Størrelse). 
Den  første  er  kun  en  tarvelig  Tinpokal  fra  1750,  men  den  anden 

en  smuk  Sølvpokal  fra  1727,  og-  derfor  er  den  her  vist  uden  sine 
over  40  Skilte  og  Medaljer,  med  hvilke  den  vejer  i  Alt  9  Pd.  10 
Kv.,  alene  vejer  den  265  Lod.  Øverst  paa  begge  Velkomster  staa 
to  Figurer,  og  efter  Sigende  skulle  disse  ikke  betegne  bestemte 


Personer,  men  muligvis  forholder  dette  sig  dog  anderledes.  I  den 
katolske  Tid  vilde  det  være  Lavets  Helgen,  der  saaledes  frem¬ 
stilledes  —  Lavssamfundene  stod  den  Gang  i  nær  Forbindelse 
med  Kirken  —  men  senere  blev  det  naturligvis  en  verdslig  Person. 
Paa  Skomagervelkomster  ses  saaledes  en  paa  eet  Ben  staaende  Figur, 

der  forestiller  én  Skomagersvend  fra  Konigsberg,  Hans  von  Sagen, 
der,  skjøndt  saaret  i  sit  ene  Ben,  stred  saa  tappert  i  et  Slag  under 
de  tyske  Riddere,  at  han  af  Kejseren  blev  adlet.  Med  Hensyn 
til  Figuren  paa  Tømrernes  Pokal,  har  jeg  dog  ingen  Gisning ;  han 


bæres  at  6  med  forskjelligt  Tømrerværktøj  udrustede  mindre  Figu¬ 
rer  og  er  muligvis  kun  en  Tømmersvend  i  Højtidsdragt;  men 
skulde  Figuren  paa  Tobakspindernes  Velkomst  mon  ikke  være 
Franskmanden  'Jean  Nicot,  der  1560  bragte  Tobaksplanten  til  sit 
F'ødeland?  paa  et  af  dens  Skilte  læses:  „Nicoten  Fransk  Gesand 


som  fik  den  første  Tobak  af  Hollænderne  ano  1560“.  Hans  Navn 
er  foreviget  i  Nikotinen. 

Selvfølgelig  var  det  umuligt,  at  en  større  Kreds,  som  Re¬ 
gel  yngre  Mænd,  kunde  være  sammen,  uden  at  Morskaben  blev 
dyrket  ved  Siden  af  de  officielle  Forretninger.  Da  Smedene  i  Aar¬ 
hus  16 1 1  dømte  deres  Oldermand,  maatte  han  bøde  '/■?  Tønde  01, 
og  lignende  Bøder  gik  Lavenes  Straffe  i  Regelen  altid  ud  paa. 
Lygtemagernes  Straffebæger  paa  en  Pot  bekræfter  det,  og  at  man 
havde  stor  Interesse  for  i  Drik  øvede  Bedrifter,  ses  af  følgende  i 


en  Lavsprotokol  gjorte  Optegnelse  fra  1613;  der  staar:  „14  Dag 
for  pinds  Dag  drak  gamell  Jens  Guldsmed  3  Mands  Beger  ud  med 
tør  Mund“.  I  Begyndelsen  af  hvert  Kvartal  holdtes  Lavssamling, 
og  Munterheden  i  disse  Kvartalsmøder  blev  ikke  sjælden  temme¬ 
lig  støjende.  Skjænkekanderne  vare  fyldte,  der  tappedes  godt,  og 
Bægerne  gik  flittigt  rundt. 

Men  hvorledes  saa  en  Skjænkekande  ud?  Derom  oplyses  vi 
ved  ovenstaaende  Afbildning  (!/c  Størrelse),  der  efter  en  Indskrift  paa 
Kanden  viser  „Der  Feinen  Filtmacher  Gesellen  iher  Scheneh  Kanne 

i772“<  Dea  er  af  Messing,  og  at  Kjøbenhavns  Filtmagere  ere  Nutidens 
Hattemagere,  ser  man  deraf,  at  de  to  paa  Kanden  afbildede  Lø¬ 
ver  holde  en  Hat  mellem  sig.  Tilvenstre  læses:  „Elter-leyte .  Jost 
lydersen,  Bendix  Olesn"  (sic)  og  tilhøjre:  ,.Schaffernahme :  Claus 
Starn,  Bent  Mallemg11.  En  anden  Skjænkekande,  der  er  næsten 


ioo  Aar  ældre,  ejes  af  Kjøbenhavns  Hustømrere;  den  er  afTin  og 
med  to  Haner,  men  den  er  ikke  paa  Udstillingen.  Her  ses  der¬ 
imod  følgende  ganske  mærkelige  Kobberpokal,  som  har  tilhørt 
Smedelavet  i  Næstved  (Katal.  Nr.  441 ;  ‘  4  »Størrelse:.  Dens  oprindelige 

Inskriptioner  tyde  ikke  paa  noget  Lavsmæssigt;  paa  Pokalen  staaj.i 
Thue  recht  vnd  fiirchte  Got.  acht  es  nicht  wer  dich  verspot”,  og 
paa  Laaget:  „Got  regier  mein  Hertz,  mach  reine  Gedanken11  (de 
paa  Poden  staaende  Bogstaver  ses  her  bort  fra,  da  de  formentlig 
Intet  betyde),  men  løfte  vi  Laaget  op,  er  der  paa  dets  Kant  ind¬ 
ridset.  „Hans  vov  1 Veita  Kopfer  Knab  Anno  1640“.  Disse  Ords 
Mening  er  imidlertid  dunkel,  ti  skal  Kopferknabe  betyde  en  Dreng 
i  Kobbersmedelære,  er  det  paa  den  anden  Side  næppe  muligt,  at 
en  saadan  har  kunnet  foræret  Pokalen  til  Lavet.  Det  er  først 


de  udlærte  Drenge,  der  ved  deres  Optagelse  i  Lavet  til  Minde 
herom  give  dette  Noget,  i  Regelen  et  Skilt  med  deres  Navn  (tysk : 
Schild),  som  hænges  paa  Velkomsten,  ved  hvilken  Lejlighed  de 
selvfølgelig  ikke  betegnes  som  Drenge,  og  dernæst  er  en  saadan 
Pokal  en  for  stor  Gave  for  en  Enkelt,  1668  var  der  fem  om  at 
forære  de  Aarhus  Smede  en  Velkomst  af  Tin,  der  kostede  4  Rd. 
Hvad  Ordene  betyde,  maa  derfor  staa  hen.  Her  komme  vi  r/hdntf 
til  ovenstaaende  Tinkande  (74  Størrelse),  „ Aller  ehrlichen  Rad±  /nid. 
Stel- Macher  Gesellen  Fe&ksiér  Kamé  d.  21  April  Anno  174.8'?,  der 
tydeligt  viser,  at  de  kjøbertfravnske  Hjul-  og  Karetmagere  have  været 

lystige  Folk.  Der  har  sikkert  lydt  stormende  Latter,  naar  En 
uden  at  agte  paa  Kandens  øverste  gjennembrudte  Stykke  har  vil¬ 
let  drikke  af  den  og  derved  har  overspildt  sig,  og  denne  Spøg  er 
utvivlsomt  navnlig  bleven  dreven  med  de  ny  optagne  Svende. 
Endte  Kvartalsmødet  saaledes  ofte  lidt  vildt,  er  Vildskaben  dog 
først  kommen  lidt  efter  lidt,  ti  Begyndelsen  var  rolig  og  alvorlig, 
saaledes  som  vi  skulle  se  af  nedenstaaende  Meddelelse  om,  hvorledes 
et  Kvartalsmøde  i  alt  Væsentlig  gik  for  sig  i  Kjøbenhavns  Sned¬ 
kerlav  1737. 

Laden  aabnedes,  Forsamlingen  bødes  velkommen,  selvfølge¬ 
lig  paa  Tysk,  Lavsartiklerne  og  et  kongeligt  Reglement  oplæstes, 
og  derefter  kom  Turen  til  den  sorte  Bog,  som  ogsaa  oplæstes;  nu 
skete  der  „Omfrag“  (Umfrage),  d.  v.  s.  der  spurgtes  rundt,  om 
Nogen  havde  Noget  at  forebringe  eller  klage,  og  derpaa  indsam¬ 
ledes  de  skyldige  Tidepenge,  der  som  bekjendt  brugtes  til  at  un¬ 
derstøtte  Lavets  Syge  og  Trængende  med.  Det  var  Mødets  al¬ 
vorlige  Begyndelse,  men  allerede  nu  skimter  Lystigheden  frem,  ti 
nu  skulle  de  udlærte  Drenge  „behøvles,  d.  v.  s.  undergaa  en  Cere¬ 
moni,  der  skulde  gjøre  dem  værdige  til  at  regnes  for  Svende.  De 
Mestere,  der  havde  Udlærte  at  løsgive,  begjærede,  at  de  maatte 
blive  behøvlede,  og  nu  traadte  4  Personer  frem,  en  Pfaff,  to 
Pathen  og  en  Glockner,  Ceremonien  havde  forsaavidt  kirkeligt  1  il¬ 
snit,  og  Pfaff  begyndte: 

In  Nahmen  dass  (!)  hoch-  und  weitberiihmten  Tiscliler-Kunst 
Tritt  ich  herfur,  also  mit  Gunst! 

Also  mit  Gunst  jede  und  alle, 

Auf  dass  meine  Rede  reclit  erschalle,  * 

Semtlige  Meister  und  Gesellen  insgemein 
Und  alle,  die  hier  versammelt  sein. 

Ich  bitte,  sie  wollen  sicli  en  wenig  niedersetzen 
Und  mit  ein  Trunch  Bier  oder  Wein  ergetzen. 

Saaledes  gaar  det  videre  med  en  bred  Ordstrøm,  og  i  Ind¬ 
ledningen  siger  han  endnu: 

Ich  werde  meine  Rede  in  drei  Theile  geben: 

Das  Erste  soli  sein  von  Handwerkssachen, 

Das  Andre  von  die  5  Saulen, 

Das  Dritte  von  die  Wanderschafft. 

Herefter  faar  hver  af  de  Fungerende .  et  Glas  Vin,  og  den 
Ordførende  gaar  nu  videre.  Snedlæfpføféssionen  berømmes  som 


den  første  i  Verden,  de  5  Søjleordener  gjennemgaas,  øg  saa  ber 
skrives  Vandrelivets  lokkende  Frihed: 

Ich  bettelte  das  Brod  von  ein  Dorf  zu  den  alidern. 

Ich  war  friscli  und  wohl  gemuth, 

Xcli  halte  weder  Rocli  noch  Hut. 

Hermed  er  lalen  til  Ende,  og  Behøvlingen  begynder.  Den 
Udlærte  bliver  lagt  paa  en  Eløvlebænk,  medens  en  Harlekin  g'jør 
Krumspring,  Klokkeren  fremtager  det  fornødne  Træværktøj,  som 
den,  der  skal  behøvles,  i  Regelen  selv  har  forfærdiget,  og  Pfajf 
bruger  det  nu,  lempeligt  eller  voldsomt,  som  han  ,har  Lyst  til, 
under  pudsige  Indfald  og  de  Tilstedeværendes  Latter.  Er  dette 
tilende,  holde  Fadderne  ( Pathen )  et  Retholt  over  Drengens  Hoved, 
og  han  maa  nu  springe  i  Eløjden  under  det  for  Mester,  Mesters 
Kone,  for  alle  smukke  Piger  o.  s.  v.,  som  det  befales  ham,  hvor- 
paa  endelig  Pfajf,  idet  han  holder  Retholtet  ned  under  hans  Hage, 
spørger  ham  om  hans  Navn.  Har  han  sagt  det,  siger  Pfaff:  „Bis 
nun  hast  Du  geheisst  N.  N.  unter  die  Bank,  jetzt  solist  Du  heis- 
sen  N.  N.  ober  die  Bank“,  og  samtidig  giver  han  ham  et  Ørefigen 
med  den  Tilføjelse,  at  det  skulde  han  endnu  taale  af  ham,  men 
herefter  af  Ingen.  Hermed  er  Behøvlingen  forbi,  og  nu  komme- 
Ørtengesellerne  (Krosvendene)  med  Velkomsten,  hvoraf  den  Unge 
drikkes  til,  idet  han  samtidig  erholder  en  skreven  eller  trykt 
„Handwerksgemohnheit11 ,  om  hvorledes  han  efter  Lavsskik  har 
at  forholde  sig,  tiltale  og'  svare,  naar  han  søger  Arbejde,  er  paa 
Rejser  o.  s.  v.,  og  dette  var  haardt  nødvendigt,  ti  der  var  Meget 
at  lære.  Blot  det  første  Tempo  ved  Tildrikningen,  Aftageisen  af 
Velkomstens  Laag,  krævede  i  Almindelighed  følgende  Tale:  „Also 
mit  Gunst  und  Erlaubniss,  dass  ich  meine  Hånd  an  den  Ehrbaren 
Handtverkstafel  aufhebe;  also  mit  Gunst  und  Erlaubniss,  dass  ich 
dem  Ehrbaren  Wilkommen  sein  Haupt  entblossen  lassen  mag.“  — 
Efter  Højtideligheden  begyndte  det  egentlige  Gilde. 

Paa  lignende  Maade  gik  det  til  i  saa  godt  som  alle  andre 
Lav,  hvad  vi  dog  ikke  her  skulle  komme  ind  paa.  Blot  skal 
med  Hensyn  til  Giarmesterne  i  Kjøbenhavn  mindes  om,  at  de, 
som  det  synes,  ingen  Lade  havde,  hvorfor  Ziinften  indlededes  ved, 
at  en  af  Oldgesellerne  klappede  i  Bordet  med  Regimentet,  den  paa 
næste  Side  afbildede  Sølvstav  (Katal.  Nr.  2151,  l/*  St.)  med  en  Mængde 

vedhængende  Skilte,  Mønter  og  Medaljer.  Efter  Tildrikningen  kom 
der  stoppede,  med  Baand  omvundne  Piber  frem,  som  bødes  de  unge 
Svende,  og  Lavet  havde  derfor  Brug  for  Tobakstallerkener;  en  saadan 
ses  da  ogsaa  paa  Udstillingen  og  er  afbildet  her  nedenfor  (Katal. 
Nr.  2 1 53,  V4  St.).  Den  er  af  Messing,  og  skjøndt  den  er  fra  en  saa  sen 
Tid  som  1825,  staar  der  dog  en  tysk  Inskription  paa  den:  „ Anno 
1825  haben  sammtliche  Gesellen  diesen  Lobacksteller  gestifteti:.  Man 
skulde  tro,  at  de  fleste  Svende  vare  tyske,  men  af  det  samlede 
Antal  (21)  vare  16  „von  Kopenhagen“.  Midt  paa  Tallerkenen  ses 
St.  Lukas,  der  fra  gammel  Tid  har  været  Giarmesternes  Helgen. 
—  Den  paa  næste  Side  længst  tilvenstre  afbildede  Lavsknippel 


Ira  1704  (Katal.  Nr.  1915,  */?  St.),  der  hiir  tilhørt  Slagterlavet  i  fonder, 
har  muligvis  været  benyttet  paa  samme  Maade  som  Giarmesternes 
Regimente.  Knippelen  er  udskaaren  i  Træ  og  ender  foroven  i  et 
Dødningehoved. 

I  Regelen  holdt  Lavene  med  deres  Ceremonier  sig  inden¬ 
for  Herbergets  Vægge,  men  undertiden  kom  de  offentlig  frem,  og 
da  skete  det  med  flyvende  Faner  og  klingende  Spil.  Det  fandt 
Sted  ;ved  f.  Ex.  Skiltflytning,  d.  v.  s.  naar  Lavet  flyttede  med  alt 
sit  Tilbehør,  ligesom  naar  det  deltog  i  Optog  til  Ære  for  vigtige 

Begivenheder.  I  første  Henseende  er  Snedkerlavets  storartede 
Procession  i  1770,  der  er  særlig  beskreven,  noget  vistnok  Enestaa- 


,7  r.in-  othøH  10I 


ende,  og  i  sidstnævnte  Henseende  skulle  vi  minde  om  Optoget  i 
Anledning  af  daværende  Kronprins  Frederiks  Bryllup  med  Prin¬ 
sesse  Charlotte  af  jMeklenburg-Strelitz.  Fredag  den  2.  Juli  1841 


S8 


Kl.  7  Efterm.  drog  41  Haandværkslav  og  Korporationer  ud  fra 
Exercerpladsen  for  at  bringe  Brudeparret  deres  Hilsen,  og  ethvert 
Lav  var  ordnet  saaledes:  først  kom  en  Svend  med  Lavets  Fane, 
derpaa  Oldgesellerne  med  Skafferstokkene,  saa  en  Svend  med  La¬ 
vets  Velkomst  og  derpaa  nogle  Svende  med  Lavets  øvrige  In¬ 
signier,  saa  samtlige  Svende,  Lavets  Oldermand  og  Bisiddere 
samt  tilsidst  Lavsmesterne.  Murerne  gik  efter  gammel  Skik  med 
Skjødskind  og  dragne  lvaarder.  Det  er  utvivlsomt  sidste  Gang, 
at  denne  Lavenes  gammeldags  Pragt  udfoldedes ,  kort  før  Næ¬ 
ringslovens  Emanation  (1857)  havde  man  i  Sinde  at  henvende  sig  til 
Frederik  VII  i  et  lignende  Optog  for  om  muligt  at  afværge  Lo¬ 
vens  Udkomst,  men  7  anken  blev  ikke  gjennemført. 

Selvfølgelig  var  der  endnu  Meget,  som  det  kunde  være 
fristende  at  omtale,  ti  Lavenes  Liv  er  indholdsrig!  og  interessant 1, 
og  der  var  Forskjelligt  at  fortælle  alene  om  deres  Embedsmænd, 
der  have  en  saa  stor  Mængde  Navne:  Oldermand,  Stolsbrødre  og 
Bisiddere,  Oldgesel,  Krofader  og  Ørtengeseller,  Ladesvend,  Skjæn- 
ker,  Skaffer  o.  s.  v.,  men  her  kan  kun  gjøres  en  enkelt  Antydning. 
En  Skaffer  er  i  Almindelighed  den,  der  ved  større  Sammenkomster 
har  Opsigt  med  Mad  og  Drikke,  men  Lavenes  Skaffere  betød  i 
Regelen  noget  mere.  1403  paalægges  det  uenige  Bagersvende  i 
Kjøbenhavn  at  henvende  sig  til  Skafferen,  først  naar  han  ikke 
kan  forlige  dem,  bringes  Sagen  for  Oldermanden,  og  senere  synes 
Skafferne  ofte  at  være  identiske  med  senere  Tiders  Oldgeseller. 
Det  er  derfor  ganske  naturligt,  at  de  have  haft  særlige  Udmær¬ 
kelsestegn,  Skafferstokke,  som  ovenfor  omtaltes,  og  til  Oplysning 
om  disse  ses  paa  forrige  Side  to  saadanne,  den  ene  tilhører  Hatte¬ 
magersvende-Foreningen  og  den  anden  Smede-  og  Maskinarbejder- 
Foreningen;  den  første  (Katal.  Nr.  2172, 1/7  St.)  er  fra  1796,  men  den 
sidste  (Katal.  Nr.  2196,  1/7  St.)  er  vistnok  fra  Midten  af  det  17de 
Aarhundrede. 

Danmark  og  da  navnlig  Kjøbenhavn  var  mægtigt  greben 
af  Tysklands  Lavsvæsen.  Fra  gammel  Tid  blev  Landets  Haand- 
værksstand  rekruteret  derfra,  og  endnu  1861  er  der  udstedt  tyske 

1  Om  Bogtrykkernes  Postulation  og  Deposits  har  jeg  meddelt  en  Række  Oplys¬ 
ninger  i  Skand.  Bogtrykker-Tid.  1874,  S.  71  Hg.  og  i  Nær  og  Fjærn  1874,  Nr. 

98,  ligesom  om  „Dansk  Jfaand værksliv"  i  Nær  og  Fjærn  1874  Nr.  80  og  81. 


Svendebreve  i  Kjøbenhavn.  En  saadan  Trofasthed  hat'  tla  ogskå 
baaret  sin  Frugt,  Kjøbenhavn  har  spillet  en  Rolle  i  Tysklands 
Lavsvæsen;  en  nærmere  Omtale  heraf  ligger  imidlertid  udenfor 
dette  Skrifts  Grænser,  her  skal  endnu  kun  til  Slutning  nævnes, 
at  det  i  alt  F  ald  i  een  Redaktion  af  de  tyske  Stenhuggeres  Rejse- 
grusz  hedder:  „Wo  sind  die  drei  åltesten  Plåtze  der  Steinhauer?11 
og  Svaret  lyder:  „Heidelberg,  Magdeburg,  Kopenhagen“  i 


—  go 


VIII. 

Som  det  vil  være  almindelig  bekjendt,  lukkes  Udstillingen 
imorgen  ',  efter  at  have  staaet  aaben  i  noget  over  3  Maaneder  og 
efter  i  den  Tid  at  have  været  besøgt  af  vistnok  snarere  over  end  under 
150,000  Mennesker.  Som  Følge  af  dette  store  Besøg  er  der  ingen 
Tvivl  om,  at  Danmarks  første  kunstindustri  elle  Udstilling  har  øvet 
Indflydelse  paa  mange  Tanker  og  Forestillinger,  og  det  vil  derfor 
næppe  være  uden  Interesse  til  Afsked  at  kaste  et  samlende  Blik 
ud  over  den  for  at  se,  hvad  den  har  ydet. 

Udstillingen  har  givet  et  rigt  og  fyldigt  Billede  af  det 
danske  Kulturliv  igjennem  tre  Aarhundreder.  Den  har  ført  os  fra 
det  1 6de  Aarhundredes  jernbundne  Kister  og  hele  tarvelige  Udstyr 
til  det  1  gde  Aarhundredes  bronceforgyldte  Kandelabre ,  fra  det 
17de  Aarhundredes  rigt  udskaarne,  men  altid  i  deres  ydre  Former 
retliniede  Skabe  til  Paryktidens  snørklede  og  svejfede  Chatoller 
og  Kommoder  og  fra  jævnt  Stentøj  og  I.ertøj  til  skinnende  .Glas 
og  pragtfuldt  Porcellæn.  Hine  Tider  kjendte  dog  fuldt  saa  nSfcl 
som  Nutiden  til  baade  Pragt  og  Rigdom ,  men  den  fremtraasdtfe 
paa  en  massivere  og  tungere  Maade  end  vi  nu  bryde  os  om.  Ud¬ 
stillingen  viser  os,  at  det  16de  og  17de  Aarhundrede  slet  ikke 
kjendte  til  store  Spejle  og  kun  lidet  til  Drikkekar  af  Glas,  hvad 
der  simpelthen  forklares  deraf,  at  Glasblæsningen  den  Gang  var 
tm.  :sj;eidun  Kunst,  og  da  det  først  1688  blev  opfundet  at  støbe 
Spejlglas,  er  det  naturligt ,  at  de  blæste  Spejle  kun  kunde  faa  en 
begrænset  Størrelse.  Hine  Tider  kjendte  ogsaa  kun  lidet  til  løse 
Stole,  man  nøjedes  med  de  umageljgeffliKister  og  Bænke,  og  end- 

1  Det  er  Søndag  den  :r9deaUHvtebeibi$f9. 


nii  1634  synes  Knive  og  (.Tafler  sélv  i  Kongens  Hus  ikke  at  have 
\ seret  Rekvisiter,  som  enhver  Gjæst  forsynedes  med;  ved  et  konge¬ 
ligt  Taffel  i  det  nævnte  Aar  omtales  det,  at  de  laa  i  Bunke  hos 
en  af  Hofembedsmændene,  der  altsaa  uddelte  dem,  om  Nogen  re¬ 
kvirerede  dem.  Men  Civilisationen  og  Luxusen  steg  efterhaanden. 
Fiskebensskjørternes  og  Parykkernes  Tid  var  en  yderlig  forfinet 
Tid,  og  Udstillingen  viser  det  bl.  A.  i  de  udstillede  pragtfulde 
Dragter,  i  en  stor  Samling  Balsombøsscr  og  Lugtedaaser  og  i  en 
Del  Sølvlegetøj.  Tidens  Smag  for  det  Bizare  og  Vredne  træder 
os  stærkt  imøde,  men  ogsaa  den  forsvinder;  ved  dette  Aarhun- 
dredes  Begyndelse  møde  vi  de  for  det  franske  Kejserdømmes  Tid 
ejendommelige,  ganske  vist  naturligere,  men  ofte  kjedelige  Linier, 
der  forgjæves  bestræbe  sig  for  at  ligne  Antiken. 

Udstillingen  er  rig  og  god,  den  har  Billeder  og  Møbler, 
Vaaben  og  Drikkekar.,  Smykker  og  Dragter,  Lintøj  og  Kjøkken- 
redskaber  at  fremvise,  men  er  der  noget  ejendommeligt  Dansk  ved 
den?'  Kunde  den  ikke  ligesaa  godt  være  fremkommen  i  f.  Ex. 
Tyskland  som  i  Danmark?  Faar  med  andre  Ord  Besøgeren  Ind¬ 
tryk  af,  at  det,  han  ser,  er  dansk  og  kun  dansk?  Der  var  selv¬ 
følgelig  en  vis  Tilfredsstillelse  ved  at  kunne  besvare  dette  Spørgs- 
maal  bekræftende,  men  at  gjøre  dette  er  umuligt,  i  bekræftende 
Retning  gaar  kun  Udstillingens ,  om  vi  saa  tør  sige ,  negative  Be¬ 
gyndelse  og  i  Modsætning  hertil  positive  Slutning.  Livad  den 
negative  Begyndelse  angaar,  da  bestaar  den  deri,  at  Udstillingen 
saa  godt  som  ingen  kirkelig  Kunst  har  at  opvise.  Et  Par  Røgelsekar 
og'  nogle  i  Træ  udskaarne  Figurer  ere  næsten  Alt,  hvad  der  er,  og 
den  paa  næste  Side  afbildede  Bispefigur  (Katal.  Nr.  g)  er  vistnok  et  af 
Udstillingens  ældste  Stykker.  Paa  lignende  Udstillinger  i  Udlandet 
vrimler  det  næsten  med  Altertavler,  Monstranshuse,  Helgenskrin, 
Messehageler  o.  s.  v. ;  men  hos  os  er  det  næppe  muligt  at  udstille 
slige  Ting  i  nogen  større  Udstrækning,  Reformationens  Iver  for 
at  udrydde  alt  papistisk  Væsen  lod  dem  forsvinde.  Fortidens 
kirkelige  Pragt  gik  til  Grunde ,  og  Protestantismen  gav  ikke  Kir^ 
kerne  nogen  ny  rig  Udstyrelse.  Her  staa  vi  altsaa  ved  Noget, 
der  karakteriserer  Udstillingen  som  ejendommelig  for  os,  mén  hvor 
Meget  maatte  man  i  kulturhistorisk  Henseende  ikke  ønske,  at  det 
var  anderledes?  Ved  denne  negative  Egenskab  skulle  vi  derfor 


Hik«''  dvæle/,  dest  gjælder  ' om  at  finde  de  positive,  hvis  der  ée 
saadartne. 

Udstillingen  har,  vil  da  muligvis  En  bemærke,  en  Række 
Billeder  af  Mænd  og  Kvinder,  der  udelukkende  tilhøre  Danmark, 
Kristian  IV,  Leonora  Kristine,  Niels  Juel,  Fr.  Rostgaard  o.  s.  v. 
Men  for  det  Første  er  det  aldeles  tilfældigt,  hvor  mange  eller  hvor 
faa  Billeder  den  Besøgende  kjender,  og  dernæst  ligner  et  saadant 
ydre  Kjendetegn  meget  Paaskriften :  Dutte  skul  være  Troja.  Noget 


Andet- var,  om  der  af  Portrætsamlingen  kunde  udfindes  en  dansk 
Type,  men  dette  er,  saavidt  jeg  ser,  næppe  muligt,  skjøndt  .det  er 
blevet  sagt,  at  den  danske  Herremandsstand,  der  sikkert  er  i  Ma¬ 
joritet,  i  Udstillingens  Galleri  fremtraadte  med  et  særlig  brutalt 
Ydre.  Ganske  vist  er  der  noget  Brutalt  ved  at  se  f.  Ex.  Erik  Rosen- 
krands  paa  eet  Billede  ligesom  mønstre  sine  tre  Hustruer  (Katal. 
Nr.  342),  og  der  kan  findes  brutale  Træk  hos  baade  Gehejmeraader 
og  Admiraler,  men  til  Gjengjæld  kan  der  peges  paa  saa  fine  Fy¬ 
siognomier  som  dem,  vi  se  hos  f.  Ex.  den  lærde  Holger  Rosenkrands 

(Katal.  Nr.  142)  og  Kristen  Thomesen  Sehested  (Nr.  359).  Skulde 
der  slaas  nogen  Type  fast,  vilde  det  blive  en  trivelig  og  velnæret 
Skikkelse,  hvis  Ansigtstræk  ikke  røbe  dybe  aandelige  Interesser, 
men  nok  I.yst  til  et  muntert  Lag  ved  et  vel  besat  Bord.  Udstil¬ 
lingens  store  Samling  Drikkekruse  giver  i  saa  Henseende  en  Op¬ 
lysning.  —  Vende  vi  os  nu  fra  Portrætterne  til  Udstillingens  øvrige 
Gjenstande,  ere  vi  i  en  lignende  Forlegenhed.  Det  er  sikkert,  at 
der  mellem  dem  findes  ikke  faa  Ting,  som  ere  gjorte  her  i  I. andet, 
men  selv  paa  mange  af  disse  finde  vi  fremmede  Navne.  Uhret 
Nr.  2093  bærer  saaledes  Indskriften:  „ David  Caillattc.  Coficnhagueu, 
og  ere  Møblerne,  Dragterne,  Smykkerne  o.  s.  v.  ikke  direkte  ind¬ 
førte  fra  Udlandet,  hvad  sikkert  for  en  stor  Del  er  Tilfældet,  ere 
de  Efterligninger  af  udenlandske  Mønstre.  Dette  er  Hovedind¬ 
trykket,  og  heri  vilde  der  ikke  ske  nogen  Forandring,  om  Udstil¬ 
stillingen  istedenfor  det  wienske  Fortepiano  (Katal.  Nr.  1159),  en 
saakaldet  Pyramide ,  havde  een  eller  flere  „Pyramider11  at  opvise 
fra  Uldahl  (-{-  1820)  og  Harper  fra  Marstrcind  (•{•  1829),  eller  om 
man  i  det  Hele  foretog  en  Række  lignende  Smaaforandringer. 
Som  tidligere  fremhævet  minde  Skabene  fra  Kristian  IV’s  Tid  om 
Nederlandene,  Metalfadene  om  Tyskland  og  Fajancerne  om  Delft, 
Dragterne  og  Møblerne  i  Rokokotiden  minde  om  Frankrig,  og 
det  Samme  gjør  Hds.  kgl.  Højhed  Arveprinsessens  Bordopsats. 
Overalt  støde  vi  paa  andensteds  fra  kjendte  Mønstre ,  og  den  saa- 
kaldte  „kunstneriske  “  Sy-  og  Broderemani,  som  herskede  ved 
Overgangen  fra  forrige  til  dette  Aarhundrede,  og  som  Udstillingen 
saa  fyldigt  oplyser  (se  f.  Ex.  Katal.  Nr.  1187  1  og  følgende  Numre) 
har  sikkert  ogsaa  haft  sit  udenlandske  Forbillede,  saa  vist  som  de 
enkelte  af  Lahde  og  Flindt,  tegnede  Smaaportrætter  der  findes  paa 
Udstillingen,  have  deres  Forbillede  i  de  af  Franskmanden  Chre- 
stien ■,  „ inven teur  du  fihysionotra.ee ",  i  en  særlig  Maner  udførte 
Kobberstik.  - —  Efter  gode  Forberedelser  under  Frederik  II  tog 
en  dansk  Kunstindustri  Tilløb  til  at  udvikle  sig  under  Kristian. IV, 
men  Tidernes  Ugunst  stansede  den,  og  en  senere  iværksat  Fabrik 
industri  blev  som  kunstig  opretholdt  uden  væsentlig  Betydning, 
jfesfscf  aorf  rfonT  L  •  .  rifl  «éM 

1  Nr.  1187  er  to  paa  Silke  syede  landskabelige  Billeder  fra  1787  og  1789  af 

Frk.  Cathrine  Marie  Muller ,  der  1790  blev  Medlem  af  Akademiet  paa  to  Hoveder 
efter  Rafael,  j.  svede  i  raderet  Manerf. 

Nej,  ønsker  man  et  nationalt  Indtryk,  kan  det  formentlig 
kun  findes  i  Landbostandens  Afdeling,  som  vi  ovenfor  hentydede 
til,  da  vi  nævnte  Udstillingens  positive  Slutning.  Ved  Verdens¬ 
udstillingen  i  Wien  1873  vilde  'Jacob  Falke  søge  at  samle  de  hos 
I.andbostanden  over  hele  Verden  udbredte  Lerkar ,  vævede  og 
syede  Sager,  Smykker  og  udskaarne  Gjenstande  i  Gruppen  „ die 
nationale  Han  sindustrie11 ,  og  han  havde  i  den  Anledning  skrevet 
et  instruktivt  Program  for  denne  Gruppe,  hvori  han  bl.  A.  frem¬ 
hævede  ,  at  man  formentlig  i  disse  Gjenstande  vilde  finde  interes¬ 
sante  Motiver  fra  længst  forsvundne  Tider  og  Stilarter;  Nutidens 
Kunstindustri,  haabede  han,  vilde  herved  kunne  beriges  med  nye 
Impulser.  Det  fra  gammel  Tid  Nedarvede  skulde  fremdrages. 
Hans  Hensigt  blev  imidlertid  ikke  forstaaet,  Gruppen  blev  noget 
Andet  og  Ringere,  end  han  havde  tænkt,  Forsøget  mislykkedes, 
men  den  gjorte  Bestræbelse  undlod  derfor  ikke  at  bære  brugt. 
Rundtomkring  har  man  faaet  Øjet  op  for,  at  her  var  Noget  at 
gjøre,  og  exempelvis  kan  det  fremhæves,  at  Kunstindastrivntscet  l 
Kristiania,  der  har  en  særlig  Afdeling  for  norsk  Folkeindustri ,  i 
disse  Dage  har  udgivet  20  fotografiske  Blade,  der  Vise  en  Del 
karakteristiske  Smykker,  ligesom  en  Række  interessante  syede  og 
udskaarne  Sager.  Her  er  Noget  at  sammenligne  vor  egen  Folke- 
industris  Frembringelser  med,  ti  Udstillingen  har  vist,  at  vi  virke¬ 
lig  have  saadanne,  og  heri  ligger  vistnok  dens  største  Overraskelse. 
Interiørerne.  Dragterne,  Broderierne,  de  udskaarne  Mangletræer 
o.  m.  m.  er  nyt  Altsammen,  og  nu,  da  dette  Stof  er  draget  frem,  vil  det 
sikkert  efterhaanden  blive  bearbejdet  og  studeret.  Det  er  en  ny: 
Videnskab,  som  her  viser  sig,  og  som  vil  have  stor  kulturhistorisk 
Interesse,  selv  om  den  ikke  skulde  blive  af  nogen  gjennemgribende 
Betydning  for  Kunstindustriens  Udvikling;  men  i  ethvert  Tilfælde 
er  det  glædeligt,  at  en  stor  Del  af  Udstillingens  Gjenstande  i  den 
her  nævnte  Afdeling  med  stor  Offerberedvillighed  ere  skjænkede 
til  et  vordende  Museum  for  den  danske  Landbostands  Historie. 
At.  det  er  kommet  hertil,  er  ubetinget  Udstillingens  Fortjeneste, 
men  den  har  flere  ved  Siden  af  den. 

For  det  første  tør  man  vistnok  gaa  ud  fra,  at  det  store 
Publikum  ved  Udstillingen  har  faaet  Øjet  op  for  den  Betydning 
og  Interesse,  der  kan  knytte  sig  til  mange  Gjenstande,  som  det 

tidligere  betragtede  som  ligegyldige.  Mangt  og  Meget  vil' vistnok, 
blive  bevaret,  som  uden  Udstillingen  vilde  være  gaaet  -tilgrunde. 
Den  rette  Samlervirksomhed  er  bleven  støttet.  Men  dernæst  er 
der  i  forskjellige  Kredse  vakt  en  Bevægelse,  som  ubetinget,  sent 
eller  tidligt,  vil  komme  vor  Kunstindustri  til  Nytte.  I  Morgen¬ 
timerne,  før  Udstillingen  aabnedes  for  det  store  Publikum,  er  der 
i  vid  Udstrækning  blevet  tegnet  og  malet  i  den ,  Ornamenter  ere 
kopierede,  Mønstre  aftegnede  og  Skitser  gjorte  af  en  Mængde 
forskjellige  Ting,  ikke  at  tale  om.  hvad  Fotografien  har  udrettet. 
Her  er  udført  et  betydeligt  Arbejde,  og  dette  Arbejde  vil  ikke 
blive  uden  Frugt.  Danmarks  Industri  har,  som  vi  ovenfor  have 
seet,  ikke  tidligere  kjendt  en  saadan  Udvikling,  at  den  har  kunnet 
hævde  nogen  selvstændig  Stilling,  hævde  sig  som  dansk,  og  det 
maa  muligvis  i  Tider,  da  Forbindelserne  vare  vanskelige  og  Ud¬ 
viklingen  langsom  og  begrænset,  betragtes  som  en  Mangel  ved 
den;  ti  den  Gang  kunde  nationale  Ejendommeligheder  gjøre  sig 
gjældende.  Nu  derimod  stiller  Sagen  sig  anderledes.  En  frem¬ 
tidig  dansk  Kunstindustri,  der  forhaabentlig  vil  blive  af  Betydning, 
vil  næppe  kunne  hævde  sig  som  dansk  paa  Grund  af  nationale 
Særkjender,  dertil  er  det  komparative  Studium  vistnok  for  vidt 
fremskredet;  den  maa  formentlig  udvikle  sig  saaledes,  at  dens 
Frembringelser  i  Henseende  baade  til  kunstnerisk  Tegning  og 
Teknik  kunne  staa  ved  Siden  af  det  Bedste,  som  andensteds  præ¬ 
steres  i  samme  Retning.  Dette  er  Maalet  i  Nutiden,  og  derfor 
vaf  det  utvivlsomt  et  Fejlgreb,  naar  Tyskland  under  og  strax  efter 
Krigen  med  Frankrig  talte  saa  meget  om  en  ny  germanisk  Kunst¬ 
industri,  der  skulde  opstaa,  og  som  paa  alle  Maader  skuide  være 
fofckjellig  fra  den  franske,  hvis  Formynderskab  skulde  afkastes. 
Den  franske  Kunstindustri  vil  ikke  kunne  knuses  af  et  stiliseret  ger¬ 
manisk  „Væsen11,  hvad  det  saa  end  kaldes,  men  kun  af  en  i  Tysk¬ 
land  paa  et  universelt  Grundlag  naturlig  opvoxende  Kunstindustri, 
der  i  alle  Maader  kan  maale  sig  med  den  franske,  og  dette  synes 
ogsaa  nu  erkjendt;  men  at  se  den  rette  Vej  er  ikke  det  sattarrté 
som  at  naa  Maalet,  mellem  disse  to  Stadier  er  der  altid  et  Spring, 
og  skal  det  Første  føre  til  det  Andet,  kan  det  i  Regelen  kun  ske 
ved  strængt  Arbejde.  FtWjDanmarks  Vedkommende  tør  Udstil¬ 
lingen  utvivlsomt  bet#agtes;i5orii  et  Skridt  frem  paa  den  rette  Vej 

dog  et  paa  Udstillingen  udførte  Arbejde  som  en  Borgen  for,  at 

man  ihærdig  vil  stræbe  videre. 

Udstillingen  lukkes  imidlertid  —  men  forhaabentlig  kun 
for  efter  nogen  Tids  Forløb  at  blive  afløst  af  en  Samling  udsøgte, 
mønstergyldige  Gjenstande,  der  kunne  støtte  og  hjælpe  det  be¬ 
gyndte  Arbejde.  Den  Bygning,  der  har  huset  den  nordiske  Ud¬ 
stilling  i  1872  og  den  kunstindustrielle  Udstilling  i  1879,  vil  sikkert 
som  Industriforeningens  Ejendom  komme  til  at  huse  et  dansk  kunsU 
industrielt  Museum.  Interessen  for  et  saadant  er  uimodsigelig 
bleven  vakt,  og  naar  det  en  Gang  staar  i  fuld  og  nyttig  Virksom¬ 
hed,  vil  det  sikkert  ikke  blive  glemt,  at  det  væsentlig  er  blevet 
skabt  paa  Grundlag  af  den  i  Sommeren  1879  afholdte  kunstindu¬ 
strielle  Udstilling,  og  at  denne  er  fremkommen,  skyldes  igjen  For¬ 
eningerne  Fremtiden  og  Industriforeningen  i  Kjebenlia-m.  Til  dem 
maa  Takken  rettes. 

